title: ১৯৩২ গ্রীষ্মকালীন অলিম্পিকে ভারত

text: পুরুষদের ১৯৩২ গ্রীষ্মকালীন অলিম্পিকে ফিল্ড হকি প্রতিযোগিতায় মাত্র তিনটি দেশ অংশগ্রহণ করে। ব্রিটিশ ভারত ছাড়া ১৯৩২ গ্রীষ্মকালীন অলিম্পিক প্রতিযোগিতায় হকিতে প্রথমবারের জন্য জাপান ও মার্কিন যুক্তরাষ্ট্র অংশগ্রহণ করে। প্রত্যেক দল একে অপরের বিরুদ্ধে একবার করে খেলে। এই প্রতিযোগিতায় কম দল অংশগ্রহণ করার জন্য ব্রোঞ্জ পদকের জন্য লড়াই বা ফাইনাল খেলা হয়নি। পয়েন্টের ভিত্তিতে পদক ভাগ হয়। ব্রিটিশ ভারত জাপানকে ১১-১ এবং মার্কিন যুক্তরাষ্ট্রকে সর্বকালীন রেকর্ড ২৪-০ গোলে পরাজিত করলেও অন্য কোন অংশগ্রহণকারী দেশ না থাকার জন্য জাপান ও মার্কিন যুক্তরাষ্ট্র যথাক্রমে রূপা ও ব্রোঞ্জ পদক লাভ করে। মার্কিন যুক্তরাষ্ট্রের বিরুদ্ধে রূপ সিং ১০ গোল ও ধ্যান চাঁদ ৮ গোল দেন।


title: ত্রিনিদাদ ও টোবাগো

text: হ্যাসলে ক্রৌফোর্ড প্রথম ত্রিনিদাদ অ্যাথলীট যিনি দেশের হয়ে অলিমিপক সোনা জেতেন, তাও ১০০ মিটারে। ১৯৭৬ সালে মন্ট্রিয়েলে। অদ্যাবধি নয় জন দেশের হয়ে বারোটি অলিমিপক পদক জিতেছেন। এই দ্বীপরাষ্ট্রের প্রথম পদক আসে লন্ডন অলিমিপকে, ১৯৪৮ সালে; ওয়েটলিফটিং বিভাগে রূপো জেতেন রডনী উইল্কিস । ২০১২ লন্ডন ওলিম্পিকে দেশের হয়ে শেষ সোনা মেডেল জিতেছেন কেশর্ন ওয়াল্কট । তিনি বর্শা ছুঁড়ে মেডেল পেয়েছেন। তিনি আবার বৃটিশ ফুটবলার থিও ওয়াল্কট এর মামাতো ভাই। বিখ্যাত অ্যাথলীট আটো বল্ডন দেশের সবচেয়ে সফলতম অ্যাথলীট। তিনি ৪টি অলিম্পিক আর ৪টি ওয়ার্ল্ড চ্যাম্পিয়নশিপ জিতেছিলেন। তিনি একমাত্র ত্রিনিদাদজাত খেলোয়াড়; যিনি অ্যাথলীটে ওয়ার্ল্ড চ্যাম্পিয়ন ছিলেন। আথেন্সে ১৯৯৭ সালে ২০০ মিটারে ওয়ার্ল্ড চ্যাম্পিয়নশিপ খেতাব জিতেছিলেন। টোবাগোজাত সাঁতারু তৃতীয় র্জজ বোভেল ২০০৪ এর আথেন্স অলিম্পিকে ২০০ মিটার ব্যাকস্ট্রোক সাতার বিভাগে রূপো জিতেছিলেন। ২০১২ অলিম্পিকেই এল গর্ডন ৪০০ মিটার হার্ডলসে ব্রোঞ্জ জিতেছেন।


title: ১৯৩২ গ্রীষ্মকালীন অলিম্পিকে ফিল্ড হকি

text: পুরুষদের ১৯৩২ গ্রীষ্মকালীন অলিম্পিকে ফিল্ড হকি প্রতিযোগিতায় মাত্র তিনটি দেশ অংশগ্রহণ করে। ব্রিটিশ ভারত ছাড়া ১৯৩২ গ্রীষ্মকালীন অলিম্পিক প্রতিযোগিতায় হকিতে প্রথমবারের জন্য জাপান ও মার্কিন যুক্তরাষ্ট্র অংশগ্রহণ করে। ব্রিটিশ ভারত জাপানকে ১১-১ এবং মার্কিন যুক্তরাষ্ট্রকে সর্বকালীন রেকর্ড ২৪-০ গোলে পরাজিত করলেও অন্য কোন অংশগ্রহণকারী দেশ না থাকার জন্য জাপান ও মার্কিন যুক্তরাষ্ট্র যথাক্রমে রূপা ও ব্রোঞ্জ পদক লাভ করে। প্রত্যেক দল একে অপরের বিরুদ্ধে একবার করে খেলে। এই প্রতিযোগিতায় কম দল অংশগ্রহণ করার জন্য ব্রোঞ্জ পদকের জন্য লড়াই বা ফাইনাল খেলা হয়নি। পয়েন্টের ভিত্তিতে পদক ভাগ হয়। ব্রিটিশ ভারত জাপানকে ১১-১ এবং মার্কিন যুক্তরাষ্ট্রকে সর্বকালীন রেকর্ড ২৪-০ গোলে পরাজিত করে। মার্কিন যুক্তরাষ্ট্রের বিরুদ্ধে রূপ সিং ১০ গোল ও ধ্যান চাঁদ ৮ গোল দেন।


title: তাজিকিস্তান

text: তাজিকিস্তানে ২০০৯ সালে ইসলামকে সরকারি ধর্ম হিসেবে ঘোষণা করা হয়েছে। এ বিষয়টি সাবেক সোভিয়েত দেশগুলোর মধ্যে তাজিকিস্তানকে আলাদা করে তুলেছে। তবে তাজিকিস্তানে অন্য যেকোনো ধর্ম পালনের পূর্ণ স্বাধীনতা রয়েছে। ২০০৯ সালের তথ্যানুসারে দেশটির ৯৮ শতাংশ লোক মুসলমান। এদের মধ্যে ৯৫ শতাংশ সুন্নি এবং ৩ শতাংশ শিয়া মুসলমান। আর বাকি দুই শতাংশের মধ্যে অর্থোডক্স, প্রোটেস্ট্যান্ট ও ক্যাথলিক খ্রিস্টান, বৌদ্ধ ও ইহুদি রয়েছে। তাজিকিস্তানের ধর্মীয় স্বাধীনতা ও অধিকার ভোগ করতে ধর্মীয় সম্প্রদায়গুলোকে নিবন্ধন করতে হয়। এই নিবন্ধন ছাড়া কোনো দল উপসনার জন্য একত্রিত হতে পারবে না। এর ব্যতিক্রম করলে বড় অঙ্কের জরিমানার পাশাপাশি তাদের উপাসনাস্থল বন্ধ করে দেয়া হয়।


title: ইউকন

text: ২০১১ সালে ন্যাশনাল হাউজহোল্ড সার্ভে রিপোর্ট করেছে ইউকনের ৪৯.৯% ব্যক্তির কোন ধর্মের সঙ্গে সংযুক্ত নয়, যা কানাডার কোন স্থানের মধ্যে সর্বোচ্চ। সবচেয়ে বড় ধর্মীয় গোষ্ঠী হচ্ছে খ্রিষ্টান, ৪৬.২% বাসিন্দা এই ধর্মের অনুসারী। এর মধ্যে সবচেয়ে সাধারণ মূল্যবোধ ছিল ক্যাথলিক চার্চ (৩৯.৬%), কানাডায় অ্যাংগুলিক চার্চ (১৭.৮%) এবং ইউনাইটেড চার্চ অব কানাডা (৯.৬%)।


title: আফগানিস্তানে ইসলাম

text: ইসলাম আফগানিস্তানের সরকারি রাষ্ট্রীয় ধর্ম, দেশটির জনসংখ্যার প্রায় ৯৯.৭% মুসলিম। এর মধ্যে ৯০ শতাংশ মুসলিম সুন্নী, যারা হানাফি মাযহাব অনুসরণ করে। বাকি ১০ শতাংশ মুসলমান শিয়া মতাদর্শী। বেশির ভাগ শিয়া টুইলভার শাখার অনুসারী এবং গুটিকয়েক শিয়া ইসমাইলিজম অনুসরণ করে।


title: বিভিন্ন ধর্ম

text: ইহুদি ও খ্রিস্ট ধর্মের ন্যায় ইসলাম ধর্মও আব্রাহামীয়। মুসলমানের সংখ্যা আনুমানিক ১৪০ কোটি ও তারা পৃথিবীর দ্বিতীয় বৃহত্তম ধর্মাবলম্বী গোষ্ঠী। মুহাম্মদ ও তার উত্তরসূরীদের প্রচার ও যুদ্ধ জয়ের ফলশ্রুতিতে ইসলাম দ্রুত বিশ্বে ছড়িয়ে পড়ে। বর্তমানে সমগ্র বিশ্ব জুড়ে, বিশেষ করে মধ্যপ্রাচ্য, উত্তর আফ্রিকা, দক্ষিণ এশিয়া, পূর্ব আফ্রিকা, পশ্চিম আফ্রিকা, মধ্য এশিয়া, দক্ষিণ-পূর্ব এশিয়া, পূর্ব ইউরোপে মুসলমানরা বাস করেন। আরবে এ ধর্মের গোড়াপত্তন হলেও অধিকাংশ মুসলমান আন্যাংশ এবং আরব দেশের মুসলমানরা মোট মুসলমান সংখ্যার শতকরা মাত্র ২০ বিশ ভাগ। যুক্তরাজ্যসহ বেশ কিছু বলকান অঞ্চল দেশের দ্বিতীয় বৃহত্তম ধর্ম ইসলাম।


title: ফিলিস্তিনে ইসলাম

text: বেশিরভাগ ফিলিস্তিনি জনগণের ধর্ম ইসলাম হওয়ার কারণে ফিলিস্তিনে ইসলামই হচ্ছে প্রধান ধর্ম। ইসরাঈলি দখলদারি বসতি সহ পশ্চিম তীরের ৮০ থেকে ৮৫ শতাংশ হচ্ছে মুসলিম এবং গাজা উপতক্যায় শতকরা ৯৯ ভাগই মুসলিম। ফিলিস্তিনের মুসলিমদের সাধারণত শাফিঈ মাযহাবের অনুসরণ করে থাকেন যা সুন্নি মুসলিমদের একটি শাখা।


title: ইসলাম

text: ইহুদি ও খৃস্ট ধর্মের ন্যায় ইসলাম ধর্মও ইব্রাহিমীয়। বর্তমান বিশ্বে মুসলমানের সংখ্যা আনুমানিক ১.৮ বিলিয়ন এবং তারা পৃথিবীর প্রধান ধর্মাবলম্বী গোষ্ঠীসমূহ।। এবং দ্বিতীয় বৃহত্তম ধর্মাবলম্বী গোষ্ঠী। মুহাম্মদ ও তার উত্তরসূরীদের প্রচার ও যুদ্ধ জয়ের ফলশ্রুতিতে ইসলাম দ্রুত বিশ্বে ছড়িয়ে পড়ে। বর্তমানে সমগ্র বিশ্ব জুড়ে, বিশেষ করে মধ্যপ্রাচ্য, উত্তর আফ্রিকা, দক্ষিণ এশিয়া, পূর্ব আফ্রিকা, পশ্চিম আফ্রিকা, মধ্য এশিয়া, দক্ষিণ-পূর্ব এশিয়া, পূর্ব ইউরোপে মুসলমানরা বাস করেন। আরব দেশের মুসলমানরা মোট মুসলমান জনসংখ্যার শতকরা মাত্র ২০ ভাগ। যুক্তরাজ্যসহ বেশ কিছু বলকান অঞ্চল দেশের দ্বিতীয় বৃহত্তম ধর্ম ইসলাম।


title: কাছিন রাজ্য

text: কাছিন রাজ্েয সব চেয়ে বেশি বৌদ্ধ ধর্মর মানুষ বসবাস করে। অন্য ধর্মসমূহের মধ্যে প্ৰধান হল খ্ৰীষ্টান , ইসলাম, এবং হিন্দু ধর্ম। রাজ্যটিতে মোট জনসংখ্যার ৬৪% শতাংশ মানুষ বৌদ্ধ ধর্ম পালন করে। খ্ৰীষ্টান ধর্ম পালন করে ৩৩ শতাংশ, হিন্দু এবং ইসলাম ধর্ম পালন করে যথাক্ৰমে ০.৪ এবং ১.৬ শতাংশ মানুষ । বাকী ১ শতাংশ মানুষ অন্য ধর্মমত বিশ্বাস করে।


title: ব্রুনাইয়ে ইসলাম

text: ইসলাম হচ্ছে ব্রুনাইয়ের রাষ্ট্র ধর্ম, যার ৬৭ শতাংশ জনগণ মুসলিম, এমনকি বেশিরভাগ লোক মালয় বংশোদ্ভূত সুন্নি মুসলিম যারা শাফেয়ী মতাদর্শ অনুসরণ করে। অন্যান্য মুসলিম সম্প্রদায়ভুক্তদের মধ্যে অধিকাংশ মালয় ব্রুনাই, মালয় কেদায়ান (দেশীয় উপজাতি থেকে ধর্মান্তরিত) এবং চীনা ধর্মান্তরিতরা অন্তর্ভুক্ত।


title: বাংলাদেশ

text: জনগোষ্ঠির প্রধান ধর্মবিশ্বাস ইসলাম ধর্মে (৮৬.৬ শতাংশ); এরপরেই রয়েছে হিন্দু ধর্ম (১২.১ শতাংশ), বৌদ্ধ ধর্ম (০.৬ শতাংশ), খ্রিস্ট ধর্ম (০.৪ শতাংশ), এবং অন্যান্য (০.৩ শতাংশ)। মুসলমানদের মধ্যে অধিকাংশ সুন্নি মতাদর্শী। ইসলাম হল বাংলাদেশের বৃহত্তম ও দাপ্তরিক রাষ্ট্রধর্ম, যা হল মোট জনসংখ্যার ৮৬.৬ শতাংশ। দেশটি অধিকাংশ বাঙ্গালি মুসলিমের আবাসস্থল, যা মুসলিম বিশ্বের দ্বিতীয়-বৃহত্তম জাতিগোষ্ঠী। অধিকাংশ বাংলাদেশি মুসলিম হল সুন্নি, এরপর রয়েছে শিয়া ও আহ্মাদিয়া। এর প্রায় চার শতাংশ হল উপাধিবিহীন মুসলিম। বাংলাদেশের রয়েছে বিশ্বের চতূর্থ-বৃহত্তম মুসলিম জনসংখ্যা এবং দেশটি হল ইন্দোনেশিয়া ও পাকিস্তানের পর বিশ্বের তৃতীয়-বৃহত্তম মুসলিম-সংখ্যাধিক্যের দেশ।এই অঞ্চলে সুফিবাদের সুদীর্ঘ পরম্পরা রয়েছে। বাংলাদেশে মুসলিমদের বৃহত্তম সমাবেশ হয় তাবলীগ জামাআত আয়োজিত বার্ষিক বিশ্ব ইজতেমায়, যা হজ্জের পর মুসলিম বিশ্বে দ্বিতীয়-বৃহত্তম মুসলিম জমায়েত।


title: ইহুদি মহল্লা (জেরুজালেম)

text: হাওলিয়াত আল-কুদস পত্রিকায় থমাস আবোড রচিত একটি নিবন্ধ অনুযায়ী মহল্লার আরব বাসিন্দার সংখ্যা ১,০০০ এ পৌছায় যার অধিকাংশ ছিল উদ্বাস্তু। তারা ১৯৪৯ সালে পরিত্যক্ত ইহুদি বাড়িগুলিতে আশ্রয় নেয়। এদের অধিকাংশ ১৯৬৭ সালে পালিয়ে গেলেও লিভাই এশকল আরব বাসিন্দাদেরকে বহিষ্কার না করার নির্দেশ দেয়ার পর তারা ফিরে আসে। মেনাখেম বেগিন ১৯৭৭ সালে ক্ষমতায় আসার পর তিনি ২৫টি আরব পরিবারকে বসবাসের অনুমতি দেন। পাশাপাশি যেসব পরিবার ছয় দিনের যুদ্ধের সময় পালিয়ে যায়নি তাদেরকে বসতি ত্যাগের বিনিময়ে ক্ষতিপূরণ দেয়ার প্রস্তাব দেয়া হলে তারা তা প্রত্যাখ্যান করে। পুরনো শহরের ঘনবসতিপূর্ণ নগর কাঠামো ঠিক রেখে মহল্লা পুনর্নির্মাণ করা হয়। ইসরায়েলি ভূমি প্রশাসনের কাছ থেকে বাসিন্দারা দীর্ঘমেয়াদী লিজ প্রাপ্ত হয়েছিল। ২০০৪ সালে মহল্লার জনসংখ্যা ছিল ২,৩৪৮।


title: ইউরোপ

text: মধ্যযুগের শেষভাগে ইউরোপে আঘাত হানা প্রথম সংকট ছিলো ১৩১৫-১৩১৭ সালের মহাদুর্ভিক্ষ। ১৩৪৮ থেকে ১৪২০ সাল সময়কালে সবচেয়ে ভয়াবহ ক্ষতি হয়। ফ্রান্সের জনসংখ্যা অর্ধেকে পরিণত হয়। মধ্যযুগীয় ব্রিটেন ৯৫টি দুর্ভিক্ষ দ্বারা আক্রান্ত হয়, এবং ফ্রান্সও একই সময়ের মধ্যে ৭৫টি বা তার বেশি দ্বারা আক্রান্ত হয়। মধ্য-১৪ শতাব্দীতে কালো মৃত্যুর কারণে ইউরোপ বিধ্বস্ত হয়, মানব ইতিহাসের সবচেয়ে মারাত্মক মহামারীর একটি, যার ফলে শুধুমাত্র ইউরোপের আনুমানিক আড়াই কোটি মানুষ মারা যায়—সে সময়ে তা ইউরোপীয় জনসংখ্যার এক-তৃতীয়াংশ।


title: ইউরোপ

text:
ইউরোপের অর্থনৈতিক বৃদ্ধির ইতিহাস প্রায় ১০০০ বছরের। মূল ভূখন্ডে বাণিজ্যপথের নিরাপত্তার অভাবে ভূমধ্যসাগরের উপকূল বরাবর প্রধান বাণিজ্যপথ গড়ে উঠে। এই প্রসঙ্গে, কিছু উপকূলীয় শহরের অর্জিত ক্রমবর্ধমান স্বাধীনতা সামুদ্রিক প্রজাতন্ত্রকে ইউরোপীয় অঙ্গনে নেতৃস্থানীয় ভূমিকা এনে দিয়েছিলো।
মধ্যযুগে ইউরোপেরর সামাজিক কাঠামো উপরের দুইটি স্তর দ্বারা প্রভাবিত হয়েছে: আভিজাত্য এবং পাদরীবর্গ। প্রারম্ভিক মধ্য যুগে ফ্রান্সে সামন্ততন্ত্র বিকশিত হয় এবং শীঘ্রই ইউরোপ জুড়ে ছড়িয়ে পড়ে। আভিজাত্য ও রাজতন্ত্রের মধ্যে ক্ষমতার দ্বন্দ্ব ম্যাগনা কার্টা লেখা এবং সংসদ প্রতিষ্ঠায় সাহায্য করেছিলো। ঐ সময়কালে সংস্কৃতির প্রধান উৎস ছিলো রোমান ক্যাথলিক চার্চ মঠ ও ক্যাথেড্রাল স্কুলের মাধ্যমে, চার্চ বেশিরভাগ ইউরোপের শিক্ষার ব্যবস্থা করে থাকে।


title: সংগীতের ইতিহাস

text: গোড়ার যুগের সংগীত হল রোমান সাম্রাজ্যের পতনের পর থেকে ইউরোপীয় উচ্চাঙ্গের ঐতিহ্যের সংগীত, ৪৭৬ খ্রিস্টাব্দে শুরু, আঠারো শতকের মাঝামাঝি বারোক যুগের সমাপ্তি পর্যন্ত চলে। বিশালতাপূর্ণ সময়ের চৌহদ্দির মধ্যবর্তী সংগীত ছিল চরমভাবে বিচ্ছিন্ন, একটা বিস্তৃত ভৌগোলিক অঞ্চলের ভিতর বহুমুখি সাংস্কৃতিক ঐতিহ্যগুলোর দ্বারা পরিবেষ্টিত ছিল; যেটা সম্পর্কে সামান্য কিছু জানতে পারা যায় যে, মধ্যযুগের ইউরোপের সাংস্কৃতিক গোষ্ঠীগুলোর মধ্যে অনেকেরই ইতিমধ্যে বিকাশপ্রাপ্ত সাংগীতিক ঐতিহ্য ছিল। যেটা মধ্যযুগে এই সংস্কৃতিসমূহকে একীভূত করেছিল তা হল রোমান ক্যাথলিক গির্জা, এবং এর সংগীত এই সময়কালের প্রথম এক হাজার বছরের জন্যে সাংগীতিক বিকাশের ক্ষেত্রে একটা কেন্দ্রী বিষয় হিসেবে অবস্থান করেছিল।


title: ইউরোপ

text: দক্ষিণ, মধ্য ও পূর্ব ইউরোপে ১৭ শতাব্দী সাধারণ পতনের সময়কাল। মধ্য ও পূর্ব ইউরোপে, ২০০ বছরে ১৫০১ সাল থেকে ১৭০০ সালের মধ্যে ১৫০-এর বেশি দুর্ভিক্ষ হয়। ১৫ থেকে ১৮ শতাব্দীতে, যখন রাশিয়া ভেঙ্গে যাওয়া গোল্ডেন হর্দের খানাত জয় করে, তখন ক্রিমিয়ান খানাতের তাতার দাস ধরার জন্য পূর্ব স্লাভিক ভূমিতে ঘন ঘন অভিযান চালায়। ১৬৮৩ সালে ভিয়েনার যুদ্ধ ইউরোপে উসমানীয় তুর্কিদের অগ্রসর হওয়া থামিয়ে দেয়, ও মধ্য ইউরোপের হাবসবুর্গ রাজবংশের রাজনৈতিক কর্তৃত্বের জানান দেয়। নোগাই হর্দে ও কাজাখ খানাত অন্তত একশ বছর ধরে রাশিয়া, ইউক্রেন ও পোল্যান্ডের স্লাভিক-ভাষী এলাকায় ঘন ঘন অভিযান চালায়, রুশ সম্প্রসারণ এবং অধিকাংশ উত্তর ইউরেশিয়া বিজিত না হওয়া পর্যন্ত(অর্থাৎ পূর্ব ইউরোপ, মধ্য এশিয়া এবং সাইবেরিয়া)।


title: হুগো গ্রোশিয়াস

text: রোমান সাম্রাজ্যের পতন ঘটে ৪২৬ খ্রিস্টাব্দে। তারপর মধ্যযুগে ইউরোপের শাসনকার্য পরিচালিত হত ভ্যাটিকান থেকে। প্রাকৃতিক আইনকে মধ্যযুগে ধর্ম দিয়ে চাপা দেওয়া হয়। বলা হয় যা কিছু ঈশ্বর কর্তৃক প্রদত্ত তাই আইন। একইভাবে রাষ্ট্র ও জাতিসমূহ কিভাবে আচরণ করবে তাও ঈশ্বর ঠিক করে দিয়েছেন। গ্রোশিয়াস এ ধারণা পরিবর্তনে অগ্রণী ভূমিকা পালন করেন। ১৬০৯ সালে তার প্রথম গ্রন্থে "Mare Liberum" বা "মুক্ত সমুদ্র" প্রকাশ করেন। সপ্তদশ শতকে ইউরোপে সবচেয়ে শক্তিশালী রাষ্ট্র ছিল ইংল্যান্ড, ফ্রান্স, ইতালি, স্পেন ও নেদারল্যান্ডস। মূল কারণ ছিল এসব রাষ্ট্র সমুদ্রপথে বাণিজ্য করার সুযোগ পায় এবং এদের প্রত্যেকের শক্তিশালী নৌবাহিনী ছিল। এ শক্তির বলে এরা সমুদ্রের বিশাল অংশ নিজ নিজ অধিকারে রয়েছে বলে দাবি করে। এ গ্রন্থে গ্রোশিয়াস দেখান যে সমুদ্র মানবজাতির জন্য উন্মুক্ত। প্রকৃতির এ ভাণ্ডারের উপর অধিকার নিশ্চিত করা জরুরি এবং তা করতে হবে নির্দিষ্ট নীতিমালার ভিত্তিতে। তার এ প্রকৃতিবাদী মতবাদ ব্যাপক সাড়া ফেলে।


title: মধ্যযুগ

text: মধ্যযুগ () হল ইউরোপীয় ইতিহাসের একটি সময়কাল। এটি ৪৭৬ খ্রিস্টাব্দ থেকে শুরু হয়েছে, যে সময়ে রোমান সাম্রাজ্যের সমাপ্তি ঘটেছিল, এবং১৪৯২ সালে ক্রিস্টোফার কলম্বাসের নবজগত আবিষ্কারের পূর্বও পর্যন্ত গিয়ে শেষ হয়েছে। একে মধ্যযুগ বলার কারণ হল এটি সেই সময় যখন কিনা সাম্রাজ্যবাদী রোমের পতন ঘটে এবং প্রাচীন আধুনিক ইউরোপের সূচনা হয়। এই সময়কালকে মধ্যযুগীয় সময় (Medieval Age), অন্ধকারের যুগ (the Dark Ages) এবং (ইসলাম এবং খ্রিস্টধর্মের উত্থানের কারণে ) আধ্যাত্মিক বিশ্বাসের যুগও (the Age of Faith) বলা হয়। সঙ্কীর্ণভাবে ব্যবহৃত হলে, অন্ধকারের যুগ বলতে ৪৭৬ থেকে ৮০০ খ্রিস্টাব্দকে বোঝানো হয়, যে সময়ে চার্লিম্যাগ্নি সিংহাসনে আরোহণ করেছিলেন।


title: জ্যোতির্বিজ্ঞান

text:
মধ্যযুগের ইউরোপে খ্রিস্টীয় ১৩শ শতাব্দী পর্যন্ত জ্যোতির্বিজ্ঞানের চর্চা থমকে ছিল। অবশ্য এই সময় ইসলামি বিশ্বে এবং অন্যান্য অঞ্চলে জ্যোতির্বিজ্ঞান চর্চার যথেষ্ট অগ্রগতিও হয়েছিল। ৯ম শতাব্দীর গোড়ার দিকে ইসলামি বিশ্বে প্রথম জ্যোতির্বৈজ্ঞানিক মানমন্দিরগুলি গড়ে ওঠে। ৯৬৪ খ্রিস্টাব্দে পারস্যদেশীয় জ্যোতির্বিজ্ঞানী আজোফি তাঁর "বুক অফ ফিক্সড স্টারস" গ্রন্থে স্থানীয় জোটের বৃহত্তম ছায়াপথ অ্যান্ড্রোমিডার বর্ণনা দেন। ১০০৬ খ্রিস্টাব্দে মিশরীয় আরব জ্যোতির্বিজ্ঞানী আলি ইবন রিদওয়ান ও চিনা জ্যোতির্বিজ্ঞানীরা লিপিবদ্ধ ইতিহাসের উজ্জ্বলতম অ্যাপারেন্ট ম্যাগনিচিউড তারাজাগতিক ঘটনা এসএন ১০০৬ অতিনবতারা পর্যবেক্ষণ করেন। বিজ্ঞানের এই শাখায় গুরুত্বপূর্ণ অবদান রেখেছিলেন এমন কয়েকজন বিশিষ্ট ইসলামি (অধিকাংশ স্থলেই পারস্যদেশীয় বা আরব) জ্যোতির্বিজ্ঞানীগণ হলেন আল-বাট্টানি, থেবিট, আজোফি, আলবুমাসার, বিরুনি, আলজাকেল, আল-বিরজন্দি এবং মারাঘেহ ও সমরকন্দ মানমন্দিরের জ্যোতির্বিজ্ঞানীগণ।
সেই যুগের জ্যোতির্বিজ্ঞানীগণ তারাগুলির আরবি নাম রেখেছিলেন। সেগুলি এই যুগে স্বতন্ত্র তারার নাম হিসেবে ব্যবহৃত হয়। এও মনে করা হয় যে গ্রেট জিম্বাবোয়ে ও টিম্বাকটুর ধ্বংসাবশেষে হয়তো একটি জ্যোতির্বিজ্ঞান সংক্রান্ত মানমন্দির ছিল। আগে ইউরোপীয়েরা বিশ্বাস করত প্রাক-ঔপনিবেশিক মধ্যযুগে সাহারা-নিম্ন আফ্রিকায় জ্যোতির্বিজ্ঞান সংক্রান্ত পর্যবেক্ষণের কাজ চলত না। তবে আধুনিক আবিষ্কারগুলি সেই ধারণা ভেঙে দিয়েছে।


title: বিশ্বের ইতিহাস

text: প্রাচীন পৃথিবীর (প্রধানত ইউরোপ, তবে নিকট প্রাচ্য ও উত্তর আফ্রিকাও এর অন্তর্ভুক্ত) ইতিহাসকে কয়েকটি ভাগে ভাগ করা হয়। ৪৬৭ খ্রিস্টাব্দ পর্যন্ত প্রাচীন যুগ; পঞ্চম থেকে পঞ্চদশ শতাব্দী পর্যন্ত মধ্য যুগ বা ধ্রুপদী-উত্তর যুগ, যার মধ্যে রয়েছে ইসলামি স্বর্ণযুগ(৭৫০- ১২৫৮ খ্রিস্টাব্দ) ও ইউরোপীয় রেনেসাঁ (১৩শ শতক থেকে শুরু)। আধুনিক যুগের সূচনাকাল ধরা হয় ১৫শ শতক থেকে ১৮শ শতকের শেষ পর্যন্ত যার মধ্যে রয়েছে ইউরোপের আলোকিত যুগ। শিল্প বিপ্লব হতে বর্তমান সময় পর্যন্ত আধুনিক যুগ বলে বিবেচিত। পাশ্চাত্য ইতিহাসে রোমের পতনকে প্রাচীন যুগের শেষ ও মধ্যযুগের সূচনা হিসেবে ধরা হয়। কিন্তু পূর্ব ইউরোপ রোমান সাম্রাজ্য থেকে বাইজেনটাইন সাম্রাজের অধীনে আসে, যার পতন আরো অনেক পরে ঘটে। ১৫ শতকের মাঝামাঝি গুটেনবার্গ আধুনিক ছাপাখানা আবিষ্কার করেন যা যোগাযোগের ক্ষেত্রে বৈপ্লবিক পরিবর্তন নিয়ে আসে। ফলে মধ্যযুগের সমাপ্তি ঘটে এবং বৈজ্ঞানিক বিপ্লবের সূত্রপাত হয়। ১৮ শতকের মধ্যে ইউরোপে জ্ঞান-বিজ্ঞানের প্রসার এমন একটি চরম অবস্থায় উপনীত হয় যা শিল্প বিপ্লবকে অবধারিত করে তুলে।


title: ইউরোপের ইতিহাস

text: ধ্রুপদী সভ্যতা শুরু হয়েছিল প্রাচীন গ্রীসের নগর রাষ্ট্রের বৃদ্ধির মধ্য দিয়ে। পরবর্তীতে রোম সাম্রাজ্য পুরো ভূমধ্যসাগর কেন্দ্রীক অঞ্চলে আধিপত্য বিস্তার করে। ৪৭৬ খ্রিস্টাব্দে রোম সাম্রাজ্যের পতনের মধ্য দিয়ে মধ্যযুগের সূচনা। ১৪ শতকের শুরুর দিকে জ্ঞানের পুনর্জাগরণ ঘটে এবং এর একটি অংশ প্রচলিত জ্ঞনের শাখা বিজ্ঞান ও ধর্মতত্ত্বের বিরোধীতা শুরু করে। তৎকালীন রেনেসাঁসের গুরুত্বপূর্ণ প্রভাব দেখা যায় আঠারো ও উনিশ শতকের বিভিন্ন ক্ষেত্রে। একই সময়ে প্রোটেস্ট্যান্ট সংস্কার শুরু হয় যার ফলে ইউরোপব্যপী প্রোটেস্ট্যান্ট গীর্জা স্থাপন হওয়া শুরু হয় যার প্রভাব বেশি লক্ষ করা যায় জার্মানি, স্ক্যান্ডিনেভিয়া ও ইংল্যান্ডে। ১৮০০ সালের পর ইউরোপে শিল্প বিপ্লব শুরু হওয়ার পর বিশেষ করে ইংল্যন্ড ও পশ্চিম ইউরোপ সমৃদ্ধ হওয়া শুরু করে। পরাশক্তিগুলো আমেরিকা, আফ্রিকা এবং এশিয়ার কিছু অংশসহ বিভিন্ন স্থানে উপনিবেশ স্থাপন শুরু করে। বিংশ শতাব্দীতে প্রথম বিশ্বযুদ্ধ ও দ্বিতীয় বিশ্বযুদ্ধের ফলে অনেক মানুষ নিহত হয়। স্নায়ুযুদ্ধ ১৯৪৭ থেকে ১৯৮৯ সাল পর্যন্ত ইউরোপেকে প্রভাবিত করে। বেশ কয়েক দফা চেষ্ঠার পর ১৯৫০ সালের পর ইউরোপের অধিকাংশ দেশ মিলে ইউরোপীয় ইউনিয়ন গঠনের পথে এগিয়ে যায়। বর্তমানে রাশিয়ার পশ্চিমের অধিকাংশ দেশই ন্যাটোর আওতাভূক্ত যার মধ্যে মার্কিন যুক্তরাষ্ট্রও অন্তর্ভূক্ত।


title: রেনেসাঁস

text: রেনেসাঁস বা পুনর্জাগরণ () মধ্যযুগের পরে ও রিফর্মেশনের আগে বিশেষ করে ইতালিতে ও সাধারণভাবে গোটা ইউরোপের এক ঐতিহাসিক যুগকে বোঝায়। এই যুগের ব্যাপ্তিকাল ছিল আনুমানিক চতু্র্দশ থেকে ষোড়শ শতাব্দী পর্যন্ত। এ যুগের প্রধান বৈশিষ্ট্য ছিল প্রাচীন পুস্তক অধ্যয়নের অনুশীলন বৃদ্ধি, রাজকীয় ও ধর্মীয় পৃষ্ঠপোষকতার উত্থান, চিত্রকলায় দৃষ্টিভঙ্গির ব্যবহার, এবং বিজ্ঞানের সামগ্রিক উন্নতি। বর্তমানে রেনেসাঁস বলতে অন্যান্য ঐতিহাসিক ও সাংস্কৃতিক পর্যায়কেও বোঝানো হয়ে থাকে।রেনেসাঁস কনস্টান্টিনোপলের পতন এবং প্রিন্টিং বিপ্লব দ্বারা প্রসারিত হয়েছিল।


title: মেকি শূন্যস্থান

text:
কোলম্যান এবং ডি লুসিয়া দ্বারা একটি লেখায় বলা হয়, যা এই তত্ত্বগুলোর মধ্যে সহজ মহাকর্ষীয় অনুমানের অন্তর্ভুক্ত করার চেষ্টা লক্ষনীয়, যে যদি এটি প্রকৃতির একটি সঠিক উপস্থাপনা হয় তাহলে তারপর মহাবিশ্ব এমন একটি ক্ষেত্রে "বুদ্বুদের ভিতরে" অত্যন্ত অস্থিতিশীল হবে এবং প্রায় অবিলম্বে ভেঙ্গে পড়বে।
এ ধরনের ঘটনা সম্ভাব্য কেয়ামতের মতই। এটা একটা কাহিনির অংশ হিসাবে ১৯৮৮ সালের একটি বৈজ্ঞানিক কথাসাহিত্য গল্পে জিওফ্রে উ লান্ডিস, ২০০০ সালে স্টিফেন ব্যাক্সটার এবং ২০১৫ সালে অ্যালিস্টার রেনল্ডস দ্বারা তার উপন্যাস "পসেইডন'স ওয়েক" এ ব্যবহৃত হয়।


title: রজঃস্রাব

text: রজঃস্রাব (ইংরেজি: Menstruation) হলো উচ্চতর প্রাইমেট বর্গের স্তন্যপায়ী স্তরী- একটি শারীরবৃত্তীয় প্রক্রিয়া যা প্রজননের সঙ্গে সম্পর্কিত। প্রতি মাসে এটি হয় বলে এটিকে বাংলায় সচরাচর মাসিক বলেও অভিহিত করা হয়। প্রজননের উদ্দেশ্যে নারীর ডিম্বাশয়ে ডিম্বস্ফোটন হয় এবং তা ফ্যালোপিয়ন টিউব দিয়ে জরায়ুতে চলে আসে এবং ৩-৪ দিন অবস্থান করে। এ সময় যদি পুরুষের সঙ্গে যৌনমিলনের মাধ্যমে নারীর জরায়ুতে শুক্র না-আসে এবং এই না-আসার কারণে যদি ডিম্ব নিষিক্ত না হয় তবে তা নষ্ট হয়ে যায় এবং জরায়ুগাত্রের অভ্যন্তরতম সরস স্তর(এন্ডমেট্রিয়াম) ভেঙ্গে পড়ে। এই ভগ্ন ঝিল্লি, সঙ্গের শ্লেষ্মা ও এর রক্ত বাহ থেকে উৎপাদিত রক্তপাত সব মিশে তৈরী তরল এবং তার সংগে এর তঞ্চিত এবং অর্ধ-তঞ্চিত মিশ্রণ কয়েক দিন ধরে লাগাতার যোনিপথে নির্গত হয়। এই ক্ষরণই রজঃস্রাব বা রক্তস্রাব বা ঋতুস্রাব। কখনো একে গর্ভস্রাব হিসেবেও উল্লেখ করা হয়। যদি নারী জরায়ুতে অবমুক্ত ডিম্বটি পুরুষের স্খলিত শুক্র দ্বারা নিষিক্ত হয়ে এণ্ডোমেট্রিয়ামে প্রোথিত (ইম্প্ল্যান্টেশন) হয় তবে আর রজঃস্রাব হয় না। তাই মাসিক রজঃস্রাব বন্ধ হয়ে যাওয়া নারীর গর্ভধারণের প্রাথমিক লক্ষণ হিসেবে বিবেচনা করা হয়।


title: রতিক্রিয়াকালীন মাথাধরা

text: বিচ্ছিন্ন কিছু কেস স্টাডি রতিকালীন মাথাধরার সাথে সুনির্দিষ্ট কিছু ড্রাগে যেমন এমিওডারনে, সুডোএফেড্রিন, জন্ম নিয়ন্ত্রক বড়ি এবং ক্যানাবির ব্যবহারের সম্পর্ক আছে। রিভার্সিবল সেরেব্রাল ভ্যাসোকনস্ট্রিকশন লক্ষণের মত ঘটনার জন্য গৌণ কারণ হতে পারে। এটি মাইগ্রেনের সাথে সম্পৃক্ত।


title: দ্য ক্রনিকলস্ অব নার্নিয়া

text:
পলি প্লামারকে দেখা যায় "দ্য
ম্যাজিশিয়ান'স ন্যাপিউ" এবং "দ্য
লাস্ট ব্যাটল" উপন্যাসে। সে তরুন
ডিগোরি কাইর্কির প্রতিবেশী। সে
এক ধূর্ত জাদুকরের (ডিগোরির
চাচা) ধোঁকার শিকার হয়, যে তাকে
একটি জাদুর আংটি স্পর্শ করতে
বলেছিল এবং একে স্পর্শ করার
ফলে সে দুই জগতের মাঝখানে একটি
জঙ্গলে গিয়ে পড়ে আর তাকে
সেখানেই ফেলে রাখা হয়। ডিগোরির
ধূর্ত চাচা ডিগোরিকে অন্য
আরেকটি জাদুর আংটি নিয়ে যেটির
পলিকে ফেরত আনার ক্ষমতা
রয়েছ। এই ঘটনাই পলি ও ডিগোরিকে
নতুন জগতে নিয়ে যায় এবং তারা
নার্নিয়ার সৃষ্টি প্রত্যক্ষ করে।


title: দ্য ক্রনিকলস্ অব নার্নিয়া

text:
ডিগোরি কাইর্কি "দ্য
ম্যাজিশিয়ান'স ন্যাপিউ"
উপন্যাসের অন্যতম প্রধান
চরিত্র। তাকে প্রথম দেখা যায়
"দ্য লায়ন দ্য উইচ অ্যান্ড দ্য
ওয়াড্রোব" উপন্যাসে গৌন
ভূমিকায়। সেখানে তার পরিচয় ছিল
একজন প্রফেসর হিসেবে যে
পেভেনসি ভাইবোনদের তার বাড়িতে
আশ্রয় দিয়েছিল। "দ্য
ম্যজিশিয়ান'স ন্যাপিউ" বইয়ে সে
একজন তরুন যুবক যে তার চাচার
জাদুর আংটি নিয়ে গবেষনা করতে
গিয়ে জেডিসকে তার ধ্বংস হতে বসা
জগত সার্ন থেকে নতুন সৃষ্টি হওয়া
জগত নার্নিয়ায় নিয়ে আসে। তার
ভুল সংশোধনের জন্য আসলান তাকে
একটি জাদুর আপেল আনতে পাঠায়,
যেটি নার্নিয়াকে রক্ষা করবে এবং
ডিগোরির মাকে সুস্থ করে তুলবে।
"দ্য লাস্ট ব্যাটল" উপন্যাসে তাকে
পুনরায় দেখা যায়।


title: মাইগ্রেন

text: মাইগ্রেন () একধরনের মাথাব্যথা। মাথার একদিকে হয় বলে বিখ্যাত হলেও দুদিকেও হতে দেখা গেছে। যাদের মাইগ্রেন হবার প্রবণতা আছে, তাদের শব্দ, আলো, গন্ধ, বাতাসের চাপের তারতম্য ও কিছু খাবার যেমন চকলেট, আঙুরের রস, পনির ইত্যদির প্রভাবে পুনরায় নতুন করে ভয়ঙ্কর মাথাব্যথা শুরু হতে পারে। তবে মাইগ্রেনে শুধু মাথাব্যথাই হয় না, তার সঙ্গে আরো কয়েকটি স্নায়বিক উপসর্গ হয়ে থাকে (যেমন কিছু আলো বা শব্দের অনুভুতি)। উপসর্গ অনুযায়ী মাইগ্রেনের মধ্যেও অনেক রকমফের আছে। কারো কারো মতে সেরকম কয়েকটি মাইগ্রেনের উপসর্গ থাকলে মাথা ব্যথা না থাকলেও মাইগ্রেন হয়েছে বলা যেতে পারে।


title: উত্তর-রাগমোচন অসুস্থতা লক্ষণ

text: উত্তর-রাগমোচন অসুস্থতা লক্ষণ (পিওআইএস) হচ্ছে মুত্রজননাঙ্গের এমন একপ্রকার বিরল রোগ যার উপসর্গসমূহ বীর্যপাতের পর দেখা দেয়। ফ্লু এর লক্ষণের মত (যেমন বীর্যপাতের পর জ্বর, চরম অবসাদ, পেশিতে ব্যথা, চোখ চুলকানো, নাসাস্রাব) উপসর্গ দেখা যাওয়ার পাশাপাশি এবং মেজাজ পরিবর্তন, বিরক্তভাব তৈরী, মনোযোগে বিঘ্ন ঘটা এসবকিছুই উত্তর-রাগমোচন অসুস্থতার লক্ষণ। অর্থাৎ উত্তর রাগমোচনের লক্ষণ শারীরিক এবং মানসিক দুইভাবেই প্রকাশ পায়। এলক্ষণ গুলো প্রাদুর্ভাবের ৩-৭ দিন পর স্বতঃস্ফুর্তভাবেই মিলিয়ে যায়। এই লক্ষণ এবং প্রাদুর্ভাবের কারণ অজানা।


title: আঘাত পরবর্তী চাপজনিত ব্যাধি

text: আঘাত-পরবর্তী চাপজনিত ব্যাধি(PTSD) হল একটি মানসিক ব্যাধি যা কোনো মানুষ আঘাতজনিত ঘটনার সম্মুখীন হলে দেখা দিতে পারে, যেমন যৌন আক্রমণ, যু‌দ্ধ, যানবাহনের সংঘ‌র্ষ, বা মানুষের জীবনের অন্যান্য বিপদগুলি। লক্ষণগুলির মধ্যে অন্তর্ভুক্ত হতে পারে ঘটনাগুলির সঙ্গে সম্পর্কিত গোলমেলে চিন্তাভাবনা, অনুভূতি, বা স্বপ্ন, আঘাত-সম্পর্কিত ইঙ্গিতগুলির প্রতি মানসিক বা শারীরিক কষ্ট, আঘাত-সম্পর্কিত ইঙ্গিতগুলি এড়ানোর জন্য প্রচেষ্টা, একজন মানুষ যেভাবে চিন্তাভাবনা ও অনুভব করেন তার পরিবর্তন, লড়াই করা বা পালানোর প্রতিক্রিয়া। এই লক্ষণগুলি ঘটনাটির পরে এক মাসের বেশি সময় স্থায়ী হয়। ছোট শিশুদের কষ্ট প্রকাশ করার সম্ভাবনা কম, কিন্তু এর পরিবর্তে তারা খেলার মাধ্যমে তাদের স্মৃতিগুলি ব্যক্ত করতে পারে। PTSD আছে এমন একজন মানুষের আত্মহত্যা ও ই‌চ্ছাকৃতভাবে নিজের ক্ষতি করার ঝুঁকি অধিকতর।


title: অ্যাসপারগারের লক্ষণ

text: এছাড়া শারীরস্থানবিদ্যা (অ্যানাটমি) এবং কলাস্থানিক গঠনবিদ্যা (হিস্টোলজি ও সাইটো-আরকিটেকচার) এর পরিপ্রেক্ষিতে গবেষকরা মনে করেন মস্তিষ্কের ভাঁজ ও গঠনে সামান্য পার্থক্যের কারণে, অথবা শ্বেতবস্তুর পরিমাণ কম থাকার জন্য মস্তিষ্কের পৃথক কাজ করার কেন্দ্রগুলির পারস্পরিক যোগাযোগ দুর্বল কিংবা ভিন্ন প্রকৃতির হওয়ার কারণে, কিংবা ধূসর-বস্তু র বিতরণ (distribution) এর বিন্যাস (patterning) ভিন্ন প্রকৃতির হওয়ার কারণে, কিংবা মধ্যমস্তিষ্ক বা পশ্চাৎমস্তিষ্কের বা মস্তিষ্কের অন্য কোনও অংশ যেরকম প্রি-ফ্রন্টাল কর্টেক্স বা অরবীটো-ফ্রন্টাল কর্টেক্স ইত্যাদিতে কোনও মৃদু সমস্যা থাকার ফলে এরকমটা হতে পারে। যদিও এই জাতীয় প্রভেদ যেকোনো দু জন সাধারণ সামাজিক মানুষের মধ্যেও থাকতে পারে। তাই গঠনগত পার্থক্যই এই সমস্যার ভিত্তি কি না, তাই নিয়েও রয়েছে বিতর্ক। আর একটি তত্ত্ব অনুযায়ী, মিরর নিউরোন সিস্টেম অর্থাৎ আচরণ ও ক্রিয়াকলাপ নকল করবার স্নায়ু-বর্তনী দুর্বল হওয়ার কারণে এইসকল সমস্যা সৃষ্টি হয়


title: উত্তর-রাগমোচন অসুস্থতা লক্ষণ

text: একজন পিওয়াইএস রোগীর ধ্বজভঙ্গ জনিত সমস্যা এবং অকাল বীর্যপাত জনিত সমস্যা ছিল। কিন্তু সে যখন সঙ্গীর যোনিতে শিশ্নকে উত্থিত করে দীর্ঘসময় প্রবেশ করিয়ে রাখতে সক্ষম হয় এবং সঙ্গীর অভ্যন্তরেই বীর্যপাত করে সক্ষম হয়, তখন তার পিওয়াইএসের লক্ষণের তীব্রতা বহুলাংসে হ্রাস পায়। সেই রোগীটি তার ধ্বজভঙ্গ সমস্যা এবং অকাল বীর্যপাতের চিকিৎসায় ট্যাডালাফিল সেবন করেছিলেন। এর ফলে তিনি সঙ্গীর অভ্যন্তরে শিশ্ন প্রবেশ করিয়ে বীর্যপাত করতে একাধিকবার সমর্থ হন এবং তার পিওয়াইএস লক্ষণ হ্রাস পায়। এই রোগীর প্রকৃত পিওয়াইএস না হয়ে বরং তিনি ধাতু দোষে ভুগছিলেন বলে অনুমান করা হয়।


title: ভারতে নৃত্য

text: আদিতম নাচ সম্পর্কিত গ্রন্থ হচ্ছে "নটসূত্র", যার উল্লেখ পাওয়া যায় পাণিনির লেখায়, একজন ঋষি যিনি শাস্ত্রীয় সংস্কৃত ব্যাকরণ লিখেছিলেন এবং যার অস্তিত্ব খ্রিস্টপূর্ব ৫০০ সালে ধরা হয়। এইরকম শিল্পকলা সম্পর্কিত সূত্রের কথা অন্যান্য প্রাচীন বৈদিক গ্রন্থে পাওয়া যায়, যেমনটি শৈলালিন (IAST: Śilālin) এবং কৃষসভ (Kṛśaśva) নামক দুইজন পণ্ডিতকে প্রাচীন নাটক, গান গাওয়া, নাচ ও এই শিল্প কলার সংস্কৃত রচনার ওপর গবেষণার অগ্রদূত হিসেবে কৃতিত্ব দেয়া হয়। রিচমন্ড এট অ্যালের অনুমান যে নটসূত্র ৬০০ খ্রিস্টপূর্বাব্দে রচনা করা হয়েছিল যার পাণ্ডুলিপি আধুনিক যুগে এসে হারিয়ে গিয়েছে।


title: প্রাচীন মিশর

text: নাকাদা সংস্কৃতি বিভিন্ন ধরনের ব্যক্তিগত ব্যবহার সমগ্রী তৈরি করত যেমন চিরুনি, ছোট ভাস্কর্য, ছবি অঙ্কিত মৃৎপাত্র, উচ্চ মানের নকশাকৃত পাথরের পাত্র, স্বর্ণ, ল্যাপিস, আইভোরির অলংকার। তারা একধরনের সিরামিক গ্লেজ তৈরি করে যা ফাইয়েন্স নামে পরিচিত যা পাত্র, ছোট মূর্তি, এমুলেট অলংকৃত করতে এমনকি রোমান যুগেও ব্যবহৃত হত। নাকাদা সংস্কৃতির শেষের দিকে চিহ্ণলিপি ব্যবহার শুরু করে যা অবশেষে প্রাচীন মিশরিয় ভাষার লিখনপদ্ধতি হায়ারোগ্লিফের জন্ম দেয়।


title: ক্রীড়া

text: বিভিন্ন তথ্যসূত্র ঘেটে জানা গেছে, সর্বপ্রথম চীনের নাগরিকেরা খ্রীষ্ট পূর্ব ৪০০০ বছর আগে থেকে খেলাধূলার সাথে জড়িত। জিমন্যাস্টিকস্ প্রাচীন চীনের সবচেয়ে জনপ্রিয় খেলা হিসেবে স্থান পেয়েছিল। কয়েক হাজার বছর পূর্বে প্রাচীন মিশরের ফারাও সাম্রাজ্যে বেশকিছু খেলা প্রচলিত ছিল। তন্মধ্যে সাঁতার কাটা, মাছ ধরা অন্যতম। এছাড়াও, মিশরীয় খেলাধূলার মধ্যে জ্যাভেলিন বা বর্শা নিক্ষেপ, উচ্চ লম্ফ এবং কুস্তির ব্যাপক প্রচলন ছিল। প্রাচীন ফারসী খেলার মধ্যে ইরানীয় মার্শাল আর্ট হিসেবে জোরখানে যুদ্ধংদেহী মনোভাবের পরিচয় পাওয়া যায়। এছাড়াও, প্রাচীন ফারসী খেলা হিসেবে পোলো এবং জস্টিং রয়েছে।


title: কনডম

text: প্রাচীন সভ্যতাগুলিতে কনডমের ব্যবহার প্রচলিত ছিল কিনা তা নিয়ে পুরাতাত্ত্বিক ও ঐতিহাসিকদের মধ্যে মতবিরোধ বিদ্যমান। প্রাচীন মিশর, গ্রিস ও রোমে গর্ভাধান রোধ নারীর দায়িত্ব হিসেবে পরিগণিত হত। এই সব দেশ থেকে সে সকল সুলিখিত প্রাচীন জন্মনিয়ন্ত্রণ পদ্ধতির বিবরণীগুলি পাওয়া গেছে, সেগুলিতে মূলত নারী-নিয়ন্ত্রিত গর্ভনিরোধ বস্তুগুলিরই উল্লেখ রয়েছে। পঞ্চদশ শতাব্দীর পূর্বে কিছু শিশ্নাগ্র কনডমের ব্যবহারের কথা জানা যায়; এগুলি প্রধানত পুরুষাঙ্গের অগ্রভাগকে ঢেকে রাখত। মনে করা হয়, জন্মনিরোধক হিসেবেই কনডমের ব্যবহার প্রচলিত ছিল এবং এই প্রচলন কেবলমাত্র সমাজের উচ্চশ্রেণির মানুষের মধ্যেই পরিলক্ষিত হত। চীনে শিশ্নাগ্র কনডম তৈরি হত তৈলনিষিক্ত রেশমি কাগজ বা ভেড়ার অন্ত্র দিয়ে। জাপানে কনডম তৈরি হত কচ্ছপের খোল বা জন্তুর শিং দিয়ে।


title: কালী নাচ

text:
কালী নাচ বা কালীর নৃত্য হল বাংলার বিভিন্ন অঞ্চলে দেবী কালীর মুখোশ পরে বা রং-কালিতে কালী সেজে নিম্নবর্গীয় হিন্দুধর্মাবলম্বী মানুষদের মধ্যে প্রচলিত নাচ। অবিভক্ত বাংলার ঢাকা, ময়মনসিংহের টাঙ্গাইল, মালদহ, উত্তর ও দক্ষিণ দিনাজপুর, কোচবিহার ইত্যাদি অঞ্চলে এই নাচ প্রচলিত ছিল। বর্তমানে এতদাঞ্চলের হিন্দু অধ্যুষিত এলাকায় এই নাচের চল আছে।
কালীনাচে কালীর নৃত্য প্রধান হলেও কোথাও কোথাও শিব বা কার্তিক-গণেশের রূপধারীও সঙ্গে থাকেন। সর্বত্র পুরুষেরাই কালী সেজে নৃত্য করেন; তাঁর এক হাতে থাকে খাঁড়া বা তরোয়াল এবং অন্য হাতে থাকে প্রদীপ বা কাগজ/মাটির তৈরি নরমুণ্ড। অনেকক্ষেত্রে পিচবোর্ড বা কাঠ দিয়ে অতিরিক্ত দুটি হাত বানানো হয়।


title: পশ্চিমবঙ্গের শিল্পকলা

text: কালী নাচ বা কালীর নৃত্য বাংলার বিভিন্ন অঞ্চলে দেবী কালীর মুখোশ পরে বা রঙ-কালিতে কালী সেজে প্রদর্শিত নিম্নবর্গীয় হিন্দুধর্মাবলম্বী মানুষদের মধ্যে প্রচলিত নাচ। পূর্ববঙ্গের কয়েকটি স্থান ব্যতীত পশ্চিমবঙ্গের মালদহ, উত্তর ও দক্ষিণ দিনাজপুর, কোচবিহার ইত্যাদি অঞ্চলে এই নাচ প্রচলিত ছিল। বর্তমানে এই সকল অঞ্চলের হিন্দু অধ্যুষিত এলাকায় এই নাচের প্রচলন আছে।


title: প্রাচীন মিশর

text: প্রাচীন মিশরের ধর্মীয় বিশ্বাস মিশরীয় পুরানে প্রতিফলিত হয়েছে। তিন হাজার বছরেরও কিছু বেশি সময় ধরে মিশরে পৌরানিক ধর্মীয় বিস্বাশ প্রচলিত ছিল। মিশরের সভ্যতা ও সংস্কৃতির পাশাপাশি তার পুরানও বিবর্তিত হয়েছে এবং অনেক ক্ষেত্রেই পৌরানিক চরিত্রগুলোকে যুগ ভেদে বিভিন্ন ভূমিকায় দেখা যায়। পৌরানিক ধর্মে মূলতঃ বহু দেব-দেবীর অস্তিত্ব থাকলে, প্রাচীন সাম্রাজ্যের কালে আখেনআতেনের (৪র্থ আমেনহোতেপ) শাসনামলে কিছুকালের জন্য সূর্যদেব আতেনকে কেন্দ্র করে একেশ্বরবাদের চর্চা করতে দেখা যায়। কিন্তু আখেনআতেনের মৃত্যুর সাথে এই চর্চাও লোপ পায় এবং আগের বহু দেব-দেবী সম্বলিত পৌরানিক ধর্ম ফিরে আসে।


title: পরিবেশন শিল্পকলা

text: হান সাম্রাজ্যের সময়, ছায়া পুতুল নাচ প্রথম চীনা মঞ্চনাটিকের একটি স্বীকৃত রূপ হিসেবে আবির্ভূত হয়। ছায়া পুতুল নাচের ক্যানটোনীয় দক্ষিণ ও পীকিংয়ের উত্তরাঞ্চলের দুটি স্বতন্ত্র রূপ ছিল।এই দুই খেলার ধরণের পার্থক্য ছিল নাটকের ধরনের নয়, বরং পুতুল এবং পুতুল উপর রডের পজিশনিং এ। উভয় শৈলীই সাধারণত মহান দু: সাহসিক কাজ এবং ফ্যান্টাসি চিত্রিত করতে এবং খুবই কম রাজনৈতিক প্রচারণার জন্য ব্যবহৃত হত।ক্যানটোনীজ ছায়া পুতুলগুলো বৃহত্তর ছিল। তারা পুরু চামড়া দিয়ে তৈরি হত যা আরও গভীর ছায়া সৃষ্টি করত।সাংকেতিক রঙ খুব প্রচলিত ছিল; একটি কালো মুখ বিশ্বস্ততার এবং লাল সাহসিকতার প্রতিনিধিত্ব করত। ক্যানটোনীজ পুতুল নিয়ন্ত্রণ করতে ব্যবহৃত রডগুলো পুতুলের মাথার সাথে লম্বভাবে যুক্ত থাকত। তাই দর্শকরা তা দেখতে পেত না যখন ছায়া তৈরি করা হত।পীকিংয়ের পুতুল আরো সূক্ষ্ম এবং ছোট ছিল। তারা পাতলা, ঈষদচ্ছ চামড়ার সাধারণত গর্দভের পেট থেকে নেয়া দ্বারা সৃষ্টি করা হত। এদের স্পন্দনশীল রঙে রাঙানো হত তাই তাদের ছায়াও হত রংচঙে।যে পাতলা রড তাদের আন্দোলনে ব্যবহার করা হত তা নিয়ন্ত্রিত পুতুলএর ঘাড়ে চামড়ার কলার দিয়ে সংযুক্ত করা হত। রড পুতুলের দেহের সাথে সমান্তরালে থাকত এবং তারপর ঘাড়ের সাথে সংযোগ স্থাপনের জন্য নব্বই ডিগ্রী কোণে থাকত। যদিও এই রড ছায়া নিক্ষেপের সময় দৃশ্যমান হত কিন্তু তা পুতুল এর ছায়ার বাইরে দেখা যেত তাই তারা পুতুলের চেহারায় ছাপ ফেলত না। ঘাড়ে সংযুক্ত এ রড একদেহের সঙ্গে একাধিক মাথা ব্যবহারে সহজতর হত। যখন মাথা ব্যবহার করা হত না তখন তাদের একটি মসলিন বই বা ফ্যাব্রিক রেখাযুক্ত বাক্সে সংরক্ষণ করা হত। মাথা সবসময় রাতে সরানো হত। এটা করা হত পুরাতন কুসংস্কার সঙ্গে তাল মিলিয়ে যে যদি অক্ষত পুতুল রাতে থাকে তবে তাতে জীবন চলে আসতে পারে। কিছু পুতুলচালক এমনকি এক বইয়ে মাথা এবং অন্যটিতে দেহ রাখতেন যাতে পুতুলের পুনর্জীবনের সম্ভাবনা কমে যায়। ছায়া পুতুলনাচ সরকারের একটি হাতিয়ার হওয়ার আগে ১১ শতকে শৈল্পিক বিকাশের সর্বোচ্চ বিন্দুতে পৌঁছে বলে বলা হয়।


title: বিশ্বের ইতিহাস

text: ৫০০০ থেকে ৩১০০ খ্রিস্টপূর্বাব্দ ছিল প্রাচীন মিশরের রাজবংশ-পূর্ব যুগ। খ্রিস্টপূর্ব ৫ হাজার অব্দের দিকে প্রাচীন মিশরে নীল নদের অববাহিকা ছোট ছোট গ্রামের আবির্ভাব ঘটে। সময়ের সাথে সাথে এই ছোট ছোট বসতিগুলি আকারে বড় হওয়া শুরু করে। খ্রিস্টপূর্ব ৪০০০ অব্দের দিকে নীল নদের নৌকাগুলি মানব ইতিহাসে প্রথমবারের মত পাল তুলে চলাচল শুরু করে। এক সময় দুইটি রাজ্য সৃষ্টি হয়। নীল নদের ব-দ্বীপ অঞ্চলে অবস্থিত রাজ্যটি ছিল নিম্ন মিশর। আর নীল নদের অববাহিকাতে অবস্থিত অঞ্চলটি ছিল ঊর্ধ্ব মিশর। ৩২০০ খ্রিস্টপূর্বাব্দের দিকে প্রাথমিক চিত্রলিপি বা হায়ারোগ্লিফ ব্যবহৃত হওয়া শুরু করে। ৩১০০ খ্রিস্টপূর্বাব্দের দিকে ঊর্ধ্ব মিশরের শাসনকর্তা রাজা মেনেস দুই মিশরকে একত্রিত করেন এবং মেমফিস শহরে তার রাজধানী স্থাপন করেন। তিনিই প্রাচীন মিশরের প্রথম রাজবংশটির গোড়াপত্তন করেন। আনু. ৩১০০ থেকে ২৬৮৬ খ্রিস্টপূর্বাব্দ পর্যন্ত “অতিপ্রাচীন” পর্বে দুইটি রাজবংশ প্রাচীন মিশরকে শাসন করে। আনু. ২৬৮৬ থেকে ২১৫০ খ্রিস্টপূর্বাব্দ পর্যন্ত “প্রাচীন” পর্বে ৩য় থেকে ৬ষ্ঠ রাজবংশগুলি মিশর শাসন করে; এসময় প্রথম পিরামিডগুলি নির্মাণ করা হয়। আনু. ২৫৮৯ থেকে ২৫৬৬ খ্রিস্টপূর্বাব্দ ছিল ৪র্থ রাজবংশের রাজা খুফুর শাসনামল। তার আমলেই আনু. ২৫৮০ খ্রিস্টপূর্বাব্দে গিজাতে স্ফিংক্স এবং বিশাল পিরামিডটির (খুফুর সমাধি হিসেবে) নির্মাণকাজ শেষ হয় (এর আগে ২৬০০ খ্রিস্টপূর্বাব্দে পিরামিডের নির্মাণকাজ শুরু হয়েছিল)।


title: পশ্চিমবঙ্গের শিল্পকলা

text:
গৌড়ীয় নৃত্য অথবা গৌড় নাচ হল একধরণের বাঙালি ঐতিহ্যগত শাস্ত্রীয় নৃত্যকলা। এই নৃত্যকলাটি প্রাচীন বঙ্গের রাজধানী গৌড়ে উৎপন্ন।
বাঙালি নৃত্যশিল্পী মহুয়া মুখোপাধ্যায় এই গৌড়ীয় নৃত্যের পুনঃনির্মাণ করেছেন।
রবীন্দ্রসঙ্গীতের তালে তাল মিলিয়ে পশ্চিমবঙ্গে যে শাস্ত্রীয় নৃত্যধারার জন্ম হয় সেটি হল রবীন্দ্র নাট্যনৃত্য। রবীন্দ্রনাথ ঠাকুর রচিত রবীন্দ্রসঙ্গীতের তালে এই নৃত্য পরিবেশিত হয়।
নৃত্যের সঙ্গে গান একাত্মভাবে যুক্ত। পশ্চিমবঙ্গের মানুষের সাংস্কৃতিক এবং সৃজনশীল মন তাদের ঐতিহ্যময় সাংস্কৃতিক লোকনৃত্যগুলির মধ্যে প্রতিফলিত হয়েছে। লৌকিকনৃত্যের যে প্রাচীন আভিজাত্য তা এখনও বর্তমানে পশ্চিমবঙ্গের নৃত্যকলায় ফুটে ওঠে। পশ্চিমবঙ্গের লোকনৃত্য খুবই বৈচিত্র্যময়। পশ্চিমবঙ্গের লোকনৃত্যকে দুটি ভাগে ভাগ করা যায়।
পশ্চিমবঙ্গের রণনৃত্যগুলি বেশিরভাগ ক্ষেত্রে পৌরাণিক যুদ্ধের দৃশ্যপটকে তুলে ধরে। পুরুলিয়ার ছৌ নাচ রাম-রাবণের যুদ্ধ, মহিষাসুর বধ ইত্যাদি ঘটনাকে তুলে ধরে।
ঋতুভিত্তিক নৃত্য সাধারণত কৃষিভিত্তিক হয়ে থাকে। শস্য বপন বা শস্য তোলার সময় পশ্চিমবঙ্গে বিভিন্ন লোকউৎসব হয়ে থাকে, যা নৃত্যগীতের মাধ্যমে অনুষ্ঠিত হয়। মালদা জেলার গম্ভীরা নাচ পুরাণভিত্তিক। টুসু নাচ, নবান্ন নাচ ইত্যাদি কৃষিভিত্তিক নাচ। কিছু কিছু আদিবাসী নৃত্য যেমন সাঁওতাল নৃত্য, মুন্ডারী নৃত্য, রাভা নৃত্য ইত্যাদি প্রকৃতি সম্পর্কিত।


title: ১৯৯৬ ক্রিকেট বিশ্বকাপ

text: ১৯৯৬ বিশ্বকাপে ভারত, পাকিস্তান ও শ্রীলঙ্কা যৌথভাবে স্বাগতিক দেশের মর্যাদা পায়। প্রতিযোগিতার কোন খেলা আয়োজনের পূর্বেই বিতর্ক তুঙ্গে পৌঁছে। অস্ট্রেলিয়া এবং ওয়েস্ট ইন্ডিজ দল জানুয়ারি, ১৯৯৬ সালে তামিল টাইগার্সের কেন্দ্রীয় ব্যাংকে বোমাবর্ষণের ঘটনায় নিরাপত্তা নিয়ে প্রশ্ন তোলে। শ্রীলঙ্কা কর্তৃপক্ষ দল দু’টোর জন্য সর্বোচ্চ নিরাপত্তা ব্যবস্থা প্রদানের ঘোষণা দেয়। আন্তর্জাতিক ক্রিকেট কাউন্সিল কর্তৃপক্ষও দেশটি নিরাপদ বলে ঘোষণা দেয়। ব্যাপক আলোচনা হওয়া স্বত্ত্বেও অস্ট্রেলিয়া এবং ওয়েস্ট ইন্ডিজ নির্ধারিত খেলায় অংশ নেয়নি। ফলে, আইসিসি উভয় খেলায় শ্রীলঙ্কা দলকে বিজয়ী ঘোষণা দেয় ও স্বয়ংক্রিয়ভাবে দলটি কোয়ার্টার-ফাইনাল খেলার যোগ্যতা অর্জন করে।


title: ক্রিকেট বিশ্বকাপ ফাইনালের তালিকা

text: শ্রীলঙ্কাসহ ভারত ও পাকিস্তান যৌথভাবে ১৯৯৬ সালের বিশ্বকাপের সহ-আয়োজকের দায়িত্ব পায়। প্রথমবারের মতো শ্রীলঙ্কা দল গতবারে চ্যাম্পিয়ন অস্ট্রেলিয়ার বিপক্ষে দিন/রাতের চূড়ান্ত খেলায় অংশগ্রহণ করে। লাহোরের গাদ্দাফী স্টেডিয়ামে অনুষ্ঠিত খেলায় টসে জয়ী হয়ে অর্জুনা রানাতুঙ্গা অস্ট্রেলিয়াকে ব্যাটিংয়ে পাঠায়। অধিনায়ক মার্ক টেলর ও রিকি পন্টিং দ্বিতীয় উইকেট জুটিতে ১০১ রান দলকে ৭ উইকেটে ২৪১ রানে নিয়ে যায়। অরবিন্দ ডি সিলভা’র সেঞ্চুরি, অশঙ্কা গুরুসিনহা ও রানাতুঙ্গা’র সাথে জুটি গড়ে দলকে ২২ বল বাকী থাকতেই ৭ উইকেটের ব্যবধানে হারিয়ে প্রথমবারের মতো বিজয়ী হয়। এরফলে প্রথমবারের মতো কোন স্বাগতিক দল জয়ী হয়, যদিও তা পাকিস্তানে অনুষ্ঠিত হয়েছে। এছাড়াও প্রথমবারের মতো কোন দল দ্বিতীয় ইনিংসে ব্যাটিং করে বিজয়ী হয়েছে। অরবিন্দ ডি সিলভা ম্যান অব দ্য ম্যাচ নির্বাচিত হন।


title: ক্রিকেট বিশ্বকাপ ফাইনালের তালিকা

text: ক্রিকেট বিশ্বকাপের ফাইনাল তালিকায় ২০১৫ সাল পর্যন্ত মাত্র ৫টি ক্রিকেট দলের অন্তর্ভুক্তি ঘটেছে। ওয়েস্ট ইন্ডিজ, ভারত, অস্ট্রেলিয়া, পাকিস্তান ও শ্রীলঙ্কা ক্রিকেট দল ১৯৭৫ সাল থেকে অদ্যাবধি আন্তর্জাতিক ক্রিকেট কাউন্সিলের পরিচালনায় অনুষ্ঠিত বিশ্বকাপ ক্রিকেট প্রতিযোগিতার চূড়ান্ত খেলায় বিজয়ী হয়ে ট্রফি জয়ে সক্ষমতা দেখিয়েছে। সর্বপ্রথম ১৯৭৫ সালে ইংল্যান্ডে ক্রিকেটের এই বিশ্বকাপ প্রতিযোগিতার সূচনা ঘটে। এ ক্রীড়ার বৈশ্বিক পরিচালনা পরিষদ হিসেবে আইসিসি’র সদস্য দেশের পুরুষ জাতীয় ক্রিকেট দলের মধ্যে প্রতিদ্বন্দ্বিতা হয়। চার বছর অন্তর ক্রিকেট বিশ্বকাপের সর্বশেষ আসরটি ২০১৫ সালে অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। এতে অস্ট্রেলিয়া ক্রিকেট দল নিউজিল্যান্ড দলকে পরাভূত করে চ্যাম্পিয়ন হয়।


title: ২০১৫ ক্রিকেট বিশ্বকাপ গ্রুপ এ

text: ২০১৫ ক্রিকেট বিশ্বকাপের এ-গ্রুপের খেলাগুলো ১৪ ফেব্রুয়ারি থেকে ১৪ মার্চ, ২০১৫ তারিখ পর্যন্ত অনুষ্ঠিত হয়। গ্রুপটিতে স্বাগতিক অস্ট্রেলিয়াসহ ইংল্যান্ড, শ্রীলঙ্কা, বাংলাদেশ, নিউজিল্যান্ড, আফগানিস্তান এবং স্কটল্যান্ড ক্রিকেট দল একে-অপরের বিপক্ষে প্রতিদ্বন্দ্বিতা করে। ২০১৫ সালের ক্রিকেট বিশ্বকাপ প্রতিযোগিতার এই পর্বে সাতটি দল রাউন্ড-রবিন পদ্ধতিতে খেলে। শীর্ষস্থানীয় চার দল - নিউজিল্যান্ড, অস্ট্রেলিয়া, শ্রীলঙ্কা ও বাংলাদেশ কোয়ার্টার ফাইনালে বি-গ্রুপের শীর্ষস্থানীয় চার দলের মুখোমুখি হয়। এর ফলে গ্রুপ পর্ব থেকে বিদায় নিলেও প্রত্যেক দলই কমপক্ষে ছয়টি খেলায় অংশ নিতে পেরেছে।


title: ১৯৭৯ আইসিসি ট্রফি

text: প্রতিযোগিতার চূড়ান্ত খেলায় শ্রীলঙ্কা ও কানাডা ক্রিকেট দল প্রতিদ্বন্দ্বিতা করে। উভয় দলই ১৯৭৯ সালের ক্রিকেট বিশ্বকাপে খেলার যোগ্যতা অর্জন করে। প্রথম বিশ্বকাপে অংশগ্রহণকারী পূর্ব আফ্রিকা দল খেলায় যোগ্যতা অর্জন করতে পারেনি। এরফলে ১৯৭৯ সালের ক্রিকেট বিশ্বকাপে আফ্রিকা অঞ্চল থেকে কোন দল অংশ নিতে পারেনি। ২১ জুন, ১৯৭৯ তারিখে ওরচেস্টারশায়ারের নিউ রোডে অবস্থিত ওরচেস্টারশায়ারের মাঠে চূড়ান্ত খেলা অনুষ্ঠিত হয়। শ্রীলঙ্কা দল প্রতিযোগিতায় চ্যাম্পিয়ন হয়।


title: শ্রীলঙ্কা জাতীয় ক্রিকেট দল

text: শ্রীলংকা ১৯৯৬ সালের ক্রিকেট বিশ্বকাপ, ২০০২ সালে আইসিসি চ্যাম্পিয়ন্স ট্রফি, (কো চ্যাম্পিয়ন ভারত) এর সাথে বিজয়ী হয়, পর পর রানার্স আপ হয় ২০০৭ সালের ক্রিকেট বিশ্ব কাপ, ২০১১ সালের ক্রিকেট বিশ্বকাপ এবং ২০০৯ সালের আইসিসি বিশ্ব টুয়েন্টি২০ এর। শ্রীলংকান ক্রিকেট দল বর্তমানে বেশ কিছু বিশ্বরেকর্ড ধরে রেখেছে, রেকর্ডগুলোর মধ্য রয়েছে দলের সর্বোচ্চ রান তিন ধরনের খেলাতেই, যা হলো টেষ্ট, ওডিআই এবং টুয়েন্টি২০


title: ২০২৩ ক্রিকেট বিশ্বকাপ

text: ২০২৩ ক্রিকেট বিশ্বকাপ পূর্ব নির্ধারিত ক্রীড়া হিসেবে স্বাগতিক ভারতে অনুষ্ঠিত হবে। এ ক্রিকেট প্রতিযোগিতাটি ক্রিকেট বিশ্বকাপের ইতিহাসে ত্রয়োদশ আসররূপে পরিচিত পাবে। এরফলে ভারত চতুর্থবারের মতো ক্রিকেট বিশ্বকাপের স্বাগতিক হবার সৌভাগ্য লাভ করবে। এছাড়াও, দেশটি প্রথমবারের মতো এককভাবে ক্রিকেট প্রতিযোগিতাটি পরিচালনা করবে। এরপূর্বে ১৯৮৭ সালে পাকিস্তানের সাথে, ১৯৯৬ সালে পাকিস্তান ও শ্রীলঙ্কা এবং ২০১১ সালে শ্রীলঙ্কা ও বাংলাদেশের সাথে যৌথভাবে বিশ্বকাপ প্রতিযোগিতার আয়োজন করেছিল।


title: ২০১১ ক্রিকেট বিশ্বকাপ

text: ২০১১ আইসিসি ক্রিকেট বিশ্বকাপ () হচ্ছে আইসিসি ক্রিকেট বিশ্বকাপের ১০ম প্রতিযোগিতা। ভারত, শ্রীলঙ্কা ও বাংলাদেশে এই বিশ্বকাপ আয়োজিত হয়েছিল। ভারত এই বিশ্বকাপে জয়ী হয়। এই বিশ্বকাপেই বাংলাদেশ প্রথমবারের মতো আয়োজক দেশ হওয়ার সুযোগ পায়। বিশ্বকাপের সব ম্যাচই একদিনের আন্তর্জাতিক মানদণ্ডের। চৌদ্দটি জাতীয় ক্রিকেট দল এই টুর্নামেন্টে অংশ নেয়। এদের মধ্যে দশটি পূর্ণ সদস্য ও চারটি সহকারী সদস্য দল। বিশ্বকাপ অনুষ্ঠিত হয় ফেব্রুয়ারি ও ২ এপ্রিল, ২০১১-এর মধ্যে। ১৯ ফেব্রুয়ারি ঢাকার মিরপুরের শেরে বাংলা ক্রিকেট স্টেডিয়ামে। ভারত ও বাংলাদেশের মধ্যে প্রথম ম্যাচটি খেলা হয়। টুর্নামেন্ট শুরু হওয়ার দু'দিন আগে উদ্বোধনী অনুষ্ঠানটি আয়োজিত হয়েছিল ঢাকার বঙ্গবন্ধু জাতীয় স্টেডিয়ামে। ফাইনাল ম্যাচটি আয়োজিত হয়েছিল ২ এপ্রিল মুম্বইয়ের ওয়াংখেড়ে স্টেডিয়ামে ভারত ও শ্রীলঙ্কার মধ্যে।


title: শ্রীলঙ্কা জাতীয় মহিলা ক্রিকেট দল

text: ১৯৯৭ সালে শ্রীলঙ্কা দলের আন্তর্জাতিক ক্রিকেটে অভিষেক ঘটে। দলটি নেদারল্যান্ডস ক্রিকেট দলের বিপক্ষে ৩ খেলার একদিনের আন্তর্জাতিকে অংশগ্রহণ করে ২-১ ব্যবধানে সিরিজে পরাজিত হয়। এ সিরিজটি ভারতে অনুষ্ঠিত মহিলাদের বিশ্বকাপ ক্রিকেটে অংশগ্রহণের প্রস্তুতিমূলক খেলার অংশ ছিল। কিন্তু বিশ্বকাপে তারা কোয়ার্টার ফাইনাল পর্যন্ত পৌঁছে ইংল্যান্ডের কাছে পরাজিত হয়। পরের বছর সফরকারী পাকিস্তান দলের বিপক্ষে প্রথমবারের মতো ৩টি ওডিআইয়ে অংশ নিয়ে সবগুলোতেই জয়ী হয়। ১৯৯৯ সালে নেদারল্যান্ডস দল শ্রীলঙ্কা সফরে আসলে ৫টি ওডিআইয়েই জয়লাভ করে।


title: ২০১১ ক্রিকেট বিশ্বকাপ ফাইনাল

text: ২০১১ আইসিসি ক্রিকেট বিশ্বকাপ ফাইনাল () ২ এপ্রিল, ২০১১ তারিখে মুম্বাইয়ের ওয়াংখেড়ে স্টেডিয়ামে ভারত এবং শ্রীলঙ্কার মধ্যে অনুষ্ঠিত হয়।এটি ছিল ক্রিকেট বিশ্বকাপের দশম আসরের ফাইনাল।শ্রীলঙ্কাকে ৬ উইকেটে পরাজিত করে ভারত জয়ী হয়। এটি ভারতের দ্বিতীয় বিশ্বকাপ জয়, আগেরটি ছিল ১৯৮৩ সালের বিশ্বকাপ। অস্ট্রেলিয়া এবং ওয়েস্ট ইন্ডিজের পর ভারত ৩য় জাতি হিসেবে একের অধিক বিশ্বকাপ জয় করে। এটি ছিল প্রথম কোন বিশ্বকাপের ফাইনাল, যেখানে এশিয়ার দুইটি দেশ প্রতিদ্বন্দ্বিতা করে।এটি ছিল বিশ্বকাপ ইতিহাসের ২য় ঘটনা, যেখানে স্বাগতিক দল বিশ্বকাপ জয় করে এবং বিশ্বকাপ ইতিহাসের প্রথম ঘটনা, যেখানে স্বাগতিক দল নিজেদের মাঠে বিশ্বকাপ জয় করে।এর আগে ১৯৯৬ সালে শ্রীলঙ্কা সহ-স্বাগতিক দল হিসেবে বিশ্বকাপ জয় করে যদিও তারা সেই বিশ্বকাপের ফাইনাল লাহোর, পাকিস্তানে খেলেছিল।স্টেডিয়ামে প্রায় ৩৩,০০০ হাজার দর্শক খেলা দেখে এবং টিভির মাধ্যমে সারা বিশ্বের ১৩৫ মিলিয়ন দর্শক খেলাটি উপভোগ করে।ইভেন্ট সম্প্রচারক ইএসপিএন স্টার স্পোর্টস ও তাদের ওয়েবসাইট এ ম্যাচটি সরাসরি সম্প্রচার করে।


title: ভারতের সংগীত

text:
পরবর্তীকালে, বেশির ভাগ ভারতীয় পপ সংগীত এসেছিল ভারতীয় চলচ্চিত্র শিল্প থেকে, বিগত শতকের নয়ের দশক পর্যন্ত অল্প কয়েকজন সংগীতশিল্পী, ঊষা উত্থুপ, শারন প্রভাকর এবং পীনাজ মাসানি প্রমুখ ভারতের বাইরে একে জনপ্রিয় করেছেন। তখন পর্যন্ত ভারতীয় পপ সংগীতশিল্পীরা হলেন: দালের মেহেন্দি, বাবা সাইগল, আলিশা চিনাই, কেকে, শান্তনু মুখার্জি, একেএ শান, সাগরিকা, কলোনিয়াল কাজিন্স (হরিহরণ, লেসলি লুইস), লাকি আলি, এবং শোনু নিগম, এবং সংগীতকাররা হলেন: জিলা খান অথবা জওহর ওয়াত্তাল, যিনি উচ্চ বিপণনের অ্যালবাম প্রস্তুত করেছেন দালের মেহেন্দি, শুভা মুদগল, বাবা সাইগল, শ্বেতা শেট্টি এবং হংস রাজ হংস প্রমুখকে নিয়ে।
ওপরের শিল্পী তালিকার পাশাপাশি অন্যান্য ইন্দ-পপ সংগীতশিল্পীরা হলেন: গুরুদাস মান, সুখবিন্দার সিং, পাপন, জুবিন গর্গ, রাঘব সাচার রাগেশ্বরী, বন্দনা বিশ্বাস, দেবিকা চাওলা, বোম্বে ভাইকিংস, আশা ভোঁসলে, সুনিধি চৌহান, অনুষ্কা মানচন্দা, বোম্বে রকার্স, অণু মালিক, জ্যাজি বি, মালকিত সিং, রাঘব, জয় সিয়ান, জুগ্গি ডি, ঋষি রিচ, শীলা চন্দ্র, বালি সাগু, পাঞ্জাবি এমসি, ভাঙড়া নাইটস, মেহনাজ, সানোবার এবং বৈশালী সামন্ত।


title: পিট সিগার

text: পিটার "পিট" সীগার (৩ মে, ১৯১৯ – ২৭ জানুয়ারি, ২০১৪) ছিলেন একজন মার্কিন লোকসঙ্গীত শিল্পী। তিনি ১৯৪০'র দশকে জাতীয় বেতারের অনুষ্ঠানে, দ্য উয়িভারস-এর সদস্য হিসেবে ১৯৫০'র দশকে যন্ত্রসংগীতে জননন্দিত রেকর্ড করেন, লীড বেলি'র "গুডনাইট, ইরিন"এর রেকর্ডিং-এর জন্য অধিক খ্যাত হন, যেটি ১৯৫০'র দশকে ১৩ সপ্তাহ ধরে টপচার্টে অবস্থান করে। দ্য উয়িভারসের সদস্য হয়ে তিনি মাককার্থির আমলে কালোতালিকাভুক্ত ছিলেন। ১৯৬০'র দশকে তিনি জনগণের সামনে বিখ্যাত শিল্পী হিসেবে পারমাণবিক নিরস্ত্রীকরণ, গণঅধিকার, ১৯৬০'র প্রতিসংস্কৃতি এবং পরিবেশবাদকে সমর্থন করে প্রতিবাদী সংগীত নিয়ে পুনরায় আবির্ভূত হন।


title: জগজিৎ সিং

text:
জগজিৎ ও চিত্রা সিং প্রথম ভারতীয় সুরস্রষ্টা যিনি ডিজিটাল মাল্টি-ট্র্যাক রেকর্ডিং পদ্ধতিতে গান রেকর্ড করেন। এই পদ্ধতিতে রেকর্ড করা তাঁদের প্রথম অ্যালবামটি ছিল "বিয়ন্ড টাইম" (১৯৮৭)। রবিশঙ্কর ও অন্যান্য সংগীতশিল্পী ও সাহিত্যিকদের সঙ্গে তিনি ভারতীয় শিল্প ও সংস্কৃতির রাজনীতিকরণের বিরুদ্ধে আন্দোলনে সামিল হয়েছিলেন। শাস্ত্রীয় ও লোকশিল্পীদের তিনি নানাভাবে সাহায্য করতেন। মুম্বইয়ের সেন্ট মেরি স্কুলের লাইব্রেরি নির্মাণ, বম্বে হসপিটাল গঠন এবং ক্রাই, সেভ দ্য চিলড্রেন ও আলমা প্রভৃতি সংগঠনের কাজকর্মেও তিনি প্রত্যক্ষভাবে সাহায্য করেন।
বয়সজনিত কারণে জগজিৎ সিং প্রায়ই হৃদরোগের চিকিৎসা নিতেন। এছাড়াও উচ্চ রক্তচাপেরও সমস্যা ছিল তাঁর। মস্তিষ্কের রক্তক্ষরণজনিত গুরুতর সমস্যায় তাঁকে ভারতের মুম্বাইয়ের লীলাবতী হাসপাতালের নিবিড় পরিচর্যা কেন্দ্র বা আইসিইউতে ভর্তি করা হয়েছিল। ১০ অক্টোবর, ২০১১ইং, সোমবার, সকাল ৮ টা ১০ মিনিটে ঐ হাসপাতালেই চিকিৎসাধীন অবস্থায় ৭০ বছর বয়সে মারা যান এই গজল শিল্পী।


title: ভারতের সংগীত

text: ভারতীয় লোক সংগীত এবং উচ্চাঙ্গ সংগীতের সঙ্গে  মিলন ঘটিয়ে এবং পৃথিবীর বিভিন্ন অংশ থেকে আধুনিক বিট নিয়ে ভারতীয় পপ সংগীতের ভিত্তি গড়া হয়েছিল। ১৯৬৬ খ্রিস্টাব্দে নেপথ্য সংগীতশিল্পী আহমেদ রুশদির গান 'কো কো কোরিনা' দিয়ে প্রকৃতপক্ষে দক্ষিণ এশিয়া অঞ্চলে পপ সংগীতের শুরুয়াত হয়েছিল, যেটা গত শতকের ছয়ের দশকে মহম্মদ রফি এবং সাতের দশকে কিশোর কুমার অনুসরণ করেছিলেন।


title: শশী কাপুর

text: ১৯৬০-এর দশক থেকে শুরু করে ১৯৮০-এর দশকের মাঝামাঝি সময় পর্যন্ত বলিউডের অত্যন্ত জনপ্রিয় তারকায় পরিণত হয়েছিলেন। ১৯৬৩ সালে দ্য হাউজহোল্ডার ও শেক্সপিয়ার-ওয়াল্লার ন্যায় ইংরেজি ভাষার চলচ্চিত্রসমূহে অংশ নেন। ভারতের অন্যতম প্রথম অভিনেতাদের একজনরূপে আন্তর্জাতিক চলচ্চিত্র অঙ্গনে অংশ নিয়েছেন তিনি। অভিনেত্রী নাদিরার সাথে আবেগময় চলচ্চিত্র চার দিওয়ারি এবং মেহেন্দি লাগি মেরে হাতের ন্যায় সামাজিক চলচ্চিত্রে অংশ নিয়ে সাড়া জাগান। ১৯৬০-এর দশকে অভিনেত্রী নন্দা'র সাথেও বেশ কয়েকটি চলচ্চিত্রে জুটি গড়েন। ১৯৯০-এর দশকে এক স্বাক্ষাৎকারে তিনি বলেছেন, নন্দা তাঁর প্রিয় নায়িকা এবং অন্যতম পরামর্শদাত্রী ছিলেন। অন্যদিকে, নন্দাও শশী কাপুরকে তাঁর প্রিয় নায়করূপে স্বীকার করেছেন।


title: ভারতের সংগীত

text: গত শতকের আটের দশকের শেষ দিকে ভারতীয়-ব্রিটিশ শিল্পীরা ভারতীয় এবং পশ্চিমি ঐতিহ্যের সংমিশ্রণে তৈরি করেন এশিয়ান আন্ডারগ্রাউন্ড। গত শতকের নয়ের দশক থেকে কানাডীয় বংশোদ্ভূত সংগীতজ্ঞ নাদাকা, যিনি তাঁর জীবনের অনেকটা সময় ভারতে কাটিয়েছেন, পশ্চিমি ধারায় ভারতীয় উচ্চাঙ্গ সংগীতের সংমিশ্রণে শ্রুতিমধুর এক সংগীতের সৃষ্টি করেন। এরকমই একজন সংগীতশিল্পী যিনি ভারতীয় ঐতিহ্যের ভক্তিগীতিকে পশ্চিমি অ-ভারতীয় সংগীতের মিলিয়েছিলেন, তিনি হলেন কৃষ্ণ দাস এবং তিনি তাঁর সংগীত, সাংগীতিক সাধনা রেকর্ড বিক্রি করেছিলেন। আরেকটা উদাহরণ হল, ইন্দো-কানাডীয় সংগীতজ্ঞ বন্দনা বিশ্বাস যিনি ২০১৩ খ্রিস্টাব্দে তাঁর "মোনোলগস"  অ্যালবামে পশ্চিমি সংগীতের সঙ্গে পরীক্ষানিরীক্ষা চালিয়েছিলেন।


title: কলকাতা

text: ঊনবিংশ ও বিংশ শতাব্দীতে কলকাতাকেন্দ্রিক সাহিত্যিকদের হাত ধরে বাংলা সাহিত্যের আধুনিকীকরণ সম্পন্ন হয়। এঁদের মধ্যে উল্লেখযোগ্য ছিলেন বঙ্কিমচন্দ্র চট্টোপাধ্যায় (১৮৩৮–১৮৯৪), মাইকেল মধুসূদন দত্ত (১৮২৪–১৮৭৩), রবীন্দ্রনাথ ঠাকুর (১৮৬১–১৯৪১), কাজী নজরুল ইসলাম (১৮৯৮–১৯৭৬) ও শরৎচন্দ্র চট্টোপাধ্যায় (১৮৭৬–১৯৩৮) প্রমুখ। এই সাংস্কৃতিক ঐতিহ্য বহন করে চলেন শহরের পরবর্তী প্রজন্মের খ্যাতিমান সাহিত্যিকেরা। এঁদের মধ্যে উল্লেখনীয় হলেন জীবনানন্দ দাশ (১৮৯৯–১৯৫৪), বিভূতিভূষণ বন্দ্যোপাধ্যায় (১৮৯৪–১৯৫০), তারাশঙ্কর বন্দ্যোপাধ্যায় (১৮৯৮–১৯৭১), মানিক বন্দ্যোপাধ্যায় (১৯০৮–১৯৫৬), বুদ্ধদেব বসু (১৯০৮-১৯৭৪), আশাপূর্ণা দেবী (১৯০৯–১৯৯৫) প্রমুখ। বর্তমান প্রজন্মের সাহিত্যিকদের মধ্যে উল্লেখযোগ্য হলেন শীর্ষেন্দু মুখোপাধ্যায় (জন্ম ১৯৩৫), বুদ্ধদেব গুহ (জন্ম ১৯৩৬), মহাশ্বেতা দেবী (জন্ম ১৯২৬), সমরেশ মজুমদার (জন্ম ১৯৪৪), সঞ্জীব চট্টোপাধ্যায় (জন্ম ১৯৩৬), সুনীল গঙ্গোপাধ্যায় (জন্ম ১৯৩৪) এবং জয় গোস্বামী (জন্ম ১৯৫৪) প্রমুখ।


title: অজিত রায়

text:
ষাটের দশকে রবিঠাকুর রচিত বাংলাদেশের জাতীয় সঙ্গীত 'আমার সোনার বাংলা' গানটিকে তিনি মাঠে-ময়দানে গেয়ে জনপ্রিয় করে তুলেছিলেন। সহকর্মী শিল্পীদের ডাকে সাড়া দিয়ে ১৯৭১ সালের জুন মাসে তিনি কলকাতায় স্বাধীন বাংলা বেতার কেন্দ্রে যোগ দেন। এসময় তাঁর সতীর্থ হিসেবে ছিলেন - আপেল মাহমুদ, আব্দুল জব্বার, সমর দাস, কাদেরী কিবরিয়া, সুজেয় শ্যাম-সহ অন্যান্য শিল্পীরা। এ সময়ে তাঁর রচিত ও সুরারোপিত বিখ্যাত গানগুলো রণাঙ্গণে মুক্তিবাহিনীসহ সাধারণ মানুষদেরকে স্বদেশকে ঘিরে চিন্তা-চেতনায় উদ্বুদ্ধ করতে সাহায্য করেছিল। পাশাপাশি রবীন্দ্রসঙ্গীত, নজরুল গীতি, দেশাত্মবোধক গান, গণসঙ্গীতও পরিবেশন করেছিলেন তিনি। তার জনপ্রিয় গানগুলো হলোঃ-
১৯৭১ সালের ১৬ই ডিসেম্বর বিজয় দিবসে প্রচারিত আখতার হোসেন রচিত "স্বাধীন স্বাধীন দিকে দিকে আজ" গানটিতে সুর ও কন্ঠ দিয়েছিলেন অজিত রায়।


title: ভারতীয় পপ

text: এমটিভি ইন্ডিয়া এবং চ্যানেল ভি ১৯৯০-এর দশকের শেষ দিকে ভারত-পপ সংগীত একটি বিশাল ধাক্কা দিয়েছে। এই সময় যখন সঙ্গীত তার সর্বশ্রেষ্ঠ উচ্চতা পৌঁছেছে। তখন পর্যন্ত উষা উথুপ, শ্যারন প্রভাকর, এবং পেনাজ মাসানি ছাড়াও কয়েকজন গায়ক জনপ্রিয় ছিলেন। এরপর থেকে পপ গায়কদের মধ্যে দালের মেহেদী, বাবর সেহগাল, আলিশা চিনয়ি, কে কে, শান্তনু মুখোপাধ্যায় উকশান, সাগরিক, ঔপনিবেশিক কসিনস (হরিহরন, লেসলি লুইস), লাকি আলী ও সোনা নিগম এবং জিলার মত সংগীত সংগীতশিল্পী রয়েছে। খান বা জওহার ওয়াটাল, যিনি শীর্ষে বিক্রয় অ্যালবাম বানিয়েছেন, ডারের মেহেদী, শুভা মুদগাল, বাবলা সেহগাল, শ্বেতা শেঠী এবং হান্স রাজ হান্স-এর সঙ্গে।


title: কলকাতার সংস্কৃতি

text: ঊনবিংশ ও বিংশ শতাব্দীতে কলকাতাকেন্দ্রিক সাহিত্যিকদের হাত ধরে বাংলা সাহিত্যের আধুনিকীকরণ সম্পন্ন হয়। এঁদের মধ্যে উল্লেখযোগ্য ছিলেন বঙ্কিমচন্দ্র চট্টোপাধ্যায় (১৮৩৮–১৮৯৪), মাইকেল মধুসূদন দত্ত (১৮২৪–১৮৭৩), রবীন্দ্রনাথ ঠাকুর (১৮৬১–১৯৪১), কাজী নজরুল ইসলাম (১৮৯৮–১৯৭৬) ও শরৎচন্দ্র চট্টোপাধ্যায় (১৮৭৬–১৯৩৮) প্রমুখ। এই সাংস্কৃতিক ঐতিহ্য বহন করে চলেন শহরের পরবর্তী প্রজন্মের খ্যাতিমান সাহিত্যিকেরা। এঁদের মধ্যে উল্লেখনীয় হলেন জীবনানন্দ দাশ (১৮৯৯–১৯৫৪), বিভূতিভূষণ বন্দ্যোপাধ্যায় (১৮৯৪–১৯৫০), তারাশঙ্কর বন্দ্যোপাধ্যায় (১৮৯৮–১৯৭১), মানিক বন্দ্যোপাধ্যায় (১৯০৮–১৯৫৬), আশাপূর্ণা দেবী (১৯০৯–১৯৯৫), শীর্ষেন্দু মুখোপাধ্যায় (জন্ম ১৯৩৫), বুদ্ধদেব গুহ (জন্ম ১৯৩৬), মহাশ্বেতা দেবী (জন্ম ১৯২৬), সমরেশ মজুমদার (জন্ম ১৯৪৪), সঞ্জীব চট্টোপাধ্যায় (জন্ম ১৯৩৬), সুনীল গঙ্গোপাধ্যায় (জন্ম ১৯৩৪) এবং জয় গোস্বামী (জন্ম ১৯৫৪) প্রমুখ।


title: ফারাক্কা বাঁধ

text: ভারতকে পানি অপসারণে বিরত রাখতে ব্যর্থ হয়ে, বাংলাদেশ এই বিষয়টি জাতিসংঘে উপস্থাপন করে। ২৬ নভেম্বর ১৯৭৬ সালে জাতিসংঘের সাধারণ পরিষদ ভারতকে বাংলাদেশের সাথে আলোচনার মাধ্যমে এই বিষয়টির সুরাহার করার নির্দেশ দিয়ে একটি প্রস্তাব গ্রহণ করে। কয়েকবার বৈঠকের পর উভয় দেশ ৫ নভেম্বর ১৯৭৭ সালে একটি চুক্তি করে। চুক্তি অনুসারে বাংলাদেশ ও ভারত পরবর্তি পাঁচ বছরের (১৯৭৮-৮২) জন্য শুষ্ক মৌসুমে গঙ্গার পানি ভাগ করে নেবে। ১৯৮২ এর অক্টোবরে উভয় দেশ ১৯৮৩ ও ১৯৮৪ সালে পানি বন্টনের একটি চুক্তি করে। নভেম্বর ১৯৮৫ সালে আরও তিন (১৯৮৬-৮৮) বছরের জন্য পানি বন্টনের চুক্তি হয়। কিন্তু একটি দীর্ঘ চুক্তির অভাবে বাংলাদেশ তার দক্ষিণ-পশ্চিমাঞ্চলের উন্নয়নের জন্য গঙ্গার পানি ব্যবহারে কোনো দৃঢ় পদক্ষেপ নিতে পারেনি। কোনো চুক্তি না থাকায় ১৯৮৯ সালের শুষ্ক মৌসুম থেকে ভারত একতরফা প্রচুর পরিমাণ পানি গঙ্গা থেকে সরিয়ে নেয়, ফলশ্রুতিতে বাংলাদেশর নদ-নদীতে পানি প্রবাহের চরম অবনতি ঘটে। ১৯৯২ সালের মে মাসে দুই দেশের প্রধানমন্ত্রীদের এক বৈঠকে ভারতের প্রধানমন্ত্রী নরসিমা রাও বাংলাদেশের প্রধানমন্ত্রী বেগম খালেদা জিয়াকে এই আশ্বাস দিয়েছিলেন যে ভারত বাংলাদেশকে সমান পরিমাণ পানি দেবার ব্যাপারে সম্ভাব্য সকল কিছু করবে। ফলে এরপর দুই দেশের মধ্যে কোন মন্ত্রী বা সচিব পর্যায়ে বৈঠক হয়নি। ১৯৯৩ সালের মার্চ মাসে বাংলাদেশের হার্ডিঞ্জ ব্রীজ অঞ্চলে মাত্র ২৬১ কিউসেক পানি প্রবাহ রেকর্ড করা হয়, যেখানে ফারাক্কা-পূর্ব সময়ে একই অঞ্চলে ১৯৮০ কিউসেক পানি প্রবাহিত হত। ১৯৯৩ সালের মে মাসে যখন উভয় দেশের প্রধানমন্ত্রীরা আবার মিলিত হন, তখন ভারতের প্রধানমন্ত্রী বাংলাদেশেকে দেওয়া তার কথা রাখতে ব্যর্থ হন। অবশেষে, ১৯৯৬ সালের ডিসেম্বর মাসে দিল্লিতে ভারতের প্রধানমন্ত্রী দেব গৌড়া ও বাংলাদেশের প্রধানমন্ত্রী শেখ হাসিনা "গঙ্গার পানি বন্টন চুক্তি" সই করেন।


title: বাংলাদেশের চলচ্চিত্র

text: ঢাকার চলচ্চিত্রশিল্পের জন্য গত ৩০ বছরের মধ্যে ২০১১ সালটা ছিল সবচেয়ে মন্দার বছর। এ বছর ১০টি সেরা ব্যবসাসফল ছবিও খুঁজে পাওয়া যায়নি। খোঁজ নিয়ে দেখা গেছে, ৪৭টি বাংলা এবং একটি ভারতীয় ছবি মুক্তি পেয়েছে। এর মধ্যে মাত্র পাঁচটি ছবি ব্যবসায়িক সাফল্য পেয়েছে। কয়েকটি ছবি মোটামুটিভাবে সফল হয়েছে। বেশির ভাগ ছবিই বক্স অফিসে মুখ থুবড়ে পড়েছে। যে পাঁচটি ছবি ব্যবসায়িক সাফল্য পেয়েছে, সেগুলো হলো—তোর কারণে বেঁচে আছি, মাটির ঠিকানা, মনের জ্বালা, টাইগার নাম্বার ওয়ান ও প্রিয়া আমার জান। অন্যদিকে মোটামুটিভাবে ব্যবসায়িক সাফল্য পেয়েছে যে ছবিগুলো, তার মধ্যে আছে—বস নাম্বার ওয়ান, এক টাকার ছেলে কোটি টাকার মেয়ে, হৃদয় ভাঙা ঢেউ, জান কোরবান।


title: বিদ্যা সিনহা সাহা মীম

text: ২০১৫ সালের ঈদুল ফিতরে মীমের বহুল প্রতীক্ষিত ছবি "পদ্ম পাতার জল" মুক্তি পায়। ছবিটি কম সংখ্যক হলে মুক্তি পেলেও ভালো ব্যবসা করেছে। তাছাড়া মীম যৌথ প্রযোজনার ছায়াছবি "ব্ল্যাক"-এ অভিনয় করেছেন। ছবিটি ২০১৫ সালের ২৭ নভেম্বর ভারতে ও ৪ ডিসেম্বর বাংলাদেশে প্রায় ২০০টি হলে মুক্তি পায়। রাজা চন্দ পরিচালিত এই ছায়াছবিতে তার বিপরীতে অভিনয় করেন কলকাতার জনপ্রিয় নায়ক সোহম চক্রবর্তী। ২০১৬ সালে ভালোবাসা দিবসে মুক্তি পায় মীম অভিনীত "সুইটহার্ট"। ছায়াছবিটি পরিচালনা করেন শাহীন-সুমন পরিচালক জুটির ওয়াজেদ আলী সুমন। এতে তার বিপরীতে অভিনয় করেন বাপ্পি চৌধুরী এবং একটি বিশেষ চরিত্রে অভিনয় করেন রিয়াজ। ঈদুল ফিতরের তৃতীয় দিন আরটিভিতে প্রচারিত হয় টেলিছবি "সেই মেয়েটি"। মিজানুর রহমান আরিয়ান নির্মিত টেলিছবিতে তার বিপরীতে ছিলেন তাহসান রহমান খান। বছরের শেষে মুক্তি পায় অনন্য মামুন পরিচালিত "আমি তোমার হতে চাই"। এই ছবিতেও তার বিপরীতে অভিনয় করেছেন বাপ্পি চৌধুরী।


title: আয়নাবাজি

text: "আয়নাবাজি" চলচ্চিত্রটি ২০১৬ সালের ১৭ মে কান চলচ্চিত্র উৎসবের মার্শে দ্যু ফিল্ম বা বানিজ্যিক চলচ্চিত্র বিভাগে প্রদর্শিত হয়। বাংলাদেশে ছবির প্রযোজকরা আগস্ট মাসের যেকোনো শুক্রবারে ছবিটি মুক্তি দিতে চাইলেও সারাদেশে বন্যাদুর্গত পরিস্থিতির কারণে তা পিছিয়ে দেয়া হয়। আনুষ্ঠানিকভাবে ৩০ সেপ্টেম্বর ঢাকা ও আরো কয়েক জেলার ২০টি প্রেক্ষাগৃহে ছবিটি মুক্তি পায়। পরবর্তীতে চট্টগ্রাম ও রাজশাহীসহ বিভিন্ন জেলার মোট ৭৫টি হলে তা প্রদর্শিত হয়। পরীক্ষামূলকভাবে সিরাজগঞ্জ (চালা), খুলনা, রংপুর প্রভৃতি স্থানে এক-দুটি হলেও ছবিটি প্রদর্শিত হয়। এদিকে রবি অনলাইন টিভিতে ছবিটি ছাড়ার পর তা পাইরেসির শিকার হয়।


title: বাংলাদেশ-ভারত সম্পর্ক

text:
৩১ জুলাই ২০১৫ এর মধ্যরাতে ১৬২ ছিটমহল বিনিময়ের মাধ্যমে ৫০,০০০ বিচ্ছিন্ন নাগরিক, যাদের কোনো জাতীয়তার পরিচয়ই ছিল না, তারা ভারত অথবা বাংলাদেশের নাগরিক হন। এই বিনিময়ের মাধ্যমে দীর্ঘ বঞ্চনার ইতিহাসের পরিসমাপ্তি ঘটে, এই বিনিময় ছিটমহলের বাসিন্দাদের সুযোগ করে দেয়, যারা যে দেশের ভিতরে আছে, সেই দেশেই থাকতে পারবে অথবা চাইলে পাশের দেশের নাগরিক হয়ে যেতে পারবে। ভারতের ভিতরে থাকা বাংলাদেশের ৫১ টি ছিটমহলের বাসিন্দার সংখ্যা ছিল ১৪,২১৪ জন। যাদের সবাই ভারতেই থেকে যায় ভারতীয় নাগরিক হিসেবে। আর বাংলাদেশের ভিতরে থাকা ভারতের ১১১ টি ছিটমহলের প্রায় ৪১ হাজার অধিবাসীর অধিকাংশ বাংলাদেশেই থেকে যায়, শুধুমাত্র ৯৭৯ জন ভারতে স্থানান্তরিত হয়। ফলে ভারতের নব্য নাগরিকের সংখ্যা দাঁড়ায় ১৫,১৯৩ তে। আর বাংলাদেশের নতুন নাগরিকের সংখ্যা দাঁড়ায় ৪১ হাজার ৪৪৯ জন। এই বিনিময়ের ফলে বাংলাদেশ পায় ১৭ হাজার ২৫৮ একর এবং ভারত পায় ৭ হাজার ১১০ একর জমি।
২০১৮ সালে দুই দেশের প্রধানমন্ত্রী ভিডিও কনফারেন্সের মাধ্যমে ১৩০ কিমি দীর্ঘ "ভারত বাংলাদেশ ফ্রেন্ডশিপ পাইপলাইন" উদ্বোধন করেন। এই পাইপলাইনের মাধ্যমে ৪ লাখ মেট্রিক টন ডিসেল বাংলাদেশে ভারত থেকে পাঠানো হভে। সেপ্টেম্বর ২০১৮ তে বাংলাদেশের মন্ত্রীসভা একটি চুক্তির খসড়া অনুমোদন করে, যার ফলে বাংলাদেশের চট্টগ্রাম এবং মংলা সমুদ্র বন্দর ব্যবহার করে ভারতের উত্তর-পূর্বাঞ্চলীয় রাজ্যগুলোতে ভারত পণ্য সরবরাহ করতে পারবে।


title: বাংলাদেশ-ভারত সীমান্ত চুক্তি ২০১৫

text: ৭ মে ২০১৫ সাল, ভারতীয় সংসদের নিম্ন কক্ষ লোকসভায় ভারত ও বাংলাদেশের মধ্যকার স্থল সীমান্ত চুক্তি সংক্রান্ত বিল ৩৩১-০ ভোটের ব্যবধানে পাশ হয়। যা ১৯৭৪ সালের মে মাসে দুই দেশের তৎকালীন প্রধানমন্ত্রী ইন্দিরা গান্ধী ও শেখ মুজিবর রহমানের মধ্যে যে চুক্তিটি সই হয়েছিল, তা কর্যকরের জন্য ভারতের অনুমোদন প্রক্রিয়া অংশ। অন্যদিকে বাংলাদেশ ১৯৭৪ সালেই চুক্তিটি অনুমোদন করে। চুক্তিটির মূল বিষয়বস্তু ছিল দুই দেশের সীমান্তে কয়েক দশক ধরে চলা বিরোধপূর্ণ এলাকা ও ছিটমহল সমস্যা সমাধানের জন্য বড়-মাপের ভূখণ্ড বিনিময়। অফিসিয়ালভাবে ছিটমহল বিনিময় ২০১৫ সালে ৩১ জুলাই মধ্যরাতের পর থেকে কার্যকর করা হয়।


title: বাংলাদেশের চলচ্চিত্র

text: কাগজে-কলমে একটি ভারতীয় বাংলা ছবিসহ আছে ৪৮টি ছবি। আসলে সিনেমা হলে মুক্তি পেয়েছে এমন ছবির সংখ্যা ৩৪টি। গত ৩০ বছরে এত কমসংখ্যক ছবি মুক্তি পায়নি। চলচ্চিত্র প্রযোজক পরিবেশক সমিতির সভাপতি মাসুদ পারভেজ সোহেল রানা যদিও দাবি করেছেন, আগামী বছর ছবি মুক্তির সংখ্যা বাড়বে, কিন্তু নির্মাণাধীন ছবির যে সংখ্যা রয়েছে, তাতে আগামী বছরে ২৫টির বেশি ছবি মুক্তির কোনো সম্ভাবনা নেই। ছবি মুক্তি কম হওয়ার অন্যতম কারণ ছিল, নির্ভরযোগ্য শিল্পীর সংকটে ছিলেন প্রযোজকেরা। ফলে ছবি কম নির্মিত হয়েছে, তাই ছবি বেশি মুক্তি পায়নি।


title: কিশোর পারেখ

text: বাংলাদেশের মুক্তিযুদ্ধের সময়ে কিশোর যখন ভ্রমণ এবং ফ্যাশন ফটোগ্রাফিতে ব্যস্ত, তখন হঠাৎ পূর্ব পাকিস্তানে চলে আসার সিদ্ধান্ত নেন। দ্রুত ৪০ রোল ফিল্ম যোগাড় করে তিনি ভারতে চলে আসেন। ৮ই ডিসেম্বর থেকে ১৬ই ডিসেম্বর তারিখ পর্যন্ত কিশোর ছিলেন পূর্ব পাকিস্তানে। এই সময় তিনি বাংলাদেশের মুক্তিযুদ্ধের ৬৭টি ছবি তোলেন। এই ছবিগুলিকে অলম্বন করে পরে তিনি নামে একটি ফটোগ্রাফি বই প্রকাশ করেন। ভারত সরকার তাঁর ছবি দেখে ২০ হাজার কপির অর্ডার দেন।


title: মনের মাঝে তুমি

text: মনের মাঝে তুমি ২০০৩ সালে মুক্তিপ্রাপ্ত একটি বাংলাদেশ এবং ভারতে যৌথ উদ্যেগে নির্মিত বাংলা চলচ্চিত্র। আন্তর্জাতিক মান সম্পূর্ণ এই ছবিটি বক্স অফিসে সুপার ডুপার হিট হয়। সম্পূর্ণ প্রেমের গল্প নিয়ে নির্মিত এই ছবিতে দুটি ছেলে মেয়ের কিশোর বেলার বন্ধুত্বক কেন্দ্র করে উঠে এসেছে নানা জটিলতা, পাওয়া-না পাওয়া, প্রেম-ভালবাসা, ও হাসি-কান্নার হৃদয়বিদরক জীবন ছবি। বাংলাদেশের প্রবীণ পরিচালক মতিউর রহমান পানু পরিচালিত এই ছবিটি বাংলাদেশ-ভারতের যৌথ প্রযোজনায় নির্মিত হয়।


title: মতিউর রহমান পানু

text: তিনি ১৯৯০-১৯৯১ সালে ভারতের কলকাতায় "বেদের মেয়ে জোসনা" ছবিটি নির্মাণ করেন, বছর খানেকের মধ্যেই তাঁর সহকারী তোজাম্মেল হক বকুল বাংলাদেশের পটভূমিতে একই শিরোনামে ছবিটি পুনর্নির্মাণ করেন। ২০০২ সালের শেষ দিকে এসে বাংলাদেশ-ভারত যৌথ প্রযোজনায় নির্মিত "মনের মাঝে তুমি" অন্যতম সেরা ছবি । ২০০৫ সালে সালাউদ্দিন লাভলু পরিচালিত "মোল্লা বাড়ীর বউ" ছবিটিও তিনি প্রযোজনা করেন।


title: ইয়োজিম্বো

text: ইয়োজিনবো (জাপানি ভাষায়: 用心棒 "য়োওজিম্‌বোও") আকিরা কুরোসাওয়া পরিচালিত জিদাইগেকি চলচ্চিত্র। এক বেনামী সামুরাইকে কেন্দ্র করে নির্মীত এই ছবিটি ১৯৬১ সালে মুক্তি পায়। যুদ্ধ শেষ হয়ে যাওয়ায় সামুরাই যোদ্ধাটি প্রভুহীন হয়ে পড়েছে। এ ধরনের সামুরাইকে "রোনিন" বলা হয়। যাত্রাপথে সে এমন এক শহরে এসে পড়ে, দুই পরিবারের কলহের কারণে যেখানকার পরিস্থিতি চূড়ান্ত সহিংস রূপ ধারণ করেছে। সে দুই পরিবারকেই তাকে দেহরক্ষী হিসেবে ভাড়া করার আহ্বান জানায়। এক পরিবারকে বলে অন্য পরিবারের হাত থেকে তাদেরকে রক্ষা করবে, আবার আরেক পরিবারে গিয়েও একই কথা বলে। বিভিন্ন উস্কানি ও কৌশলের মাধ্যমে দুই পক্ষকেই নির্মূল করে, তরবারির মাধ্যমে শহরে শান্তি প্রতিষ্ঠা করে। দুই পক্ষ পারস্পরিক কলহে নিশ্চিহ্ন হয়ে যায়।


title: আব্বাস কিয়রোস্তামি

text: ১৯৯২ সালে কিয়রোস্তামি নির্মাণ করেন "লাইফ অ্যান্ড নাথিং মোর..." যা সমালোচকদের মতে তার কোকের ত্রয়ীর দ্বিতীয় সিনেমা। এতে দেখা যায়, একজন বাবা তার বালক ছেলেকে নিয়ে তেহরান থেকে কোকের গ্রামে যাচ্ছেন নিজের গাড়ি চালিয়ে। উদ্দেশ্য, দুটি ছেলেকে খুঁজে বের করা যারা ভূমিকম্পে মারা গিয়ে থাকতে পারে বলে সন্দেহ করতে থাকে বাবা-ছেলে। ভূমিকম্পে বিধ্স্ত অঞ্চলের মধ্য দিয়ে যাওয়ার সময় তারা বেঁচে যাওয়া অনেক মানুষের মুখোমুখি হয় যারা এত কষ্টের মাঝেও জীবন সংগ্রাম চালিয়ে যাচ্ছে। সে বছর কিয়রোস্তামি এই সিনেমার জন্য প্রিক্স রোবের্তো রোজেলিনি পুরস্কার লাভ করেন। এটি ছিল তার চলচ্চিত্রকার জীবনের প্রথম পেশাদার পুরস্কার। তথাকথিত কোকের ত্রয়ীর শেষ সিনেমা ছিল "থ্রু দি অলিভ ট্রিস" (১৯৯৪)। এই সিনেমা "লাইফ অ্যান্ড নাথিং মোর..." এর একটি খুব ছোট ও সাধারণ দৃশ্য ধারণের কাহিনীকে কেন্দ্র করে।


title: ওয়ান ফ্লু ওভার দ্য কুকুস নেস্ট (চলচ্চিত্র)

text: ১৯৬৩ সালে উপন্যাসের উপর ভিত্তি করে একটি মঞ্চ নাটক নির্মিত হয়েছিল। কিন্তু সিনেমায় সেই মঞ্চ নাটকের স্ক্রিপ্ট ব্যবহার করা হয়নি। ছবিটির শ্যুটিং হয়েছে অরেগন এর স্যালেমে অবস্থিত "অরেগন স্টেট হসপিটাল"-এ। উল্লেখ্য উপন্যাসে এই হাসপাতালের কথাই বলা হয়েছিল। ১৯৯৩ সালে "সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের লাইব্রেরি অফ কংগ্রেস ছবিটিকে জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।আমেরিকান ফিল্ম ইনস্টিটিউট


title: হাচিকো

text: ১৯৩২ সালে উয়েনোর শিক্ষার্থী হিরোকিচি সাইতো (তিনি আকিতা প্রজাতি কুকুর বিশেষজ্ঞ ছিলেন) শিব্যুয়া ট্রেন স্টেশনের নিকট হাচিকোকে দেখতে পান। হাচিকোকে অনুসরন করে তিনি পৌঁছ যান কোবায়াশি হোমে (তিনি অধ্যাপক উয়েনই কিকুজাবোরোর কোবায়াশির বাসার পূর্ব মালি ছিলেন) ) সেখান থেকে সাইতো হাচিকোর জীবন সম্পর্কে জানতে পারেন। সংক্ষিপ্ত আলাপের পর এই শিক্ষার্থী হাচিকোর জীবন নিয়ে একটি তথ্য প্রকাশ কররেন। তার গবেষণাতে প্রকাশ পায় শুদ্ধ আকিতা প্রজাতির কুকুর মাত্র ৩০ টি বেঁচে আছে শিব্যুয়া স্টেশনের হাচিকো সহ।


title: চলচ্চিত্রের ইতিহাস

text:
এক শট থেকে অন্য শটে বহে যাওয়া ঘটনাপ্রবাহকে সার্থকভাবে চলচ্চিত্রে উপস্থাপনা করার চেষ্টায় জেমস উইলিয়ামসন একাধিক ছবি বানান, এর মধ্যে উল্লেখযোগ্য হল ১৯০১ সালে বানানো "স্টপ থিফ", "ফায়ার!", ইত্যাদি। ছবিতে ক্লোজ-আপের ব্যবহার নিয়েও তিনি অনেক পরীক্ষা-নিরীক্ষা করেন। "দ্য বিগ সোয়ালো" ছবিতে একটি চরিত্র তো ক্যামেরাকেই গিলে খেতে আসে। ব্রাইটন স্কুলের এই দুই চলচ্চিত্র নির্মাতা ফিল্মের উপর রঙ করে আর নানারকম ফটোগ্রাফিক কৌশল ব্যবহার করে চলচ্চিত্রের কাহিনী অংশের উৎকর্ষ বাড়ানোর চেষ্টা করেন। তারা প্রায় পাঁচ মিনিট লম্বা ছবিও তৈরী করেছিলেন।
উইলিয়ামসনের "স্টপ থিফ" ছবির প্রথম দৃশ্যে দেখা যায় এক ভবঘুরেকে কসাইখানা থেকে মাংস চুরি করতে, পরবর্তী দৃশ্যে কসাইয়ের ছেলে কুকুর নিয়ে তাকে তাড়া করে, এবং শেষ দৃশ্যে কুকুররা তাকে ধরে ফেলে। এই ছবির অনুকরণে পরবর্তীকালে অনেক ‘চেজ ফিল্ম’ বা অনুসরণমূলক ছবি তৈরী হয়েছিল। এর মধ্যে উল্লেখযোগ্য ছিল ফরাসী গোমন্ট কোম্পানির ব্রিটিশ শাখার প্রযোজনায় আলফ কলিন্স এর তৈরী "অ্যান ইলোপমেন্ট আ লা মোদে" আর "দ্য পিকপকেট: এ চেজ থ্রু লণ্ডন", শেফিল্ড ফটোগ্রাফিক কোম্পানির প্রযোজনায় ফ্র্যাঙ্ক মটারশ র তৈরী "ডেয়ারিং ডেলাইট বার্গলারি", উইলিয়াম হ্যাগার এর তৈরী "ডেসপারেট পোচিং অ্যাফ্রে", ইত্যাদি। শেষোক্ত ছবিটিতে চোরাশিকারীদের তাড়া করার দৃশ্যে হ্যাগার প্যানিং শট এর সাহায্যে ছবিতে দ্রুততার অনুভূতি নিয়ে আসার চেষ্টা করেন। তার উপস্থাপনার গভীরতা এবং স্পেস ব্যবহারের চাতুর্য্য ফিল্ম-তাত্ত্বিকদের প্রশংসা পেয়ে এসেছে। তার চলচ্চিত্রে হিংস্রতাকে উদ্দেশ্যপূর্ণভাবে বিনোদনের উদ্দেশ্যে ব্যাবহার করার প্রবণতাও দেখা যায়।


title: হাইফা আল-মনসুর

text: হাইফা আল-মনসুর "হু?", "দ্য বিটার জার্নি" ও "দ্য ওনলি ওয়ে আউট" নামে তিনটি সল্পদৈর্ঘ চলচ্চিত্র নির্মাণ করে তার চলচ্চিত্র নির্মাণ ক্যারিয়ার শুরু করেন। ‘দ্য ওনলি ওয়ে আউট’ সংযুক্ত আরব আমিরাতে ও হলেন্ডে পুরস্কার জেতে। এছাড়া তিনি ‘উইমেন উইদাউট শ্যাডোস’ নামে একটি প্রামাণ্যচিত্র পরিচালনা করেছেন যেটি ১৭টি আন্তর্জাতিক চলচ্চিত্র উৎসবে প্রদর্শিত হয়। এটি মাসকট চলচ্চিত্র উৎসবে শ্রেষ্ঠ প্রামান্যচিত্র হিসেবে ডেগার পুরস্কার জেতে ও রোটারডামে চতুর্থ আরব চলচ্চিত্র উৎসবে বিচারকদের দৃষ্টি আকর্ষন করে। তার পরিচালিত ওয়াজাদা চলচ্চিত্রটিও অনেক পুরস্কার অর্জন করে।


title: হাচিকো

text: ১৯২৪ সালে টোকিও বিশ্ববিদ্যালয়ের কৃষিবিভাগের অধ্যাপক হিদেসাবুরে উয়েনো, সোনালী বাদামি আকিতা কুকুর পোষ্য প্রাণী হিসেবে গ্রহন করেন। মালিক জীবদ্দশায় হাচিকো প্রতিদিন শেষ সময়ে শিবুয়া ষ্টেশনে তাকে অভ্যর্থনা জানাতেন। ১৯২৫ সালের মে পর্যন্ত তাদের মধ্যে এ নিত্যনৈমিত্তিক ভাবে চলতে থাকে। অধ্যাপক মস্তিস্ক রক্তক্ষরণ রোগে আক্রান্ত হন এবং মারা গেলে আর স্টেশনে ফিরেন না যেখানে হাচিকো তার ফেরার অপেক্ষায় থাকতো। হাচিকো তার মালিকের অপেক্ষায় ছিল তার মালিকের মৃত্যুর পরবর্তী সময়ে।পরবর্তী ৯ বছর,৯ মাস,পনের দিনের প্রত্যেকটি দিন হাচিকো তার মালিক উয়েনোর ফিরার অপেক্ষা করেছে। স্টেশনে যে সময়ে ট্রেন উপস্থিত হত সেই সময়েই হাচিকোকে দেখা যেত ঠিক একই জায়গায়, যেখানে সে তার মালিকের জন্য অপেক্ষা করত।


title: টিমাথি শালামে

text: শালামে লুকা গাদাগনিনোর প্রণয়ধর্মী নাট্য "কল মি বাই ইওর নেম" চলচ্চিত্রের সাথে তিন বছর ধরে সম্পৃক্ত ছিলেন। আন্দ্রে আসিমানের "একই নামের" উপন্যাস অবলম্বনে নির্মিত ছবিটিতে তিনি কেন্দ্রীয় চরিত্রে অভিনয় করেন। ছবিটি এলিও নামের এক তরুণকে ঘিরে আবর্তিত, যে ১৯৮০-এর দশকে ইতালিতে বসবাস করতো ও অলিভার (আর্মি হ্যামার) নামে এক বিশ্ববিদ্যালয় শিক্ষার্থীর প্রেমে পড়ে। এই ছবিতে কাজ করার প্রস্তুতি হিসেবে শালামে ইতালীয় ভাষা ও গিটার বাজানো শিখেন এবং পিয়ানো বাজাতেন। ২০১৭ সালে সানড্যান্স চলচ্চিত্র উৎসবে ছবিটি প্রদর্শিত হলে শালামের অভিনয় প্রশংসিত হয়। "এম্পায়ার"-এর অলি রিচার্ডস লিখেন, "ছবিতে সকলের অভিনয় ছিল দুর্দান্ত, শালামে কাজ দেখে মনে হচ্ছিল বাকিরা অভিনয় করছে। তিনি একাই ছবিটিকে অবশ্য দর্শনীয় করতে পারতেন।" "দ্য হলিউড রিপোর্টার"-এর জন ফ্রচ লিখেন, "একই বছরে আর কোন অভিনয়ই এতো আবেগঘন, শারীরিক ও বুদ্ধিভিত্তিক দিক থেকে জীবন্ত মনে হয় নি" এবং শালামের অভিনয় সাময়িকীটির সেই বছরের সেরা অভিনয়ের তালিকায় স্থান দেয়। "দ্য নিউ ইয়র্ক টাইমস"ও তাদের বর্ষসেরা অভিনেতার তালিকায় শালামের নাম অন্তর্ভুক্ত করে। "কল মি বাই ইওর নেম" ছবিতে তার কাজের জন্য শালামে শ্রেষ্ঠ নাট্য অভিনেতা বিভাগে গোল্ডেন গ্লোব পুরস্কার, এবং শ্রেষ্ঠ অভিনেতা বিভাগে একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনি অস্কারের ইতিহাসে শ্রেষ্ঠ অভিনেতা বিভাগে জন্য তৃতীয় সর্বকনিষ্ঠ মনোনীত অভিনেতা এবং ১৯৩৯ সালের পর সর্বকনিষ্ঠ।


title: ইন ওল্ড অ্যারিজোনা

text: ইন ওল্ড অ্যারিজোনা ( হল ১৯২৮ সালের কোডিং-পূর্ববর্তী মার্কিন পশ্চিমা ধাঁচের চলচ্চিত্র। এটি পরিচালনা করেছেন আরভিং কামিংস। ও. হেনরির "দ্য ক্যাবালারোস ওয়ে" গল্পের সিস্কো কিড চরিত্র হতে অনুপ্রাণিত হয়ে নির্মিত। এতে সিস্কো কিড চরিত্রে অভিনয় করেন ওয়ার্নার ব্যাক্সটার। চলচ্চিত্রটি হলিউডের প্রধানতম উদ্ভাবন ছিল। এটি প্রথম পশ্চিমা ধাঁচের চলচ্চিত্র, যাতে শব্দের প্রযুক্তি ব্যবহার করা হয় এবং এটি প্রথম সবাক চলচ্চিত্র যা হলিউডের বাইরে চিত্রায়িত হয়। এটি উটাহের ব্রাইস ক্যানিয়ন ন্যাশনাল পার্ক ও জিয়ন ন্যাশনাল পার্কে এবং ক্যালিফোর্নিয়ার মিশন সান জুয়ান ক্যাপিস্ট্রানো ও মোজাভে মরুভূমিতে চিত্রায়িত হয়।


title: হিদেসাবুরো উয়েনো

text: তার কুকুরহাচিকো বিখ্যাত যে তার জন্য প্রতিনিয়ত তার ফিরে আসার অপেক্ষায় ছিলো ট্রেন স্টেষনে। হাচিকো তার মালিকের মৃত্যুর পর দীর্ঘ ৯ বছর তার অপেক্ষা করেছিল। হাচিকোকে চিরস্মরনীয় করে রাখার জন্য একটি কুকুরের মূর্তি যেটি ব্রোঞ্জ নির্মিত, এমন একটি মূর্তি শিব্যুয়া ট্রেন স্টেশনের সামনে নির্মাণ করা হয়েছে। হাচিকো শিব্যুয়া ট্রেন ষ্টেশনে সে দীর্ঘ নয় বছর অপেক্ষা করেচিল তার মৃত্যুর পুর্ব পর্যন্ত।


title: চুখা জেলা

text:
চুখা জেলার জন সংখ্যা হল ২০০৫ সালের জন গননা অনুযায়ী ৭৪,২৩৮ জন।এই জন সংখ্যার মধ্যে বেশির ভাগ মানুষ বৌদ্ধ ধর্ম অবলম্বি।এছারাও ওই জেলায় হিন্দু ধর্ম অবলম্বি এক বিরাট জন সংখ্যার বসবাস রয়েছে।জেলাটির বেশির ভাগ মানুষ ভুটানি ।ভুটানি ছারাও এখানে ভারতীয় ও নেপালি জন জাতীর মানুষের বসবাস রয়েছে।
জেলাটিতে যোগাযোগ মধ্যম প্রধানত সড়ক পথের উপর নির্ভরশীল।এই জেলার প্রধান শহর ফুন্টসলিং থেকে বাস এর দ্বারা দেশের বিভিন্ন শহরের যোগাযোগ রক্ষা হয়।শহরটি ভারতের সঙ্গে সড়ক পথের দ্বারা যুক্ত রয়েছে।চুখা জেলার ফুন্টসলিং থেকে কলকাতা পর্যন্ত আন্তর্জাতিক বাস পরিসেবা চালু রয়েছে।জেলাটিতে কোনো রেল ব্যবস্থা নেই।এখানকার কাছের রেল স্টেশন বলতে ভারত এর নিউ জলপাইগুড়ি রেলওয়ে স্টেশন।বর্তমানে ভারতের আলিপুরদুয়ার থেকে ২০ কিলোমিটার রেল পথ নির্মাণের মাধ্যে ফুন্টসলিং পর্যন্ত রেল পরিসেবা গঠনের প্রস্তাব রাখা হয়েছে।


title: ডালু জাতি

text: ডালু জাতি হচ্ছে বাংলাদেশে বসবাসকারী একটি ক্ষুদ্র জাতির নাম। ময়মনসিংহের হালুয়াঘাট ও শেরপুরের নালিতাবাড়ি অঞ্চলে ডালু জাতির মানুষদের বাস। তাদের অনেকে মনে করেন মণিপুরিই হচ্ছে তাদের আসল ভাষা । তাদের কথাবার্তায় এমন কিছু শব্দ পাওয়া যায়, যা বাংলা ভাষায় নেই । দীর্ঘদিন বাংলা ভাষাভাষীদের পাশাপাশি বাস করার ফলে, অতীতে তাদের কোন ভাষা থাকলেও এখন তা হারিয়ে গেছে।


title: জাকার্তার অর্থনীতি

text:
জাকার্তার অর্থনীতি ইন্দোনেশিয়া এর অর্থনীতি এর এক বিরাট অবদান রাখে।এই শহর থেকেই সবচেয়ে বেশি দেশের জিডিপি এর অংশ রয়েছে।জাকার্তা জাতির শপিংয়ের কেন্দ্রস্থল এবং বাজার করার জন্য দক্ষিণপূর্ব এশিয়ার সবচেয়ে ভাল জায়গা গুলোর মধ্যে একটি। জাকার্তায় শহটির বিভিন্ন ধরনের দোকান এবং ঐতিহ্যগত বাজার রয়েছে। সর্বমোট ৫৫০ হেক্টর নিয়ে একটি একক শহরে জাকার্তার বিশ্বের সর্ববৃহৎ শপিং মলের জায়গা রয়েছে। প্রত্যেক বছর জাকার্তার ২০১২ সালে প্রায় ৭৩ অংশগ্রহণকারী শপিং সেন্টারের উদযাপন উপলক্ষে জুন এবং জুলাই মাসে "জাকার্তা বৃহৎ বিক্রয়" উদযাপিত হয়।
মল যেমন প্লাজা ইন্দোনেশিয়া, গ্র‍্যান্ড ইন্দোনেশিয়া, শপিং টাউন,প্লাজা সিনায়ান,সিনায়ান সিটি এবং প্যাসিফিক প্লেস বিভিন্ন ধরনের বিলাসবহুল ব্র‍্যান্ড বাছাই করার সুবিধা প্রধান করে। মল টামান এংগ্রিক এবং সিপুটরা ওয়াল্ড জাকার্তা যেগূলো জাকার্তায় শপিং মলের নতুন ধারণা বহণ করে।
জাকারওতা শহরটি দেশের বৃহত্তম তথ্য প্রযুক্তি কেন্দ্র বা আইটি সেক্টর।আইটি সেক্টর শহরটির অর্থনীতিতে এক বিরাট অবদান রাখে।এই শহরের জিডিপি এর বেশির ভাগ অংশ তথ্য প্রযুক্তি থেকে আসে।এই শহরের বু নামি তথ্য প্রযুক্তি সংস্থা রয়েছে।এই সংস্থা গুলি সারা বিশ্বে ব্যবসা করছে।এই তথ্য প্রযুক্তি শিল্নে ইন্দোনেশিয়ার বহু মনুষ যুক্ত রয়েছে।এটি কর্ম সংস্থান দিয়েছে লক্ষ লক্ষ মানুষের।
এই শহরের রয়েছে দেশের বৃহত্তম শিল্পাঞ্চল।এই শিল্প অঞ্চলটি শহরের অর্থনীতিতে প্রতিনিয়ত গুরুত্ব পূর্ন অবদান রেখে চলেছে।জাকার্তা হল দেশের অর্থীতির রাজধানী।এটি দেশের বৃহত্তম রপ্তানি কেন্দ্রো।এখানে রয়েছে পেট্রো ক্যামিকাল কারখানা।এখানে দেশের বড় বিমান সংস্থা গুলির সদর দপ্তর রয়েছে।এই শহরে দেশের প্রধান ব্যাঙ্কক এর সদর দপ্তর অবস্থিত।এখানে বহু উৎপাদন ধর্মী শিল্প গড়ে উঠেছে।বহু প্রক্রিয়া করন শিল্প রয়েছে।এই শিল্প কলকারখানার জন্য লক্ষ লক্ষ মানুষের কর্ম সংস্থান যোগায় এই জাকার্তা শহর।


title: দাগেস্তান

text: এই অঞ্চলে আরও প্রায় ৪০টি অতিক্ষুদ্র জনসংখ্যার জাতির মানুষ বসবাস করে। এর মধ্যে রয়েছে হিনুখ, যাদের জনসংখ্যা মাত্র ৪৩৯ জন। এছাড়াও রয়েছে আখভাখ জাতির মানুষ, যারা আদিবাসি ককেসীয় জাতি পরিবারেরই সদস্য। এছাড়াও উল্লেখ করা মতো রয়েছে হুনজিব বা খুঞ্জাল জাতিগোষ্ঠীর মানুষ, যারা দাগেস্তানের অভ্যন্তরীণ মাত্র চারটি মফস্বল শহরে বসবাস করে।


title: জাকার্তা এমআরটি

text: ইন্দোনেশিয়ার রাজধানী শহর জাকার্তায় ১০ মিলিয়ন অধিবাসী বাস করে এবং বৃহত্তর জাকার্তাতে ৩০ মিলিয়ন বসবাসকারী রয়েছেন। অনুমান করা হয় যে প্রতিটি কাজের দিন আশেপাশের এলাকা থেকে বৃহত্তর জাকার্তায় চার মিলিয়ন অধিবাসী যাত্রা করে। পরিবহন বিষয়গুলো ক্রমবর্ধমানভাবে রাজনৈতিক মনোযোগ আকর্ষণ করতে শুরু করেছে এবং একটি পূর্বাভাস করা হয়েছে যে কোনও বড় পরিবহনের অগ্রগতি না হলে শহরটি ২০২০ সালের পর্যন্ত সম্পূর্ণ যানজট যুক্ত থাকবে।


title: জাকার্তা

text:
স্টোভিয়া(STOVIA, "School tot Opleiding van Indische Artsen") ছিল জাকার্তায় অবস্থিত সর্বপ্রথম উচ্চ মাধ্যমিক বিদ্যালয় যা ১৮৫১ সালে প্রতিষ্ঠিত হয়। বৃহৎ শহর এবং রাজধানী হওয়ার কারণে, ইন্দোনেশিয়ার বিভিন্ন অঞ্চল থেকে আসা ছাত্রছাত্রীদের জন্য জাকার্তা বাসস্থানের ব্যবস্থা করে। তাদের মধ্যে অনেকেই হলগুলোতে অথবা বাড়িতে বসবাস করে। মৌলিক শিক্ষার জন্য, বিভিন্ন ধরনের প্রাথমিক এবং মাধ্যমিক স্কুল রয়েছে যা পাবলিক("জাতীয়"), প্রাইভেট("জাতীয় এবং দোভাষী জাতীয় সংযুক্ত") এবং আন্তর্জাতিক স্কুলগুলোকে একত্রে বেঁধেছে। ইন্দোনেশিয়ায় অবস্থিত প্রধান চারটি আন্তর্জাতিক বিদ্যালয়ের মধ্যে রয়েছে গান্ধী মেমোরিয়াল ইন্টারন্যাশনাল স্কুল, IPEKA ইন্টারন্যাশনাল খ্রিষ্টীয়ান স্কুল, জাকার্তা ইন্টারন্যাশনাল স্কুল এবং দ্যা ব্রিটিশ ইন্টারন্যাশনাল স্কুল,জাকার্তা(BIS)। অন্যান্য আন্তর্জাতিক স্কুলগুলোর মধ্যে রয়েছে জাকার্তা ইন্টারন্যাশনাল কোরিয়ান স্কুল, বিনা বাংসা স্কুল, জাকার্তা ইন্টারন্যাশনাল মাল্টিকালাচারাল স্কুল, Australian International School, নিউজিল্যান্ড ইন্টারন্যাশনাল স্কুল, সিঙ্গাপুর ইন্টারন্যাশনাল স্কুল, এবং সেকোলাহ পেলিটা হারাপান.
জাকার্তা অন্যান্য শহর গুলোর সাথে সহযোগী শহর হিসেবে চুক্তিতে সাক্ষর করে,এদের মধ্যে একটি হল কাসাবলনংকা যা মরক্কোর একটি বৃহৎ শহর। ইহা ১৯৯০ সালের ২১শে সেপ্টেম্বর সহযোগী শহর চুক্তিতে সাক্ষর করে। দুটি শহরের মধ্যে বন্ধুত্ব বাড়ানোর লক্ষ্যে, জালান কাসাবলাংকা, যা উত্তর জাকার্তায় বাজার ও ব্যবসায়িক কেন্দ্রগুলোর জন্য বিখ্যাত এবং এর নামকরণ জাকার্তার মরক্কো সহযোগী শহরের নামে করা হয়। বর্তমানে কাসাবলংকায় জাকার্তার নামে কোন সড়ক নেই। যাহোক, অন্যদিকে রাবাতে যা মরক্কোর রাজধানী শহর, ১৯৬০ সালে প্রথম ইন্দোনেশিয়ার প্রেসিডেন্টের পরিদর্শনের স্মৃতিচিহ্ন ও বন্ধুত্বের চিহ্নও রক্ষার্থে একটি রাজপথ সুকার্ণোর নামে করা হয়েছে। জাকার্তা বৃহত্তম শহর ২১ এশিয়া নেটওয়ার্ক এবং জলবায়ু নেতৃত্ব C40 শহরগুলোরও সদস্য।


title: জাকার্তা

text:
জাকার্তা জাতির শপিংয়ের কেন্দ্রস্থল এবং বাজার করার জন্য দক্ষিণপূর্ব এশিয়ার সবচেয়ে ভাল জায়গা গুলোর মধ্যে একটি। জাকার্তায় শহটির বিভিন্ন ধরনের দোকান এবং ঐতিহ্যগত বাজার রয়েছে। সর্বমোট ৫৫০ হেক্টর নিয়ে একটি একক শহরে জাকার্তার বিশ্বের সর্ববৃহৎ শপিং মলের জায়গা রয়েছে। প্রত্যেক বছর জাকার্তার ২০১২ সালে প্রায় ৭৩ অংশগ্রহণকারী শপিং সেন্টারের উদযাপন উপলক্ষে জুন এবং জুলাই মাসে "জাকার্তা বৃহৎ বিক্রয়" উদযাপিত হয়।
মল যেমন প্লাজা ইন্দোনেশিয়া, গ্র‍্যান্ড ইন্দোনেশিয়া, শপিং টাউন,প্লাজা সিনায়ান,সিনায়ান সিটি এবং প্যাসিফিক প্লেস বিভিন্ন ধরনের বিলাসবহুল ব্র‍্যান্ড বাছাই করার সুবিধা প্রধান করে। মল টামান এংগ্রিক এবং সিপুটরা ওয়াল্ড জাকার্তা যেগূলো জাকার্তায় শপিং মলের নতুন ধারণা বহণ করে...


title: ধিমাল

text: ২০০১ সালের জনগণনা অনুযায়ী, নেপালে ১৯,৫৩৭ জন ধিমাল বাস করেন। নেপালের ঝাপা ও মোরাঙ্গ জেলার মোট ৭৫ টি গ্রামে ধিমাল জাতির মানুষ বাস করেন। ২০০১ সালে, ভারতের জনগণনায় মাত্র ৯৮১ জন ধিমাল ভাষী মানুষ পাওয়া গেছে । দার্জিলিং জেলার নকশালবাড়ী ও হাতীঘিসা অঞ্চলের ১৬টি গ্রামে এঁদের বাস।


title: ঘূর্ণিঝড় আইলা

text: ঘূর্ণিঝড়ের ফলে দাকোপের ঢাকী নদীর তীর ও বাঁধ ভেঙ্গে তার বিস্তার বেড়েছে দক্ষিণে। এর ফলে ছোট জালিয়াখালি নামক গ্রামটি সম্পূর্ণ নদীগর্ভে তলিয়ে গেছে, ফলশ্রুতিতে পাল্টে গেছে কামারখোলা ইউনিয়নের মানচিত্র। জালিয়খালি গ্রামের ৮০টি পরিবারের প্রায় ৫০০ জন মানুষ এখন উদ্বাস্তু (প্রেক্ষিত মে ২০১১)। উদ্বাস্তু এসব মানুষের কিছু অংশ (৬৩টি পরিবার) বাঁধের টিকে থাকা অংশে ঘর বেঁধে বসবাস করছেন। উদ্বাস্তুদের অনেকের কাঁচা ঘরের পাশাপাশি কারও কারও একতলা পাকা ভবনও নিশ্চিহ্ন হয়ে গেছে।


title: বৃহত্তর খোরাসান

text: ইতিহাসের নানা পর্যায়ে খোরাসানের রাজনৈতিক কর্তৃত্ব এতবার হাতবদল হওয়ায় এই অঞ্চলে বহু জাতির মানুষের বাস। এখানে পারসিক, আরবী, তুর্কি, কু্র্দ, মঙ্গোল, বালুচ এবং স্বল্প পরিমাণে হলেও কিছু ইহুদী ও জিপসিরাও বাস করে। এই অঞ্চলের প্রাচীন অধিবাসী ছিল পারসিকরাই। তবে বর্তমানে পারস্যর অধীন প্রদেশগুলি ব্যতীত তাদের সংখ্যা যথেষ্ট কমে গেছে। ১৯২৯ সালের সামরিক রিপোর্ট থেকেই জানা যায়, মাশাদ সমভূমি, নিশাপুর জেলা ও কোয়েন জেলাতেই কেবল তখন তারা সংখ্যাগরিষ্ঠ। এখন উত্তর খোরসান, দক্ষিণ খোরসান ও রাজাভি খোরসান প্রদেশ তিনটির মধ্যে প্রথম দুটি প্রদেশে লোকসংখ্যাও যথেষ্ট কম। অন্যদিকে আরবীদের এই অঞ্চলে আগমণ ঘটে সপ্তম শতকের মধ্যভাগে। এই অঞ্চলের নিশাপুর, মার্ভ এবং সম্ভবত হিরাট ও বালখেও তারা সৈন্যশিবির স্থাপন করে। এগুলিকে কেন্দ্র করেই.৬৫১ খ্রিস্টাব্দ থেকে এই অঞ্চলে আরবী জনসংখ্যা বৃদ্ধি পেতে শুরু করে। উমাইয়া ও আব্বাসীয় খিলাফতের পুরো সময় ধরেই এই অঞ্চলে আরবী বসতি গড়ে ওঠে। বিভিন্ন তুর্কি উপজাতি এই অঞ্চলে ব্যাপকভাবে ঢুকতে শুরু করে মূলত একাদশ শতাব্দীতে সলজুক আক্রমণের সময় থেকে। এরপর থেকে ক্ষেপে ক্ষেপে প্রায় ৮ শ' বছর ধরে নানা তুর্কি উপজাতির লোক এই অঞ্চলে বাসা বাঁধে। বর্তমানেও এই অঞ্চলের উত্তরের প্রদেশগুলিতে বিভিন্ন তুর্কি ভাষাগোষ্ঠীর মানুষেরই সংখ্যাধিক্য। বিশেষজ্ঞদের মতে যদিও কুর্দ জাতির লোকেরা ১৬ শতাব্দীর আগেও এই অঞ্চলে বাস করতো, বর্তমানে এই অঞ্চলের উত্তর অংশে যে কুর্দরা বাস করে তারা মূলত পশ্চিম পারস্য থেকে আসা। ১৬ শতাব্দীতে উজবেক, তুর্কমেন, প্রভৃতি তুর্কি ভাষাগোষ্ঠীর মানুষের সংখ্যাগরিষ্ঠতা হ্রাসের উদ্দেশ্যেই এদের সাফাভিদ সুলতানেরা এদের এই অঞ্চলে নিয়ে আসে। আবার খোরাসানের উত্তর, উত্তরপূর্ব ও পূর্ব অংশে বহু মোঙ্গোল জাতির মানুষও বাস করে। বর্তমানে এদের মূল দুটি উপজাতি তিমুরি ও হাজারা। বর্তমান আফগানিস্তানের বিভিন্ন অংশেই এদের যথেষ্ট পরিমাণে বাস। এছাড়া এই অঞ্চলের দক্ষিণ সীমানায় যেহেতু বালুচিস্তান, সেখানকার বহু অধিবাসীও বর্তমানে এই খোরাসান অঞ্চলেরও নানা স্থানের বাসিন্দা। একসময় যদিও এখানে বিশাল ইহুদী জনসংখ্যা ছিল, আজ তার খুব কমই অবশিষ্ট আছে। এমনকী ১৯২০ সাল নাগাদও তাদের যে সামান্য অংশ মাশাদ অঞ্চলে বাস করতো, তাদেরও একটা অংশ ছিল 'জাদিদ', অর্থাৎ ১৮৩৯ সালে যাদের জোর করে ইসলামে ধর্মান্তরিত করা হয়, কিন্তু গোপনে তারা নিজ ধর্মের প্রতি আনুগত্য বজায় রাখে। এছাড়াও নিশাপুর, সাবজাভার ও বিরজন্দ শহরের দক্ষিণে কিছু জিপসিও বাস করে। এরা এখনও যাযাবর প্রজাতির, ও বংশপরম্পরায় নানারকম কারিগরি জাতীয় কাজ করে থাকে।


title: হাঙ্গেরির পর্যটন

text: সাম্যবাদের পতনের পর হাঙ্গেরির পর্যটন শিল্পের দ্রুত বিকাশ ঘটে। পর্যটন খাত হাঙ্গেরির বৈদেশিক মুদ্রার অন্যতম উৎস। বুদাপেশ্‌ৎ শহর পর্যটকদের জন্য একটি জনপ্রিয় গন্তব্যস্থল এবং এটি ইউরোপের সবচেয়ে সুন্দর শহরগুলির একটি হিসেবে বিখ্যাত। নৌকাভ্রমণ, মাছ ধরা বা সাঁতার কাটার জন্য বালাতন হ্রদ একটি জনপ্রিয় গন্তব্যস্থল। হাঙ্গেরির বিভিন্ন শহরে বহু স্থান রয়েছে, যেগুলি ঐতিহাসিক ও সাংস্কৃতিকভাবে আকর্ষণীয়। বুদাপেশ্‌ৎ শহরে প্রতি বছর বসন্তে সঙ্গীত ও নাট্য উৎসবের আয়োজন করা হয়। মূলত ইউরোপের অন্যান্য দেশ থেকেই লোকজন বেড়াতে আসে; এদের মধ্যে অস্ট্রিয়া, জার্মানি ও স্লোভাকিয়া থেকে সবচেয়ে বেশি লোক বেড়াতে আসে। বেশির ভাগ পর্যটক গাড়িতে করে বেড়াতে আসে এবং অল্প দিন থেকে চলে যায়। এপ্রিল থেকে অক্টোবর মাস হল পর্যটন মৌসুম; জুলাই ও আগস্ট মাসে সবচেয়ে বেশি লোকসমাগম হয়।


title: ভ্যালেন্সিয়া

text: ভ্যালেন্সিয়া এটির উত্তম পানভোজনসংক্রান্ত সংস্কৃতির জন্য বিখ্যাত। প্রতীকস্বরূপ খাদ্যের মধ্যে আছে "পায়েল্লা", একটি অল্প আঁচে সিদ্ধ করা ভাতের সাথে সামুদ্রিক খাবার অথবা মাংস (সাধারনত মুরগী অথবা খরগোস); "ফারটনস"; "বুনিওলস"; স্পেনীয় অমলেট; "পিনচোস"; "রসকুইলেট্যাস"; এবং স্কুইড "(ক্যালামার্স)"."


title: ইতেওয়ান

text: ইতেওয়ান রকমারি খাবারের দোকান ও রেস্তোরার জন্য বিখ্যাত। সমগ্র কোরিয়াতে সহজলভ্য নয় এরকম খাবারের সমাহার ঘটেছে এখানকার রেস্তোঁরারগুলোতে। ইতেওয়ানে ভারত, পাকিস্তান, তুরস্ক, দক্ষিণ-পশ্চিম এশিয়া, ব্রিটিশ, জার্মানি, পর্তুগাল, মেক্সিকো, ইতালি এবং ফ্রান্সের খাবারের জন্য বিশেষায়িত রেস্তোঁরা রয়েছে। পশ্চিমা দেশের চায়না টাউনের আদলে এখানে গড়ে উঠেছে পশ্চিমা টাউন বা ওয়েস্টার্ন টাউন।


title: ভারতীয় রন্ধনশৈলী

text: দিল্লি মুঘল সাম্রাজ্যের রাজধানী ছিলো এবং এটা মুঘল রন্ধনশৈলীর জন্মভূমি। দিল্লীর পথপার্শ্বিক খাবার খুবই নামকরা। চাঁদনি চকের পরান্থা গলি পরাটার নামেই পরিচিতি লাভ করেছে। দিল্লীতে ভারতীয় উপমহাদেশের বিভিন্ন অঞ্চলের লোক এসে বসতি গড়েছে। তাই এখানকার খাবারে বিভিন্ন ঐতিহ্য সংযোজিত হয়েছে। এখানে পাঞ্জাবি সম্প্রদায়ের আধিক্যের কারণে পাঞ্জাবি কুইজিনের প্রভাব বেশী।   দিল্লী কুইজিন মূলত বিভিন্ন রন্ধনশৈলীর একটি মিশ্র প্রকাশ। কাবাব, কাচুড়ি, চাট, ভারতীয় মিষ্টি, কুলফি ইত্যাদি দিল্লীর স্বতন্ত্র বৈশিষ্ট্যে তৈরি করা হয় যা খুবই জনপ্রিয়।


title: ইতালি

text:
বর্তমান ইতালি একটি গণপ্রজাতান্ত্রিক রাষ্ট্র। এটাকে বিশ্বের ২৩তম উন্নত দেশ হিসেবে গণনা করা হয় ও জীবনের মান নির্দেশ বিচারে বিশ্বের সেরা দশে ইহার স্থান। ইতালীয়রা খুব উন্নত জীবন-যাপনে অভ্যস্ত এবং প্রতি কাপিটাতে আছে উচ্চ নমিনাল জিডিপি । ইতালি হচ্ছে ইউরোপিয়া ইউনিয়নের প্রতিষ্ঠাতা সদস্য। এটি ইউরোজোনেরও একটি অংশ। এছাড়াও এটির জি৮, জি২০ এবং ন্যাটোর সদস্যপদ রয়েছে। ইতালির রয়েছে বিশ্বের অষ্টম বৃহত্তম নমিনাল জিডিপি, দশম উচ্চতর জিডিপি (পিপিপি)) এবং ষষ্ঠ বৃহত্তম সরকারি বাজেট। এটি অরগানাইজেশন ফর ইকনোমিক কোঅপারেশন অ্যান্ড ওয়ার্ল্ড ট্রেড অর্গানাইজেশন, কাউন্সিল অব ইউরোপ, ওয়েস্টার্ন ইউরোপিয়ান ইউনিয়ন এবং ইউনাইটেড ন্যাশন্সের সদস্য। ইতালির রয়েছে বিশ্বের নবম বৃহত্তম ডিফেন্স বাজেট এবং ন্যাটো নিউক্লিয়ার সরঞ্জামের অংশীদারিত্ব।
ইতালির ইউরোপীয় ও পৃথিবীব্যাপী সামরিক, সাংস্কৃতিক এবং কূটনৈতিক সম্পর্কে বিশাল ভূমিকা পালন করে। ইউরোপীয় রাজনৈতিক, সামাজিক এবং অর্থনৈতিক প্রভাব দেশটিকে দিয়েছে আঞ্চলিক শক্তি। দেশটির রয়েছে সরকারি উচ্চ শিক্ষা কাঠামো ও উচ্চ বিশ্বায়িত জাতি।


title: ইতালি–ফিলিপাইন সম্পর্ক

text: ইতালির চতুর্থ-বৃহত্তম অভিবাসী সম্প্রদায় গঠন করেছে ফিলিপিনোরা। প্রথম, দ্বিতীয় এবং তৃতীয় স্থানে ছিল যথাক্রমে রোমানিয়, আলবানিয় এবং উত্তর আফ্রিকান সম্প্রদায়। ফিলিপিনোদের বৃহত্তম একত্রিত ইউরোপীয় অভিবাসী গন্তব্যও ইতালি। ইতালির রাজধানী রোম ফিলিপিনো সম্প্রদায়দের বৃহত্তম আবাসস্থল। প্রায় ১০৮,০০০ ফিলিপিনো ইতালিতে বৈধভাবে সাময়িক কর্মী বা স্থায়ী বাসিন্দা হিসেবে বসবাস করে। আর অবৈধ ফিলিপিনোদের সংখ্যা প্রায় ২০,০০০ থেকে ৮০,০০০ এর মধ্যে। ২০০৮ সালে ইস্টাট (ইস্টিটিউটো ন্যাজনালে দি স্ট্যাটিস্টিকা) নামক ইতালির পরিসংখ্যা দপ্তর জানায়, ইতালিতে প্রায় ১১৩,৬৮৬ জন ফিলিপিনো বসবাস করছে যা ২০০৭ সালে ছিল ১০৫,৬৭৫ জন। ফিলিপিনো ইতালিয়দের মধ্যে প্রায় ৬৩% নারী এবং তারা ঘরোয়া কাজের সহযোগী হিসেবে কাজ করে। ফিলিপিনো কর্ম ও শ্রম মন্ত্রণালয় (ডলে) জানায় যে ইতালি প্রায় ৫০০০ নিয়মিত কর্মী রয়েছে, যে সংখ্যাটা ২০০৭ সালে ছিল ৩০০০। ডোল বলে যে এ পরিবর্তন ছিল "অভিবাসন খাতে ফিলিপিনোদের সাথে ভালো দ্বিপাক্ষিক সম্পর্কের চিহ্ন"। ইতালিতে প্রায় ৬০টি ফিলিপিনো সংস্থা ছিল। এগুলো মূলত ছিল গির্জা-ভিত্তিক, যদিও সেখানে বেশকিছু সাংস্কৃতিক ও পৌর দলও ছিল। এরকম একটি সংস্থা হল ফিলিপিনো উইমেনস কাউন্সিল। এ সংস্থাটির প্রধান উদ্দেশ্য হল ফিলিপিনো নারী অভিবাসীদের অধিকার বিষয়ে তাদেরকে সচেতন করে তোলা এবং সেই সাথে তাদের অধিকার রক্ষায় সোচ্চার থাকা। ২০০৭ সালে ইতালি ফিলিপিনোদের মধ্যে যাদের ড্রাইভিং লাইসেন্স ছিল, তাদের ইতালির ড্রাইভিং লাইসেন্সও প্রদান করে।


title: ইন্দোনেশীয় রন্ধনশৈলী

text: ২০১১ সালে ইন্দোনেশিয় রান্না বিশ্বব্যাপী স্বীকৃতি লাভ করতে শুরু করে। যার মধ্যে তিনটি জনপ্রিয় খাবারের তালিকা 'বিশ্ব এর ৫০ সর্বাপেক্ষা সুস্বাদু খাবার (পাঠক ভোটে) 'এর তালিকায় স্থান করে। এটা ছিলো সিএনএন ইন্টারন্যাশনাল কর্তৃক অনুষ্ঠিত ৩৫,০০০ লোকের বিশ্বব্যাপী অনলাইন জরিপ। রেনড্যাং তালিকার শীর্ষে, দ্বিতীয় স্থানে নসি গোরেং এবং চতুর্দশ স্থানে স্যাতে জায়গা করে নেয়.।


title: ক্যারিবীয় রন্ধনশৈলী

text: আঞ্চলিক সংস্কৃতিতে ঐতিহ্যবাহী খাবার খুবই গুরুত্বপূর্ণ। স্থানীয় ক্যারিবিয় ছাগলের স্ট্যু মন্টসেরাটের জাতীয় খাবার এবং সেন্ট কিটস ও নেভিসের উল্লেখযোগ্য খাবার। আরেকটি ঐতিহ্যবাহী খাবার হচ্ছে এংলোফোন। ক্যারিবিয়ানরা যাকে পিলাউ বলে। নোনা মাছ খুবই জনপ্রিয় এবং জ্যামাইকার মৌলিক খাবার। ক্যাল্লালু নামে পরিচিত খাবার যাতে শাক থাকে, অনেকসময় ঢেঁড়স থাকে, ক্যারিবিয় অঞ্চলে বিশেষ করে মিশ্র আফ্রিকান এবং আদিবাসীদের মধ্যে খুবই প্রচলিত।


title: পর্যটন

text: বিশ্বের অনেক দেশে পর্যটন খাত অর্থনৈতিক উন্নয়নে অত্যন্ত গুরুত্বপূর্ণ ভূমিকা পালন করে। তন্মধ্যে - ফ্রান্স, মিশর, গ্রীস, লেবানন, ইসরায়েল, মার্কিন যুক্তরাষ্ট্র, যুক্তরাজ্য, স্পেন, ইতালি, থাইল্যান্ড অন্যতম। এছাড়াও দ্বীপ রাষ্ট্র হিসেবে খ্যাত মৌরীতাস, বাহামা, ফিজি, মালদ্বীপ, ফিলিপাইন, সিসিলিতেও পর্যটন শিল্প ব্যাপক বিকাশ লাভ করেছে। পর্যটনের মাধ্যমে ব্যাপক পরিমাণের অর্থ মালামাল পরিবহন এবং সেবা খাতে ব্যয়িত হয় যা বিশ্বের মোট জাতীয় উৎপাদনের প্রায় ৫%। অর্থনীতির সহায়ক সেবা খাত হিসেবে পর্যটনের সাথে জড়িত রয়েছে ব্যাপকসংখ্যক লোক। এরফলে উল্লেখযোগ্যসংখ্যক জনগোষ্ঠীর কর্মসংস্থানের সুযোগ সৃষ্টি হয়েছে। সেবা খাত বা শিল্পের মধ্যে রয়েছে পরিবহন ব্যবস্থা যাতে বিমান, প্রমোদ তরী, ট্যাক্সিক্যাব; আতিথেয়তা সেবায় থাকা-খাওয়ার ব্যবস্থা যাতে হোটেল, রিসোর্ট; এবং আমোদ-বিনোদনের মধ্যে চিত্তবিনোদন পার্ক, ক্যাসিনো, শপিং মল, সঙ্গীত মঞ্চ ও থিয়েটার অন্যতম।


title: কেন্টাকি ফ্রাইড চিকেন

text: কেএফসি বিশ্বব্যাপী বিপুল জনপ্রিয়তা অর্জন করে। এরই স্বীকৃতিস্বরূপ পৃথিবীর বিভিন্ন দেশের রেস্তোঁরা মালিকরা এই নামটি খাদ্যের মান হিসেবে ব্যবহৃত হচ্ছে। অর্থাৎ কোন রেস্তোঁরায় যদি কেএফসির সমমানের খাদ্যমান বজায় রাখতে পারে তাহলে তাদেরকে এই নামে আখ্যায়িত করা যাচ্ছে। কেএফসি ফাস্ট ফুড তাই এখন সারা বিশ্বে বিস্তৃতি লাভ করেছে।


title: পুণ্ডলিক

text: রিসিড (১৯৬৫), ধনবলবর (১৯৭২) ও ভডেভিল (১৯৭৪) প্রমুখ গবেষকেরা পুন্ডলিকের ঐতিহাসিকতা নিয়ে প্রশ্ন তুলেছেন এবং তাঁকে পৌরাণিক চরিত্র হিসেবেই চিহ্নিত করেছেন। শ্রীধরের "পাণ্ডুরঙ্গ মাহাত্ম্য" গ্রন্থটি আলোচনা করতে গিয়ে (এই নিবন্ধের ‘কিংবদন্তি’ অংশ দ্রষ্টব্য), রিসিড বলেছেন যে, পুণ্ডলিকের কিংবদন্তিটি পৌরাণিক কিংবদন্তির সূত্রেই প্রচলিত হয়। ধনপলবর এই সম্ভাবনার বিষয়ে দৃঢ় সম্মতি জানান। ভডেভিল পণ্ঢরপুরের পুণ্ডলিকের কিংবদন্তিটির সঙ্গে হিন্দু মহাকাব্য মহাভারতের বিষ্ণুভক্ত পুণ্ডরীকের কিংবদন্তির নিকট সাদৃশ্য খুঁজে পেয়েছেন। ধর্মীয় ইতিহাসবিদ তথা "শ্রীবিট্‌ঠল: এক মহাসমন্বয়" গ্রন্থের জন্য সাহিত্য অকাদেমি পুরস্কার বিজয়ী আর. সি. ধেরে বলেছেন, বিঠোবে বিষ্ণু হিসেবে চিহ্নিত করার ফলে শৈব পুণ্ডরীক মন্দিরটি ভক্ত পুন্ডলিকের বৈষ্ণব মন্দিরে পরিণত হয়। এই তত্ত্বের প্রধান যুক্তিটি হল পুন্ডলিকের স্মারক মন্দিরটি বৈষ্ণব মন্দির নয়, বরং একটি শৈব মন্দির। কারণ, সেখানে শিবের প্রতীক একটি শিবলিঙ্গ আছে।


title: শচীন তেন্ডুলকর

text:
২০০৬ সালে সাচি এন্ড সাচি’র সাথে তিন বছর মেয়াদী চুক্তি করেন।
টেন্ডুলকার তাঁর জনপ্রিয়তাকে ব্যবহার করে দু’টি রেস্টুরেন্ট হিসেবে - তেন্ডুলকর’স, কোলাবা, মুম্বই এবং শচীন’স, মুলুন্দ, মুম্বাই চালু করেন। মার্স রেস্টুরেন্টের মালিক সঞ্জয় নারাং এর সাথে উক্ত রেস্টুরেন্টগুলো যৌথভাবে পরিচালিত করছেন। এছাড়াও, তিনি ব্যাঙ্গালোরে শচীন’স নামে নতুন একটি রেস্তোরাঁ চালু করবেন। ২০০৭ সালে শচীন ফিউচার গ্রুপ এবং মানিপাল গ্রুপের সাথে জয়েন্ট ভেঞ্চার গ্রুপ প্রতিষ্ঠা করে স্বাস্থ্যসেবা এবং খেলাধূলায় শারীরিক সক্ষমতার লক্ষ্যে ‘এস ড্রাইভ এণ্ড সাচ’ নামক পণ্য উৎপাদনে আসার ঘোষণা করে। ভার্জিন কমিকের পরিবেশনায় শচীনকে মহাবীর প্রদর্শন করে কমিক বই প্রকাশের পরিকল্পনা নিয়েছে।


title: শুভেচ্ছা দূত

text: জার্মানির এডিডাস কোম্পানী বিখ্যাত ক্রিকেটার শচীন টেন্ডুলকারের সাথে চুক্তিপূর্বক বিজ্ঞাপন চিত্র তৈরী করে গণমাধ্যমে তাদের পণ্যের প্রচার কার্যক্রম চালায়।


title: ক্রিকেট বিশ্বকাপের রেকর্ড তালিকা

text: বিশ্বকাপে ভারতের জাতীয় দলের তথা বিশ্বের অন্যতম ব্যাটিং প্রতিভা শচীন টেন্ডুলকার অনেকগুলো ব্যক্তিগত রেকর্ড করেছেন। ১৯৯৭ সালে উইজডেনের বর্ষসেরা খেলোয়াড় হিসেবে নির্বাচিত শচীন বিশ্বক্রিকেটে পূজনীয় হয়ে রয়েছেন। যে-কোন খেলোয়াড়ের তুলনায় টেন্ডুলকার বিশ্বকাপ ক্রিকেটের ইতিহাসে সবচেয়ে বেশী অর্ধ-শতক, সেঞ্চুরী ও রান করেছেন। অস্ট্রেলীয় পেসার গ্লেন ম্যাকগ্রা বোলিং বিভাগে ব্যক্তিগতভাবে প্রভাব বিস্তার করে আছেন। তিনি দলের পক্ষে চারটি বিশ্বকাপে অংশ নিয়েছেন। ম্যাকগ্রা সবচেয়ে কম ইকোনমী রেটে সর্বোচ্চ উইকেট শিকার করেছেন, সেরা বোলিং পরিসংখ্যান করেছেন।


title: সুপারস্পোর্ট পার্ক

text: এই মাঠে ২০০৩ ক্রিকেট বিশ্বকাপ এবং দক্ষিণ আফ্রিকায় হওয়া ২০০৯ ইন্ডিয়ান প্রিমিয়ার লীগ হয়। এই মাঠে ২০০৯ আইসিসি চ্যাম্পিয়নস ট্রফির ফাইনাল হয়েছিল। এই মাঠটিতে শচীন টেন্ডুলকার তার ৫০তম টেস্ট ম্যাচ সেঞ্চুরিটি করেছিলেন।গ্রুপ লীগের ম্যাচের পাশাপাশি সুপার সিক্সেস লীগের অস্ট্রেলিয়া -শ্রীলঙ্কা ম্যাচ ও নিউজিলান্ড - ভারত ম্যাচ অনুষ্ঠিত হয়।


title: কলকাতা ম্যারাথন

text: ২০১৭ সালের আইডিবিআই ফেডারেল লাইফ ইন্স্যুরেন্সের শিরোনাম স্পনসর হয় ম্যারাথনটির। ভারতীয় ক্রিকেট খেলোয়াড় শচীন টেন্ডুলকার ২০১৭ সালের কলকাতা ম্যারাথনে ব্র্যান্ড অ্যাম্বাসেডর নির্বাচিত হয়েছেন।


title: শচীন তেন্ডুলকর

text: শচীন রমেশ টেন্ডুলকর (বিকল্প প্রতিবর্ণীকরণ: শচীন টেন্ডুলকার, শচিন টেন্ডুলকার) () (; জন্ম এপ্রিল ২৪, ১৯৭৩) একজন প্রাক্তন ভারতীয় ক্রিকেটার, ক্রিকেট ইতিহাসের সর্বোচ্চমানের ব্যাটসম্যান হিসেবে বিশ্বব্যাপী স্বীকৃত। শচীনের মাত্র ষোলো বছর বয়সে পাকিস্তানের বিরুদ্ধে টেস্ট ক্রিকেটে অভিষেক হয় এবং এরপর থেকে প্রায় চব্বিশ বছর তিনি আন্তর্জাতিক স্তরে ভারতের হয়ে ক্রিকেট খেলেন। তিনি টেস্ট ক্রিকেট ও একদিনের আন্তর্জাতিক ক্রিকেট খেলায় সর্বোচ্চসংখ্যক শতকের অধিকারীসহ বেশ কিছু বিশ্বরেকর্ড ধারণ করে আছেন। তিনি প্রথম ক্রিকেটার হিসেবে একদিনের আন্তর্জাতিক ক্রিকেট খেলা ও টেস্ট ক্রিকেট ম্যাচ মিলিয়ে শততম শতক করেন। বাংলাদেশের বিপক্ষে ২০১২ সালের এশিয়া কাপ চারদেশীয় ক্রিকেট ম্যাচে তিনি এই রেকর্ড করেন। একদিনের আন্তর্জাতিক ক্রিকেট খেলার ইতিহাসে প্রথম দ্বি-শতরানের মালিক তিনি। ২০১৩ খ্রিষ্টাব্দের ৫ই অক্টোবর, তিনি সমস্ত ধরণের স্বীকৃত ক্রিকেট খেলায় প্রথম ভারতীয় হিসেবে মোট ৫০,০০০ রানের মালিক হন।


title: টিঙ্কার টেইলর সোলজার স্পাই (চলচ্চিত্র)

text: পার্সি অ্যালালাইন সার্কাসের নয়া প্রধান হিসেবে দায়িত্ব গ্রহণ করে। বিল হেইডেন তার ডেপুটির পদ গ্রহণ করে আর তাদের সঙ্গ দেয় ঘনিষ্ঠ রয় ব্লেন্ড ও টবি এস্টাহার্স। এরা চারজন "উইচক্র্যাফ্ট" নামের একটা প্রোজেক্ট হাতে নেয়। তারা দাবি করে, উইচক্র্যাফ্ট প্রোজেক্ট থেকে ব্রিটিশ ইন্টেলিজেন্স উচ্চপর্যায়ের রাশিয়ান গোপন তথ্য পেতে পারবে। কন্ট্রোল আর স্মাইলির কাছে প্রোজেক্টটা কখনোই খুব বেশি সুবিধার মনে হয় নি। উইচক্র্যাফ্ট থেকে পাওয়া এসব তথ্য আবার মার্কিন গোয়েন্দাদের কাছে হস্তান্তর করা হয় মূল্যবান মার্কিন গোপন নথির বিনিময়ে।


title: বি-মা-স্ন্যিং-থিগ

text: বি-মা-স্ন্যিং-থিগ মূলতঃ মান-ঙ্গাগ-স্দেই-র্গ্যুদ-ব্চু-ব্দুন () বা সতেরো তন্ত্রের ওপর নির্ভর করে রচিত হয়েছে। এই তন্ত্রগুলি হলবি-মা-স্ন্যিং-থিগ গ্রন্থে বিমলমিত্র রিগ-দ্জিন-গ্যি-দাস-র্জেস () বা প্রাচীন বিদ্যাধরদের মরণোত্তর শিক্ষা লিপিবদ্ধ করেন। প্রাচীন বিদ্যাধর বলতে অতিযোগ তত্ত্বের চার প্রধান প্রচারক প্রহেবজ্র, মঞ্জুশ্রীমিত্র, শ্রী সিংহ এবং জ্ঞানসূত্রকে বোঝানো হয়েছে। এই গ্রন্থের আগম বিভাগের গসের-য়িগ-চান অংশে প্রহেবজ্রর শিক্ষা ত্শিগ-গ্সুম-গ্নাদ-দু-ব্র্দেগ-পা (), মঞ্জুশ্রীমিত্রের শিক্ষা স্গোম-ন্যাম্স-দ্রুগ-পা (), শ্রী সিংহের শিক্ষা গ্জের-বু-ব্দুন-পা () এবং জ্ঞানসূত্রের শিক্ষা ব্ঝাগ্স-থাব্স-ব্ঝি-পা () লিপিবদ্ধ রয়েছে।


title: আন্তর্জাতিক ক্রিকেটে শচীন তেন্ডুলকরের শতরানের তালিকা

text: শচীন তেন্ডুলকর ভারতীয় ক্রিকেট দলের একজন প্রাক্তন ক্রিকেটার ও অধিনায়ক এবং তাঁর প্রজন্মের সর্বসেরা ব্যাটসম্যান হিসেবে স্বীকৃত। তেন্ডুলকর টেস্ট ক্রিকেট ও একদিনের আন্তর্জাতিক ক্রিকেট উভয় ধরণের খেলায় মোট একশতটি শতরানের মালিক। টেস্টে মোট ৫১টি ও একদিনের ক্রিকেট মোট ৪৯টি শতরান কোন ব্যাটসম্যান দ্বারা সংগৃহীত সর্বাধিক শতরানের একটি বিশ্বরেকর্ড।


title: নবদুর্গা

text: ৯ | সিদ্ধিদাত্রী : নবদুর্গার নবম তথা শেষ রূপ হল সিদ্ধিদাত্রী | সিংহবাহিনী দেবীর চার হাতে আশীর্বাদী মুদ্রা | তিনি সিদ্ধি দান করেন | অর্থাত্ তাঁর উপাসনায় সংসারে আসে সুখ এবং সমৃদ্ধি | সবাইকে বরাভয় দেন এই মাতৃকামূর্তি | দেবী ভগবত্ পুরাণে আছে, স্বয়ং মহাদেব দেবী দুর্গাকে সিদ্ধিদাত্রী রূপে পুজো করেছিলেন | এবং তার ফলে মহাদেব সকল সিদ্ধি লাভ করেন | সিদ্ধিদাত্রীর আশীর্বাদেই অর্ধনারীশ্বর রূপ লাভ করেন মহাদেব |


title: দুর্গাপূজা

text: নবপত্রিকার নয়টি উদ্ভিদ আসলে দেবী দুর্গার নয়টি বিশেষ রূপের প্রতীকরূপে কল্পিত হয়। এই নয় দেবী হলেন রম্ভাধিষ্ঠাত্রী ব্রহ্মাণী, কচ্বাধিষ্ঠাত্রী কালিকা, হরিদ্রাধিষ্ঠাত্রী উমা, জয়ন্ত্যাধিষ্ঠাত্রী কার্তিকী, বিল্বাধিষ্ঠাত্রী শিবা, দাড়িম্বাধিষ্ঠাত্রী রক্তদন্তিকা, অশোকাধিষ্ঠাত্রী শোকরহিতা, মানাধিষ্ঠাত্রী চামুণ্ডা ও ধান্যাধিষ্ঠাত্রী লক্ষ্মী। এই নয় দেবী একত্রে "নবপত্রিকাবাসিনী নবদুর্গা" নামে নবপত্রিকাবাসিন্যৈ নবদুর্গায়ৈ নমঃ মন্ত্রে পূজিতা হন।


title: মুকুল দে

text: মুকুল চন্দ্র দে (২৩ জুলাই ১৮৯৫ - ১ মার্চ ১৯৮৯) ছিলেন পূর্ণেশশী দেবী এবং কুুলচন্দ্র দের পাঁচ সন্তানের মধ্যে একজন। তিনি শান্তিনিকেতনের ছাত্র ছিলেন এবং ভারতের শুষ্কপৃষ্ঠা-নকশার অগ্রদূত হিসেবে বিবেচিত। মুকুল দের সমগ্র পরিবার শিল্পী প্রতিভায় ভরা ছিল; তাঁর ভাই মনিশি দে একজন সুপরিচিত চিত্রশিল্পী ছিলেন, এবং তাঁদেরর দুই বোন- অন্নাপুরা এবং রানী, উনারাও কলা এবং কারুশিল্পে সুদক্ষ ছিলেন।


title: প্রজ্ঞাসুন্দরী দেবী

text: ১৮৯১ সালে প্রজ্ঞাসুন্দরী দেবী রসরাজ লক্ষ্মীনাথ বেজবরুয়ার সাথে বিবাহসূত্রে আবদ্ধ হন। তাঁরা চারটি সন্তানের পিতা-মাতা ছিলেন যদিও একজন খুব কম বয়সে মারা যায়। উল্লেখযোগ্য যে, লক্ষ্মীনাথ বেজবরুয়া প্রজ্ঞাসুন্দরী দেবীকে তাঁর রন্ধন প্রণালীগুলি বই আকারে প্রকাশ করতে উৎসাহিত করেন। ১৯৫০ সালে প্রজ্ঞাসুন্দরী দেবী ইহলীলা সম্বরণ করেন।


title: রাসসুন্দরী দেবী

text: ১২ বছর বয়সে তিনি ফরিদপুরের রামদিয়া গ্রামের রাজবাড়ির নীলমনি রায়ের সঙ্গে বিবাহবন্ধনে আবদ্ধ হন। তিনি একজন বৈষ্ণব ধর্ম বিশ্বাসী ছিলেন। সীমিত আনুষ্ঠানিক পড়াশোনার সঙ্গে, তিনি ভক্তি (নিষ্ঠা) দ্বারা চালিত হয়ে পড়তে শেখেন, তার প্রখর ইচ্ছা হইতে বাল্মীকি পুরাণ ও চৈতন্য ভাগবত পড়তেন। তিনি ১২ জন সন্তানের জন্ম দিয়েছেন, যাদের মধ্যে ৭ জন জন্মের কিছু দিনের মধ্যে মারা যান। এতগুলো সন্তান হওয়ায় এবং তিনি দীর্ঘদিন বেঁচে থাকার কারণে অসংখ্য মৃত্যু প্রত্যক্ষ করতে হয়েছে। তাঁর সাতটি সন্তানের মৃত্যু হয় চোখের সামনে। এছাড়া স্বামীকে হারিয়েছেন তিনি, হারিয়েছেন নাতি-নাতনিদেরও। এই সব প্রিয়জনদের মৃত্যু প্রত্যক্ষ করা কতখানি দুঃসহ শোকের তা ফুটে উঠেছে তাঁর লেখনিতে। তাঁর বেঁচে থাকা সন্তানেরা হলেন বিপিন বিহারী সরকার, দ্বারকনাথ সরকার, কিশোরী সরকার, প্রতাপচন্দ্র সরকার এবং শ্যামসুন্দরী। তার স্বামী ১৮৬৮ সালে মারা যান। তার ছেলে কিশোরী সরকার কলকাতা হাইকোর্টের একজন আইনজীবী হয়ে ওঠে এবং বেশ কয়েকটি উল্লেখযোগ্য বইয়ের লেখক ছিলেন। ১৮৯০ সালে রাসসুন্দরী মারা যান।


title: গণেন্দ্রনাথ ঠাকুর

text: জোড়াসাঁকোর ঠাকুর পরিবারের প্রতিষ্ঠাতা দ্বারকানাথ ঠাকুরের ছিল তিনটি পুত্র - দেবেন্দ্রনাথ, গিরীন্দ্রনাথ ও নগেন্দ্রনাথ। গিরীন্দ্রনাথ ও নগেন্দ্রনাথ অকালেই প্রয়াত হন। নগেন্দ্রনাথ নিঃসন্তান অবস্থায় মারা গিয়েছিলেন। কিন্তু গিরীন্দ্রনাথের সন্তানাদি হয়। গণেন্দ্রনাথ ছিলেন গিরীন্দ্রনাথ ও স্বীয় পত্নী যোগমায়া দেবীর জ্যেষ্ঠ পুত্র। গণেন্দ্রনাথও নগেন্দ্রনাথের মতো নিঃসন্তান অবস্থায় অকালে মারা যান। তাঁর কনিষ্ঠ ভ্রাতা গুণেন্দ্রনাথের পুত্রকন্যারা হলেন - গগনেন্দ্রনাথ, সমরেন্দ্রনাথ, অবনীন্দ্রনাথ, বিনয়িনী দেবী ও সুনয়নী দেবী।


title: দুর্যোধন

text: ধৃতরাষ্ট্রের ঔরসে গান্ধারীর গর্ভে এর জন্ম হয়েছিল দুর্যোধনের। গান্ধার রাজ সুবলের একমাত্র মেয়ে গান্ধারী ভগবান মহাদেব এর কৃপা লাভ করলে মহাদেব তাকে ১০০শত পুত্র লাভের বর দেন। তবে অই সময় গান্ধারী মনে একটা মেয়ের আশা ছিল। তাই দুর্যোধন সহ তাদের ১০০ জন ভাই এর সাথে দুঃশলা নামের একমাত্র বোনের জন্ম হয়। দুর্যোধন এবং ভীম একই দিনে জন্মগ্রহণ করেছিলেন। জন্মের সময় দুর্যোধন গাধার মতো গর্জন করেছিলেন। বিভিন্ন লক্ষ্মণ বিবেচনা করে বিদুর ও অন্যান্য ব্রাহ্মণ পণ্ডিতেরা এঁকে কুরু বংশের ধ্বংসের কারণ হিসাবে চিহ্নিত করেন। অনেকে তাঁর পিতাকে এই কুলক্ষণযুক্ত পুত্রকে ত্যাগ করার পরামর্শ দেন। কিন্তু শেষ পর্যন্ত ইনি রাজ-পরিবারেই প্রতিপালিত হন।


title: সমুদ্রগুপ্ত

text: সমুদ্রগুপ্ত ছিলেন গুপ্তসম্রাট প্রথম চন্দ্রগুপ্ত ও লিচ্ছবি রাজকন্যা কুমারদেবীর সন্তান। এই প্রসঙ্গে উল্লেখ্য এলাহাবাদ প্রশস্তির ২৯ সংখ্যক ছত্রে সমুদ্রগুপ্তকে ‘লিচ্ছবি-দৌহিত্র’ বলে অভিহিত করা হয়েছে। তৎসঙ্গে এও বলা হয়েছে যে তিনি ছিলেন লিচ্ছবি বংশের কন্যা মহাদেবী (মহারানি) কুমারদেবীর পুত্র (‘মহাদেব্যাং কুমারদেব্যামুপন্তস্য মহারাজাধিরাজ শ্রীসমুদ্রগুপ্তস্য’), এলাহাবাদ প্রশস্তি ছাড়াও গুপ্ত যুগের অন্যান্য শিলালিপিগুলিতেও এই তথ্য উল্লিখিত আছে।


title: রাধারমণ দত্ত

text:
তিনি বাল্যাবধি ঈশ্বরে বিশ্বাসী ও ধর্মানুরাগী ছিলেন। শাস্ত্রীয় পুস্তকাদীর চর্চা ও সাধু সন্ন্যাসীর সংস্পর্শে এসে তিনি শাক্ত, শৈব, বৈষ্ণব ইত্যদি নানা মত ও পথের সঙ্গে পিরিচিত হন। কবির সংসারজীবন সম্পর্কে খুব বেশি তথ্য পাওয়া যায় নি। শুধু জানা যায়, রাধারমণ-গুণময় দেবীর ৪ ছেলে ছিল। তাঁদের নাম- রাজবিহারী দত্ত, নদীয়াবিহারী দত্ত, রসিকবিহারী দত্ত ও বিপিনবিহারী দত্ত। কিন্তু দুঃখের বিষয় একমাত্র পুত্র বিপিনবিহারী দত্ত ছাড়া বাকি ৩ পুত্র এবং স্ত্রী গুণময় দেবী অকালে মারা যান। স্ত্রী ও পুত্রদের পরলোক গমনে কবি রাধারমণ দত্ত সংসারজীবন সম্পর্কে উদাসীন হয়ে পড়েন। ১২৯০ বঙ্গাব্দে ৫০ বছর বয়সে কবি চলে যান মৌলভীবাজার জেলাধীন ঢেউপাশা গ্রামে সাধক রঘুনাথ ভট্টাচার্যের কাছে। তিনি তাঁর কাছে শিষ্যত্ব লাভ করেন। শুরু হয় কবির বৈরাগ্য জীবন। আরম্ভ করেন সাধনা। গৃহত্যাগ করে জগন্নাথপুর উপজেলার নলুয়ার হাওরের পাশে একটি আশ্রম তৈরি করেন। এখানে চলে তাঁর সাধন-ভজন। কবি নিজেই গেয়েছেন ঃ
"শ্যামের বাঁশিরে ঘরের বাহির করলে আমারে
নলুয়ার হাওরের আশ্রম দিবা রাত্র সাধনা ও ইষ্ট নামে মগ্ন এবং অসংখ্য ভক্ত পরিবেষ্টিত হয়ে থাকতেন। ধ্যান মগ্ন অবস্হায় তিনি গান রচনা করে গেয়ে যেতেন। ভক্তরা শুনে শুনে তা স্মৃতিতে ধরে রাখত এবং পরে তা লিখে নিত।


title: মৃণালিনী দেবী

text: রবীন্দ্রনাথ ও মৃণালিনী দেবীর দুই পুত্র এবং তিন কন্যাসহ সন্তান ছিলেন পাঁচ জন: মাধুরীলতা (১৮৮৬–১৯১৮), রথীন্দ্রনাথ (১৮৮৮–১৯৬১), রেণুকা (১৮৯০–১৯০৩), মীরা (১৮৯৪–১৯৬৯) এবং শমীন্দ্রনাথ (১৮৯৫–১৯০৭)। এঁদের মধ্যে অতি অল্প বয়সেই রেণুকা ও শমীন্দ্রনাথের মৃত্যু ঘটে।


title: জওহরলাল নেহ্‌রু

text: পণ্ডিত জওহরলাল নেহরু ( "জাভ়াহার্‌লাল্ নেহ্‌রু"; আ-ধ্ব-ব: [dʒəvaːhərlaːl nehruː]) (১৪ই নভেম্বর, ১৮৮৯—২৭শে মে, ১৯৬৪) ভারতীয় জাতীয় কংগ্রেসের রাজনীতিবিদ, ভারতের স্বাধীনতা আন্দোলনের অন্যতম প্রধান নেতা এবং স্বাধীন ভারতের প্রথম প্রধানমন্ত্রী। দূরদৃষ্টিসম্পন্ন, আদর্শবাদী, পন্ডিত এবং কূটনীতিবিদ নেহরু ছিলেন একজন আন্তর্জাতিকভাবে খ্যাতিসম্পন্ন ব্যক্তিত্ব। লেখক হিসেবেও নেহরু ছিলেন বিশিষ্ট। ইংরেজীতে লেখা তাঁর তিনটি বিখ্যাত বই- 'একটি আত্মজীবনী' (An Autobiography), 'বিশ্ব ইতিহাসের কিছু চিত্র' (Glimpses of World History), এবং 'ভারত আবিষ্কার' (The Discovery of India) চিরায়ত সাহিত্যের মর্যাদা লাভ করেছে।


title: মোহনদাস করমচাঁদ গান্ধী

text: গান্ধী ভারতে এবং বিশ্ব জুড়ে "মহাত্মা" ("মহান আত্মা") এবং "বাপু" ("বাবা") নামে পরিচিত। ভারত সরকারীভাবে তাঁর সম্মানার্থে তাকে ভারতের জাতির জনক হিসেবে ঘোষণা করেছে । ২রা অক্টোবর তাঁর জন্মদিন ভারতে গান্ধী জয়ন্তী হিসেবে যথাযোগ্য মর্যাদায় জাতীয় ছুটির দিন হিসেবে পালিত হয়। ২০০৭ সালের ১৫ই জুন জাতিসংঘের সাধারণ সভায় ২রা অক্টোবর-কে "আন্তর্জাতিক অহিংস দিবস" হিসেবে ঘোষণা করা। জাতিসংঘের সকল সদস্য দেশ এ দিবস পালনে সম্মতি জ্ঞাপন করে।


title: মাজারে কায়েদ

text:
২3 মার্চ (পাকিস্তান দিবস), 14 আগস্ট (স্বস্বাধীনতা দিবস), 11 সেপ্টেম্বর (জিন্নাহর মৃত্যুবার্ষিকী) এবং ২5 ডিসেম্বর (জিন্নাহের জন্মদিন) উপলক্ষে বিশেষ অনুষ্ঠানগুলিতে সরকারি ও সামরিক অনুষ্ঠান অনুষ্ঠিত হয়। সরকারি সফরকালে বিদেশি রাষ্ট্রপতিকে এবং কর্মকর্তারাও সমাধি পরিদর্শন করেন। ২013 সালের 14 আগস্ট পাকিস্তানের স্বাধীনতা দিবসটি 3 ডি প্রজেকশন ম্যাপিং শো এর মাধ্যমে 3 ডি আলোকসজ্জা দ্বারা জিন্নাকে শ্রদ্ধা নিবেদন করার জন্য ব্যবহৃত হয়।
আরো দেখুন। মুহাম্মদ আলী জিন্নাহ


title: স্বাধীনতা দিবস (ভারত)

text: ১৯৩০ থেকে ১৯৪৬ সাল পর্যন্ত ২৬ জানুয়ারি তারিখটি কংগ্রেস স্বাধীনতা দিবস হিসেবে পালন করেছিল। সেই সময় স্বাধীনতা দিবস উপলক্ষে সভার আয়োজন করা হত এবং সেই সব সভায় আগত ব্যক্তিবর্গ "স্বাধীনতার শপথ" গ্রহণ করতেন। জওহরলাল নেহেরু তাঁর আত্মজীবনীতে এই সভাগুলিকে শান্তিপূর্ণ, ভাবগম্ভীর এবং "কোনওরকম ভাষণ বা উপদেশ বিবর্জিত" বলে বর্ণনা করেছেন। মহাত্মা গান্ধী সভার পাশাপাশি এই দিনটিতে আরও কিছু করার পরিকল্পনা করেন। তিনি মনে করেন, এই দিনটি পালন করা উচিত "... কিছু সৃজনশীল কাজ করে। চরকা কেটে, বা ‘অস্পৃশ্য’দের সেবা করে, বা হিন্দু মুসলমান সম্প্রীতির আয়োজন করে, বা আইন অমান্য করে, অথবা এই সবগুলি একসঙ্গে করে"। ১৯৪৭ সালে ভারত স্বাধীন হওয়ার পর ভারতের সংবিধান বিধিবদ্ধ হয় ১৯৫০ সালের ২৬ জানুয়ারি। তদবধি ২৬ জানুয়ারি তারিখটি ভারতের প্রজাতন্ত্র দিবস হিসেবে পালিত হয়ে আসছে।


title: রাজীব গান্ধী

text:
১৯৪৪ সালে যখন তাঁর পিতা, মাতা উভয়েই প্রায়ই ইংরেজের কারারুদ্ধ হচ্ছিলেন তখন তাঁর জন্ম হয়। ১৯৪৭ সালের অগাস্টে জওহরলাল নেহরু যখন স্বাধীন ভারতের প্রধানমন্ত্রী হন এবং তাঁদের পরিবার এলাহাবাদে পাকাপাকি ভাবে বসবাস শুরু করে তখন ফিরোজ লখনউতে জওহরলাল নেহ্‌রুর প্রতিষ্ঠিত দ্য নাশনাল হেরাল্ড সংবাদপত্রের সম্পাদক নিযুক্ত হন। যাইহোক, ১৯৪৯ সালে যখন তাঁদের বিবাহ ব্যর্থতায় পরিনত হচ্ছিলো, তখন ইন্দিরা তাঁদের দুই পুত্রকে নিয়ে, জওহরলালের কার্যকারী সহকারীনী রূপে কাজ করার এবং তাঁদের বিশাল বাসভবনের দেখা-শোনার প্রয়োজনের ভান করে দিল্লিতেবসবাস করার জন্য চলে আসেন।
সেই সময় ফিরোজ লখনউতে একাই বসবাস করতে থাকেন। এতদ্স্বত্তেও ইন্দিরা ফিরোজ কে ১৯৫১ সালে রায় বেরিলি থেকে তাঁর ভারতের প্রথম সংসদ নির্বাচনের প্রচার অভিযানে সাহায্য করেছিলেন।


title: নূর হোসেন

text:
নূর হোসেনের স্মৃতির প্রতি শ্রদ্ধা জানিয়ে তার নামে স্মারক ডাকটিকেট প্রকাশ করা হয়েছে। প্রতি বছরের ১০ই নভেম্বর বাংলাদেশে নূর হোসেন দিবস হিসেবে পালন করা হয়। এছাড়া তিনি যে স্থানে পুলিশের গুলিতে নিহত হন, তার নামানুসারে সেই জিরো পয়েন্টের নামকরণ করা হয়েছে "নূর হোসেন চত্বর"।
১০ই নভেম্বর তার মৃত্যুর কিছু সময় পূর্বে তোলা তার গায়ে লেখাযুক্ত আন্দোলনরত অবস্থার ছবিটি বাংলাদেশে গণতান্ত্রিক আন্দোলনের এক গুরুত্বপূর্ণ প্রতীক হিসেবে বিবেচনা করা হয়।


title: ফাতেমা তুজ জোহরা

text: ২০১৬ সালের ২৭ মে নজরুলের ১১৭তম জন্মবার্ষিকী উপলক্ষ্যে জোহরা কুমিল্লা টাউন হলে আয়োজিত নজরুল উৎসবের শেষ দিনে ১৫টি নজরুলগীতি পরিবেশন করেন। তার পরিবেশিত উল্লেখযোগ্য গানগুলো হল "পাষাণে ভাঙ্গালে ঘুম", "বসন্ত মুখরি রাগ", "সবার কথা কইলে এবার নিজের কথা কও", "মোর প্রথম মনের মুকুল", "দূর দ্বীপবাসিনী", এবং "মোর প্রিয়া হবে এসো রানী"। ২০১৭ সালের ২৪ মে তিনি এবং আরেক নজরুলগীতি শিল্পী নাশিদ কামাল বাংলাভিশনে প্রচারিত সরাসরি কনসার্ট "মিউজিক ক্লাব" অনুষ্ঠানে গান পরিবেশন করেন। নজরুলের জন্মবার্ষিকী উপলক্ষ্যে আয়োজিত এই বিশেষ অনুষ্ঠানটি সঞ্চালনা করেন তানিয়া হোসেন। পরের দিন সকালে একুশে টেলিভিশনের একটি অনুষ্ঠানে সঙ্গীত পরিবেশন করেন। অনুষ্ঠানটি শেষ তিনি ময়মনসিংহের ত্রিশালে সরকারিভাবে আয়োজিত একটি অনুষ্ঠানে সঙ্গীত পরিবেশন করেন। পরের দিন ২৬ মে সকালে এনটিভিতে একটি সরাসরি প্রচারিত অনুষ্ঠানে এবং বৈশাখী টিভিতে পারিহার উপস্থাপনায় সেলিব্রেটি টকশো "আলাপ"-এ অতিথি হিসেবে অংশগ্রহণ করেন এবং সঙ্গীত পরিবেশন করেন।


title: সাধারণতন্ত্র দিবস (ভারত)

text: সাধারণতন্ত্র দিবস উপলক্ষে জাতীয় রাজধানী নতুন দিল্লীতে কুচকাওয়াজ হয় রাষ্ট্রপতির আবাসস্থল রাষ্ট্রপতি ভবনের নিকটবর্তী রাইসিনা হিল থেকে রাজপথ বরাবর ইন্ডিয়া গেট ছাড়িয়ে। কুচকাওয়াজ আরম্ভ হওয়ার পূর্বে রাষ্ট্রপতি রাজপথের একপ্রান্তে অবস্থিত ইন্ডিয়া গেটে শহিদ সৈন্যদের উদ্দেশ্যে নির্মিত স্মারক "অমর জওয়ান জ্যোতি"-তে একটি পুষ্পস্তবক অর্পণ করেন। এর পর ঐ সৈন্যদের উদ্দেশ্যে ২ মিনিট নীরবতা পালন করা হয়। স্বাধীনতা আন্দোলন ও তার পরবর্তী যুদ্ধগুলিতে ভারতের সার্নিবভৌমত্ব রক্ষায় শহিদ সৈন্যদের প্রতি এইভাবে শ্রদ্ধাজ্ঞাপন করা হয়। এর পর রাষ্ট্রপতি অন্যান্য বিশিষ্ট ব্যক্তিদের সাথে মিলিত হন এবং প্রধান অতিথির সাথে রাজপথে অবস্থিত অনুষ্ঠানের মূল মঞ্চে আসেন। রাষ্ট্রপতির দেহরক্ষকরা ঘোড়ার পিঠে করে তাঁদের পথপ্রদর্শন করেন।


জওহরলাল নেহরু উন্নত বৈজ্ঞানিক গবেষণা কেন্দ্র (সংক্ষেপে জে এন সি এ এস আর) এক বহু শৈক্ষিক বিষয় (ইংরাজী: "multidisciplinary") বিশিষ্ট গবেষণা প্রতিষ্ঠান। স্বাধীন ভারতের প্রথম প্রধানমন্ত্রী পণ্ডিত জওহরলাল নেহরুর জন্ম শতবার্ষিকী উদযাপনের অংশ হিসাবে ভারত সরকারএর বিজ্ঞান এবং প্রযুক্তিবিদ্যা বিভাগ (ইংরাজী:"Department of Science and Technology")র দ্বারা এই গবেষণা প্রতিষ্ঠানটি স্থাপিত হয়েছিল। জে এন সি এ এস আর ব্যাঙ্গালোর মহানগরীর জাক্কুর অঞ্চলে অবস্থিত। বিজ্ঞান এবং অভিযান্ত্রিক বিদ্যার অগ্রণী বিষয়সমূহে বৈজ্ঞানিক গবেষণা এবং প্রশিক্ষণের ক্ষেত্রে পরিশীলন এবং উৎকর্ষ সাধনই হচ্ছে প্রতিস্থানটির মুখ্য উদ্দেশ্য। বর্ত্তমান অধ্যাপক এম এস আর রাও প্রতিষ্ঠানটির সভাপতি (ইংরাজী: "president") এবং অধ্যাপক সি এন আর রাওএর সম্মানীয় প্রতিস্থাপক সভাপতি।


title: জালাল উদ্দিন মুহাম্মদ রুমি

text: ৩০ সেপ্টেম্বর ২০০৭ এ, তুরস্কে পালন করা হয় রুমির আটশতম জন্মবার্ষিকী একটি বিশাল ঘূর্ণয়মান দরবেশদের সামার মাধ্যমে যেটি আটচল্লিশটি ক্যামেরা দ্বারা টেলিভিশনে প্রচার করা হয় সরাসরি আটটি দেশে। তুরস্কের সংস্কৃতি এবং পর্যটন মন্ত্রী ইর্তুগাল গুয়ানী বলেন, “তিনশরও বেশি দরবেশ এই অনুষ্ঠানে অংশগ্রহণ করবে বলে ঠিক করা হয়েছে, এটি সামা ইতিহাসের সবচেয়ে বড় অনুষ্ঠান হবে।”


title: আফ্রিকা দখলের লড়াই

text: এতকিছু সত্ত্বেও ১৮৭০-এর দশক পর্যন্ত আফ্রিকা মহাদেশের ৯০% স্থানীয় আফ্রিকানদেরই দখলে ছিল। সবচেয়ে বড় আফ্রিকান দেশগুলি ছিল মুসলিম রাষ্ট্র, যেমন মাহদীর সুদান, মানদিঙ্কার সামোরি তুরে, ঊর্ধ্ব নাইজার নদীর তীর ঘেঁষে তুকোলোর সাম্রাজ্য এবং মধ্য নাইজারের সোকোতো খিলাফত। পূর্ব আফ্রিকা ছিল দাস ও হাতির দাঁতের ব্যবসাকেন্দ্র, যেখানে জাঞ্জিবারের সোয়াহিলি-আরব সুলতান আফ্রিকান যুদ্ধনেতাদের সাথে লড়াইয়ে লিপ্ত ছিলেন। ব্রিটিশ নিয়ন্ত্রিত দক্ষিণ আফ্রিকার উত্তরে ছিল একাধিক আফ্রিকান রাষ্ট্র এবং ওলন্দাজ আফ্রিকানারদের দুটি প্রজাতন্ত্র।


title: দক্ষিণ আমেরিকা

text: দক্ষিণ আমেরিকা পৃথিবীর চতুর্থ বৃহত্তম মহাদেশ। মহাদেশটির আয়তন ১,৭৮,২০,৯০০ বর্গকিলোমিটার, যা পৃথিবীর মোট স্থলভাগের ১২%। আয়তনের দিকে থেকে এশিয়া, আফ্রিকা ও উত্তর আমেরিকার পরেই এর স্থান। বিষুবরেখা ও মকরক্রান্তির দুই পাশ জুড়ে এর বিস্তৃতি। মহাদেশটি উত্তরে পানামা স্থলযোটকের মাধ্যমে মধ্য ও উত্তর আমেরিকার সাথে যুক্ত। উত্তরে ক্যারিবীয় সাগর থেকে দক্ষিণে হর্ন অন্তরীপ পর্যন্ত মহাদেশটির দৈর্ঘ্য ৭,৪০০ কিলোমিটার। আর পূর্ব-পশ্চিমে এর সর্বোচ্চ দৈর্ঘ্য, আটলান্টিক মহাসাগরের উপকূলে অবস্থিত ব্রাজিলের পুন্তা দু সেইক্সাস থেকে প্রশান্ত মহাসাগরীয় উপকূলে অবস্থিত পেরুর পুন্তা পারিনিয়াস পর্যন্ত, ৫,১৬০ কিলোমিটার।


title: ইউরোপ

text: ইউরোপ ভূপৃষ্ঠের দ্বারা বিশ্বের দ্বিতীয় ক্ষুদ্রতম মহাদেশ; বা ভূপৃষ্ঠের ২% এবং তার স্থলভাগের ৬.৮% জুড়ে রয়েছে। ইউরোপের প্রায় ৫০টি দেশের মধ্যে, রাশিয়া মহাদেশের মোট আয়তনের ৪০% ভাগ নিয়ে এ পর্যন্ত আয়তন এবং জনসংখ্যা উভয়দিক থেকেই বৃহত্তম (যদিও দেশটির ভূভাগ ইউরোপ এবং এশিয়া উভয় অঞ্চলে আছে), অন্যদিকে ভ্যাটিকান সিটি আয়তনে ক্ষুদ্রতম। ৭৩৯–৭৪৩ মিলিয়ন জনসংখ্যা বা বিশ্বের মোট জনসংখ্যার প্রায় ১১% নিয়ে ইউরোপ এশিয়া এবং আফ্রিকার তৃতীয় সবচেয়ে জনবহুল মহাদেশ। সবচেয়ে বেশি ব্যবহৃত মুদ্রা ইউরো।


title: আলজেরিয়া-ইন্দোনেশিয়া সম্পর্ক

text:
আফ্রিকা মহাদেশের দেশগুলোর মাঝে, আলজেরিয়া হল, ইন্দোনেশিয়ার চতুর্থ বৃহত্তম ব্যবসায়িক অংশীদার। এক্ষেত্রে, দক্ষিণ আফ্রিকা, নাইজেরিয়া এবং মিশর হল প্রথম ৩ টি দেশ। ২০১১ সালে, ইন্দোনেশিয়া এবং আলজেরিয়া এর মধ্যে বাণিজ্যের পরিমাণ ছিল ৪৮৯.০৫ মিলিয়ন (৪৮.৯০ কোটি) মার্কিন ডলারের। এউ পরিমাণ ছিল, আফ্রিকায় ইন্দোনেশিয়ার মোট বাণিজ্যের ৫.০৬ শতাংশ।
আলজেরিয়ায়, ইন্দোনেশিয়ার প্রধান রপ্তানি পণ্যগুলো হল, পাম তেল, কফি, চিনি, টেক্সটাইল আঁশ, শুঁটকি মাছ এবং কাঠ। অপরদিকে ইন্দনেসিয়ায় আলজেরিয়ার প্রধান রপ্তানি পণ্য হল অপরিশোধিত তেল


title: দক্ষিণ আফ্রিকা

text:
কেপটাউন এ দেশের গুরুত্বপূর্ণ পর্যটন কেন্দ্র। জাতিসঙ্ঘের শ্রেণীবিন্যাস অনুযায়ী দক্ষিণ আফ্রিকা একটি মধ্য আয়ের দেশ। এখানে রয়েছে প্রচুর সম্পদ। তেমনি এখানকার অর্থ আইন, যোগাযোগ, জ্বালানি ও যাতায়াতব্যবস্থা বেশ উন্নত। এখানকার স্টক এক্সচেঞ্জটি বিশ্বের শীর্ষস্থানীয় বিশটির একটি। ২০০৭ সালে জিডিপি’র দিক দিয়ে দক্ষিণ আফ্রিকার অবস্থান ছিল ২৫তম। তবে বেকারত্বের হার অনেক বেশি এবং আয়ের বৈষম্য ব্রাজিলের প্রায় সমান। দক্ষিণ আফ্রিকা এ মহাদেশের সবচেয়ে বড় জ্বালানি উৎপাদনকারী ও ব্যবহারকারী দেশ। পর্যটনের জন্য দেশটি খুব প্রসিদ্ধ এবং রাজস্বের উল্লেখযোগ্য অংশ আসে পর্যটন খাত থেকে।
আফ্রিকার দেশগুলো ছাড়াও দক্ষিণ আফ্রিকার বাণিজ্য সম্পর্ক রয়েছে জার্মানি, যুক্তরাষ্ট্র, চীন, জাপান, যুক্তরাজ্য ও স্পেনের সাথে। প্রধান রফতানি দ্রব্য খাদ্যশস্য, হীরক, ফল, স্বর্ণ, ধাতব ও খনিজ দ্রব্য, চিনি ও উল। আমদানির এক-তৃতীয়াংশজুড়ে থাকে যন্ত্রপাতি ও যানবাহন। অন্যান্য আমদানি পণ্যের মধ্যে রয়েছে কেমিক্যাল সামগ্রী, উৎপাদিত পণ্য ও পেট্রোলিয়াম।


title: এশিয়া

text: এশিয়া পৃথিবীর বৃহত্তম মহাদেশ। এটা পৃথিবীর মোট ভূপৃষ্ঠের ৮.৮% ভাগ (বা ৩০% ভাগ স্থল), এবং বৃহত্তম তটরেখা । এশিয়া সাধারণত ইউরেশিয়ার পাঁচ ভাগের চার ভাগ নিয়ে পূর্ব দিকে অবস্থিত। এটা সুয়েজ খাল ও ইউরাল পর্বতমালার পূর্বে, ককেশাস পর্বতমালা, কাস্পিয়ান সাগর ও কৃষ্ণ সাগরের দক্ষিণে অবস্থিত। এটা পূর্ব দিকে প্রশান্ত মহাসাগর, দক্ষিণে ভারত মহাসাগর দ্বারা বেষ্টিত, এবং উত্তরে উত্তর মহাসাগর দ্বারা বেষ্টিত। এশিয়া মহাদেশে ৪৮টি দেশ আছে, তাদের দুটি (রাশিয়া ও তুরস্ক) দেশের ইউরোপে অংশ আছে।


title: আফ্রিকা

text: আফ্রিকা আয়তন ও জনসংখ্যা উভয় বিচারে বিশ্বের ২য় বৃহত্তম মহাদেশ (এশিয়ার পরেই)। পার্শ্ববর্তী দ্বীপগুলোকে গণনায় ধরে মহাদেশটির আয়তন ৩০,২২১,৫৩২ বর্গ কিলোমিটার (১১,৬৬৮,৫৯৮ বর্গমাইল) । এটি বিশ্বের মোট ভূপৃষ্ঠতলের ৬% ও মোট স্থলপৃষ্ঠের ২০.৪% জুড়ে অবস্থিত। এ মহাদেশের ৬১টি রাষ্ট্র কিংবা সমমানের প্রশাসনিক অঞ্চলে ১০০ কোটিরও বেশি মানুষ, অর্থাৎ বিশ্বের জনসংখ্যার ১৪% বসবাস করে। নাইজেরিয়া আফ্রিকার সর্বাধিক জনবহুল দেশ। আফ্রিকার প্রায় মাঝখান দিয়ে নিরক্ষরেখা


title: আফ্রিকার অর্থনীতি

text: আফ্রিকার অর্থনীতি বলতে আফ্রিকা মহাদেশের জনগণের বাণিজ্য, শিল্প ও সম্পদকে বোঝায়। বর্তমানে আফ্রিকাতে ৫৪টি ভিন্ন রাষ্ট্রে প্রায় ৮৯ কোটি লোক বাস করছে। আফ্রিকা বিশ্বের দরিদ্রতম মহাদেশ। যদিও মহাদেশটির অংশবিশেষ বিগত বছরগুলিতে উল্লেখযোগ্য প্রবৃদ্ধি অর্জন করতে সক্ষম হয়েছে, এখানকার ২৫টি দেশ জাতিসংঘের মানব উন্নয়ন রিপোর্টে ১৭৫টি দেশের মধ্যে সর্বনিম্ন স্থানে অবস্থান করছে। এর কারণ মূলত ঐতিহাসিক অস্থিরতাজনিত। আফ্রিকার বি-উপনিবেশিকরণের পর মহাদেশটিতে ভারসাম্যহীনতার সৃষ্টি হয় এবং ঠান্ডা যুদ্ধের সময় তা আরও খারাপের দিকে মোড় নেয়। রাজনৈতিক অঙ্গণে ব্যাপক দুর্নীতি এবং স্বজনপ্রীতি আফ্রিকার অর্থনীতির দৈন্যতায় ইন্ধন জুগিয়েছে।


title: আফ্রিকা

text: আফ্রিকাতে ৫৩টি রাষ্ট্র আছে। এদের মধ্যে ৪৭টি আফ্রিকার মূল ভূখণ্ডে এবং ৬টি আশেপাশের দ্বীপগুলিতে অবস্থিত। সাহারা মরুভূমির মাধ্যমে মহাদেশটিকে দুইটি অংশে ভাগ করা হয়। সাহারা বিশ্বের বৃহত্তম মরুভূমি; এটি আফ্রিকা মহাদেশের উত্তর অংশের প্রায় পুরোটা জুড়ে বিস্তৃত। সাহারার উত্তরে অবস্থিত অঞ্চলকে উত্তর আফ্রিকা বলা হয়। সাহারার দক্ষিণে অবস্থিত আফ্রিকাকে সাহারা-নিম্ন আফ্রিকা বলা হয়। সাহারা-নিম্ন আফ্রিকাকে অনেক সময় কৃষ্ণ আফ্রিকাও বলা হয়। উত্তর আফ্রিকার দেশগুলির মধ্যে আছে আলজেরিয়া মিশর লিবিয়া মরক্কো এবং তিউনিসিয়া। সাহার-নিম্ন আফ্রিকাকে আবার পশ্চিম আফ্রিকা, পূর্ব আফ্রিকা, মধ্য আফ্রিকা এবং দক্ষিণাঞ্চলীয় আফ্রিকা অঞ্চলগুলিতে ভাগ করা হয়। পশ্চিম আফ্রিকার দেশগুলি হল বেনিন বুর্কিনা ফাসো ক্যামেরুন চাদ আইভরি কোস্ট ঘানা গিনি গিনি-বিসাউ লাইবেরিয়া মালি মৌরিতানিয়া নাইজার নাইজেরিয়া সেনেগাল সিয়েরা লিওন গাম্বিয়া এবং টোগো। পূর্ব আফ্রিকাতে আছে বুরুন্ডি জিবুতিইরিত্রিয়া ইথিওপিয়া কেনিয়া মালাউই মোজাম্বিক রুয়ান্ডা সুদান সোমালিয়া তানজানিয়া এবং উগান্ডা। মধ্য আফ্রিকাতে আছে অ্যাঙ্গোলা মধ্য আফ্রিকান প্রজাতন্ত্র বিষুবীয় গিনি গাবন, কঙ্গো প্রজাতন্ত্র গণতান্ত্রিক কঙ্গো প্রজাতন্ত্র এবং জাম্বিয়া। দক্ষিণাঞ্চলীয় আফ্রিকার দেশগুলির মধ্যে আছে বতসোয়ানা লেসোথো নামিবিয়া দক্ষিণ আফ্রিকা সোয়াজিল্যান্ড এবং জিম্বাবুয়ে। আফ্রিকার দ্বীপরাষ্ট্রগুলির মধ্যে আছে আটলান্টিক মহাসাগরের কেপ ভার্দ এবং সাঁউ তুমি ও প্রিন্সিপি; ভারত মহাসাগরের কোমোরোস মাদাগাস্কার মরিশাস এবং সেশেল।